
Tynnyrillinen  rahaa 

Kirj.  Lyydi  K. 


Pieni  tyttö  käveli  kerran  tietä  pitkin.  Ympä- 
rillään näki  hän  peltoja,  niittyjä,  metsiä  ja  taloja, 
jotka  yhdessä  muodostivat  kauniin  maiseman. 
Pieni  tyttö  ihaili  ja  rakasti  luontoa  ja  viihtyi 
sangen  mielellään  kukkien  ja  muiden  kasvien 
seurassa  pitkät  kesäiset  päivät. 

Tietä  pitkin  astellessaan  ajatteli  pieni  tyttö: 
"Jospa  minulla  olisi  tynnyrillinen  rahaa,  niin 


Kaunis  talo 

Työläiset  rakentavat  kaikki  kauniit  talot,  mutta  heidän  ei 
anneta  asua  niissä.  Rikkaat  pitävät  hallussaan  kaikki  kauniit 
talot,  mutta  he  eivät  itse  koskaan  rakenna  minkäänlaisia  taloja. 

minä  ostaisin  oikein  paljon  maata  ja  metsää  kau- 
niilta paikalta  ja  rakentaisin  oikein  sieviä,  pieniä 
asuntoja,  ja  antaisin  mennä  niihin  asumaan  kaik- 
kien, joilla  ei  itsellään  ole  taloa.  Jokainen  voisi 
kasvattaa  itselleen  kaikenvärisiä  kukkia  ja  kai- 
kenlaisia kasveja.  Voi  kun  se  olisi  hauskaa!" 

Pieni  tyttö  oikein  pysähtyi,  innostuen  yhä 
edelleen  ajattelemaan,  kuinka  paljon  hyvää  hän 
voisi  ihmisille  tehdä,  jos  hänellä  olisi  tynnyrilli- 
nen rahaa.  Ja  niin  hän  päätti  isoksi  kasvettuaan 
hankkia  itselleen  tynnyrillisen  rahaa,  voidakseen 
toteuttaa  ajatuksensa  sievistä  taloista,  joihin  ko- 
dittomat saavat  mennä  asumaan. 

Mutta  kun  pieni  tyttö  kasvoi  isoksi,  huomasi 

Ruma  talo 

Tällaisissa  taloissa  täytyy  työläisten  usein  asua.  Ja 
useilla  työläisillä  ei  ole  tällaista  kehnoakaan  asuntoa. 


hän,  ettei  hän  milloinkaan  mistään  voi  hankkia 
itselleen  tynnyrillistä  rahaa.  Hädintuskin  pysyi 
hän  itse  hengissä,  vaikka  teki  raskasta  työtä  var- 
haisesta aamusta  myöhäiseen  iltaan.  Vähitellen 
oppi  hän  kuitenkin  tietämään  toisen  keinon,  jolla 
varattomat  saavat  sieviä  asuntoja,  kukkia  ja  pal- 
jon muuta  hyvää  itselleen.  Maailmassa  on  näet 
paljon  rikkautta,  mutta  sen  ovat  toiset  vääryy- 
dellä vieneet  niiltä,  jotka  sen  rikkauden  ovat 
työllään  hankkineet.  Hän  huomasi  että  juuri  ne 
ovat  talottomia  ja  varattomia,  jotka  aina  tekevät 
työtä.  Ja  hän  huomasi  vielä  senkin,  että  nuo  ko- 
dittomat ja  varattomat  saavat  omansa  pois  ryös- 
täjiltä, jos  kaikki  yhdessä  sitä  vaativat.  Kun 
kaikki  maailman  työläiset,  kodittomat  ja  köyhät 


s 


liittyvät  yhteen,  ovat  he  kyllin  voimakkaat  vaati- 
maan ja  saamaan  osansa  maailman  rikkauksista, 
jotka  he  työllään  ovat  hankkineet. 

Tämän  opittuaan  hän  heittikin  pois  ajatuk- 
sensa tynnyrillisestä  rahoja  ja  sen  sijaan  alkoi 
neuvoa  työläistovereilleen  yhteenliittymistä. 

Kaikkien  pienten  tyttöjen  ja  poikien  pitäisi 
vähitellen  oppia  ymmärtämään,  että  koko  maa- 
ilman köyhälistön  täytyy  liittyä  yhteen  voit- 
taakseen itselleen  hyvinvoinnin.  Onko  siellä, 
missä  sinä  asut,  sellainen  yhdistys,  johon  työ- 
läisten pienet  tytöt  ja  pojat  voivat  liittyä? 

Heipparallaa!   Kesä  tuli, 
lumi  kaikkialta  suli, 
tuollapa  jo  kasvilavat 
siemeniä  odottavat. 

Kiire  nyt  on  kylvämähän, 
tuohon  herneet,  pavut  tähän! 
Punajuuret  pannaan  tänne  — 
oikaiskaa  jo  selkiänne! 

Pienet  siemenet  kun  itää 
taimet  varttuu,  aina  pitää 
muistaa  niitä  aamusella 
juottaa  —  vielä  iltasella. 


esä 

Sitten  lapset  äidin  omat, 
joilV  on  pikkusormet  somat, 
rikkaruohot  pois  ne  ajaa, 
kun  ne  uhkaa  tainten  majaa. 

Lapset  kun  on  ilomieliä 
työssä,  —  nauru  raikuu  siellä. 
Silloin  taimet  kaikki  viihtyy 
kasvamahan  kilvan  kiihtyy. 

Syksyllä  ne  palkan  antaa. 
Käsin  täysin  herkut  kantaa. 
Nytkös  pienten  suut  ne  napsaa! 
Kuka  kaikki  syödä  jaksaa! 

Ensimäinen 
yllätys 

Kivj.  Lauri  S. 

Olisittepa  vain  olleet  kuulemassa,  mitä  mökää 
mökin  molemmat  lehmät  pitivät  pienessä  pi- 
meässä navetassa!  Joka  kerta,  kun  ovea  avat- 
tiin, tunsivat  ne  ulkoa  leppoisan  keväisen  hen- 
gähdyksen, tunsivat  sieramissaan  tuoreen  mullan 
ja  nuoren  nurmen  tuoksun.  Ja  kirkas  päivän- 
säde,  joka  ovenraosta  pisti  heidän  talven  pit- 
kinä pimeinä  melkein  sameiksi  tulleihin  silmiin- 
sä, sytytti  vankiparkojen  mielen  rajattomalla  va- 
lon ja  vapauden  ikävällä.  Ne  ammuivat  kuin 
olisivat  olleet  hengenhädässä,  kalistelivat  kytkyi- 
miään  ja  jyskyttivät  pilttuittensa  seiniä. 

—  Valoon,  väljään  vapauteen!  ammuivat  ne 
yhtämittaa. 

—  Ynnä  möö,  ynnä  möö!  kuului  nurkasta 
lapsekas  vastaus.  Siellä  oli  näet  karsinaan  aidat- 
tuna pieni,  parin  kolmen  viikon  vanha  vasikka. 
Tolkuttomalla  lapsenkielellään  se  sanoi  melkein 
samaa  kuin  "minä  myös,  minä  myös",  vaikka 
sillä  tuskin  oli  aavistustakaan,  mitä  äiti  ja  täti 
tarkoittivat,  ne  vanhat  lehmät  näet. 

Olipa  sitten  mitä  kaunein  kevätpäivä,  mitä 
kirkkain  ja  häikäisevin.  Silloin  tuli  mökin  van- 
ha emäntä,  pani  kellot  lehmiensä  kaulaan  ja  au- 
kaisi kytkyet  ja  kahleet.  Ja  vanhat  lehmät  töl- 
mäsivät  pihalle  juoksujalkaa,  hyppelivät  riemui- 
sasti  jälleen  saamassaan  vapaudessa  ja  alkoivat 
voimiaan  koetellakseen  puskea  toisiaan.  Mökin 
emäntä  juoksi  niiden  jälestä  pitkä  vitsa  kädessä 
ja  hosui  niitä  erilleen,  etteivät  mokomatkin  van- 
hat hupsut  riemuissaan  puskisi  puhki  toistensa 
mahoja, 

—  Ynnä  möö,  ynnä  möö,  kuului  pimeästä 
nurkasta  silloin  entistä  kiihkeämpi  ammuminen. 
Pikku  vasikka  muistutti  siellä  hänkin  olemas- 
saolostaan. 

Ja  emäntä  tuli  päästämään  sitäkin.  Karsinan 
etuseinä  oli  jo  purettu  auki,  mutta  se  raukka  ei 
oikein  tiennyt  mitä  tehdä.  Emännän  täytyi  sitä 
työntää  peräpakaroista,  ennenkuin  se  osasi  läh- 
teä keskilattialle.  Mutta  kun  se  siinä  näki  edes- 
sään avoimen  oven,  josta  tulvi  vastaan  jotakin 
niin  häikäisevän  valkoista  ja  kirkasta,  tölmähti 
se  ykskaks  sitä  kohden  kuin  kärpänen  tuleen. 

Ja  niin  se  oli  ulkona.  Mutta  voi  tämän  maa- 
ilman ihmeitä!  Oli  niin  häikäisevän  kirkasta,  et- 
tei nähnyt  niin  mitään!  Pikemmin  vain  tunsi, 
että  valkeus  oli  rajaton.  Ja  maassa  aivan  nenän 

edessä  kuului  niin  kamala  kaakotus  ja  rääkytys, 
että  korvat  olivat  halkeamaisillaan. 

Kun  pikku  vasikka  ei  pystynyt  paljon  mitään 
näkemään,  mennä  töksähti  se  aidan  luo  tirkiste- 
lemään, haistelemaan  ja  kuulostelemaan.  Mutta 
silloinkos  vasta  alkoi  suloinen  melu  ja  hölinä! 
Vasikka  näkikin  jo  hämärästi  edessään  kolme 
pitkää  kaulaa,  joiden  päistä  tuli  mitä  kauhistavin 
kaakotus  ja  rääkytys.  Hirveitä  ne  otukset  olivat, 
sillä  vasikalla  ei  ollut  aavistustakaan,  mitä  ne 
olivat. 

Ne  olivat  mökin  emännän  hanhia.  Ne  puo- 
lustivat ruokapyttyään,  jolle  luulivat  oudon 
otuksen  aikovan.  Ja  pikku  vasikka  kauhistui 
niin  heidän  kaakotustaan  ja  rääkytystään,  että 
loikkasi  tasajalassa  taapäin.  Sitten  pyörähti  yks- 
kaks ympäri  ja  puski  päänsä  navetan  seinään, 
niin  että  kirkas  kevätmaailma  tuokioksi  musteni 
silmissä. 

Kohtsillään  se  kääntyi  takaisin  ja  tölmähti 
uudestaan  rääkättäjiä  töllistelemään,  turpa  kur- 
kallaan  ja  etujalat  sojossa.  Huh,  mitä  kauheaa 
elämää  ne  pitivät!  Täytyi  taasen  pötkiä  pakoon, 
ensin  pakoon  ja  sitten  taasen  tulla  takaisin  kum- 
mia otuksia  katselemaan.  Ne  kiinnittivät  niin 
mieltä,  ettei  pikku  vasikka  pitkään,  pitkään  to- 

viin  joutanut  ensinkään  katselemaan  avaraa  maa- 
ilmaa ympärillään. 

Vihdoin  niihin  vähän  tottui.  Ja  silloin  pik- 
kunen vasikka  näki  ensiksi  ylhäällä,  sinisessä 
korkeudessa  jotakin  niin  huikaisevan  kirkasta, 


Tuore  apilas  maistuu  lehmän  suussa  yhtä  hyvältä 
kuin  sokerikakku  pikku  pojan  suussa. 


että  täytyi  heti  luoda  katseensa  maahan.  Maassa 
näki  se  jotakin  niin  hennon  vihreää,  niin  vieh- 
keän vihreää,  että  se  aivan  hiipaisi  sydäntä.  Täyt- 
ti silloin  sellainen  riemu  nuoren  lapsenmielen,  et- 
tä täytyi  pyörähtää  ympäri  pieniä  koipia  naka- 

ten.  Silloin  vasikka  näki  äidin  ja  tädin  houmo- 
van  sitä  hentoa  vihreää  suuhunsa. 

Pikku  vasikkakin  koetti.  Mutta  ei  se  ollut 
maidon  veroista,  ei  ollut.  Se  nakkasi  jälleen 
kömpelösti  pikku  koipiaan  ja  kääntyi  vielä  ker- 
ran rääkättäviä  ja  kaakottavia  pitkäkauloja  kat- 
somaan. Varmaankin  tämä  päivä  säilyi  sen  mie- 
lessä läpi  iän. 


PIKKU  HEIKKI 


Kerran  päätti  pikku  Heikki 
olla  iso  miesi. 
Voimaa  oli  hänellä 
ja  paljon  hän  jo  tiesi 

Isän  kirves  olaitansa 
metsään  käy  nyt  Heikki. 
Nytpä  alkaa  miehen  toimi, 
jäädä  saa  jo  leikki! 


Mutta  vaikka  hikipäässä 

Heikki  puuta  hakkaa  

puu  ei  kaadu,  väsyneenä 
Heikki  työstä  lakkaa. 

Lapseksi  taas  kotihinsa 
palaa  jälleen  Heikki. 
Miehen  työ  ei  suju  vielä 
lasten  työ  on  leikki. 


15 


pesee  naamaansa 

Ja  tässä  se  kissa  Mirri  on, 
joka  rottia  j ahtailee. 
Rotan  reiällä  tuntikausia, 
se  odottaa,  vahtailee. 

Sitä  pelkää  rotat  kuin  kuolemaa; 
se  kuolema  niille  myös  on. 
Rotan  niskasta  Mirri  kun  kiinni  saa, 
rotan  turhaa  potkia  on. 

Mirri  rottia  ei  syö  milloinkaan, 
se  niitä  vain  opettaa, 
että  saisivat  päähänsä  lurjukset, 
että  ei  saisi  varastaa. 


Mutta  hiiriä  Mirri  kylläkin  syö, 
syökin  parhaaksi  herkukseen. 
Ilman  suolaa,  ilman  sokeria 
Mirri  syö  niitä  karvoineen. 

Mutta  ei  kananpoikiin  se  koske,  ei 
Ja  kukkoa  pelkääkin. 
Ja  kukko,  kun  sattuu,  antaa  vois 
kyllä  Mirrille  selkäänkin. 

Kerran  vielä  lensivät  muuttolinnut  pienen  ko- 
din ympäri  ikäänkuin  hyvästiä  sanoen. 

"Äiti,  miksi  linnut  tänään  lentävät  noin,  ei- 
vätkä laula  puissa  kuten  ennen?"  kyseli  pikku 
Maria  äidiltään. 

"Ne  sanovat  nyt  jäähyväisiä  meille.  Ne  mene- 
vät lämpimämpiin  seutuihin  kylmän  talven 
ajaksi  ja  tulevat  taas  takaisin,  kun  kesä  tulee. 
Sitten  ne  jälleen  saapuvat  tervehtimään  meitä 
kauniilla  viserryksillään  ja  rakentavat  pesänsä 
tuonne  räystään  alle",  puheli  äiti. 

"Kas,  kas,  äiti,  nyt  ne  lensivät  pitkässä  jonos- 
sa. Hyvästi,  pikku  linnut,  hyvästi!"  huuteli 
Maria,  heiluttaen  käsiään  hyvästiksi.  "Mutta,  äi- 
ti, tulevatko  ne  ihan  varmaan  takaisin?" 

"Tulevat,  aivan  varmaan,  ja  silloin  kun  ne 
tulevat,  tulee  myöskin  kesä;  purot  lirisevät,  lehti 
tulee  puihin,  kukkaset  heräävät  eloon,  koko 
luonto  kaunistuu  ja  kaikkialla  on  viserrystä,  li- 
verrystä ja  elämän  riemua.  Sellaista  on  kesän 
tulo",  puheli  äiti  tyttöselleen. 

*     *  * 

Levottomana  heittelehti  pieni  Maria  vuoteel- 
laan. Kalpeana  ja  vavahdelleen  katsoi  äiti  ulos 
akkunasta. 

"Buum,  buum,  trat,  trat,  trat!"  kuului  etääl- 
lä kanuunain  ääni.  Hirmuinen  sota  oli  syttynyt. 
Vallottaja  oli  hyökännyt  Marian  kotimaahan  ja 
vienyt  häneltä  isänkin.  "Buum,  buum!"  ulvoi- 
vat tykit  kuin  nälkäiset  sudet.  Äiti  väänteli  kä- 
siään tuskallisesti  ja  Maria  heittelehti  vuoteel- 
laan kuumeessa  nälästä  ja  taudista. 

"Milloin  isä  tulee?  Joko  kesä  on  tullut  ja 
ovatko  muuttolinnut  jo  palanneet?"  kuului  Ma- 
rian houraileva,  heikko  kysely. 

"Pian,  lapseni,  pian.  Kesä  saapuu  pian  —  ai- 
nainen kesä,  ja  muuttolinnut  myöskin  pian  tu- 
levat", vastaili  äiti,  silitellen  tyttösensä  kuumei- 
sia poskia.  Hento  elämä  väsyi  väsymistään  ja 
pian  oli  kuolema  kalventava  pikku  Marian  kas- 
vot.   Äiti  suuteli  lapsukaistaan  vielä  kerran  ja 

Maria  hymyili  ja  nukkui  —  ikuiseen  uneen. 
Hänen  tuskansa  olivat  päättyneet. 

*     *  * 

On  kirkas  kevätaamu.  Auringon  säteet  va- 
laisevat ja  lämmittävät  hävitettyä  seutua,  jossa 
vallitsee  kuoleman  hiljaisuus.  Tuo  ennen  ku- 
koistava seutu  on  nyt  hävitettynä  soraläjänä.  Ei 


Sodassa  hävitettyjä  koteja. 

ole  siinä  enää  pientä  kotia,  ei  puuta,  jossa  linnut 
olisivat  viserrelleet.  Auringon  säteet  ovat  ainoa- 
na elon  merkkinä  tuossa  hävitetyssä  maassa.  Sen 
säteet  aivan  kuin  lohduttaen  hyväilevät  maa- 
emon runneltua  rintaa.  Tarkemmin  katsottuna 
sentään  siellä  täällä  joku  ruohon  piikki  pistää 
esiin,  vaikka  siemenet  ja  juuret  ovat  menneet 
syvälle  granaattien  kyntämään  maahan. 

Tämän  kaiken  keskellä  kyyköttää  pieni  yk- 
sinkertainen puuristi,  johon  on  kirjotettu:  "Ma- 
ria"* Yksinäinen  lintu,  etsien  entistä  pesäpaik- 
kaansa ja  tovereitaan,  istuu  ristille  siipiänsä  le- 
puuttamaan ja  virittää  laulunsa,  jolla  kutsuu 
toveria  luokseen.  Se  laulaa  uuden  päivän  iha- 
nalle koitolle,  uuden  toivon  ajalle  ja  nousevalle 
auringolle,  joka  suutelee  eloon  syvälle  vajon- 
neet siemenet  ja  luo  uutta  elämää,  samoin  kuin 
ihmismielissä  kerran  itää  ja  kasvaa  totuuden  ja 
oikeuden  siemenet  ja  oikeus  voittaa  ihmisyyden 
tähden,  elämän  pyhyyden  tähden. 

Lintusen  lauluun  ei  kukaan  vastannut  ja  se 
lensi  pois,  en  tiedä  minne,  minne.  Minne  se  me- 
ni, kun  kaikki  oli  hävitetty,  pesä  —  pesäkin,  ei- 
kä ollut  uuden  pesän  paikkaa?  —  Kenties  se 
hetken  lenneltyään  kuoli  suruun  .  .  . 


Kaksi  ajuria 

Kirj.  Sirkka. 

Kerronpa  kahdesta  pienestä  pojasta  ja  kah- 
desta koirasta» 

Satuin  asumaan  eräässä  vuorisessa  kaupun- 
gissa, joita  täällä  Amerikassa  on  monta.  Asun- 
toni sijaitsi  juuri  jyrkimmällä  mäenrinteellä,  jos- 
sa minä  näin  monta  kurjaa  tapausta.  Siinä  he- 
vosraukat,  monet  huonot,  kaakit,  ruoskalla  pa- 
kotettiin vetämään  raskaita  kuormia.  Mutta  ei- 
vät ainoastaan  hevoset  olleet  vetojuhtia,  vaan 
vieläpä  koiratkin.  Niitä  oli  monta  eri  kokoa, 
oli  isompia  ja  oli  pienempiä. 

Mutta  kaksi  näistä  koirista  ajureineen  kiin- 
nitti eniten  huomiotani,  sillä  ne  kulkivat  joka 
päivä  siitä  ohi,  oli  ilma  millainen  tahansa.  Nä- 
mä koirat  oli  valjastettu  oikein  niitä  varten  teh- 
tyihin valjaisiin  ja  niiden  ajurina  oli  noin  kah- 
dentoista vuoden  ikäiset  poikaset.  Toinen  po- 
jista oli  punatukkanen  ja  hänellä  oli  ruskea  koi- 
ra, toinen  oli  valkotukkanen  ja  hänellä  oli  mus- 
ta koira. 

Vankkoja,  kauniita  koiria, 

jotka  mielellään  vetävät  pikku  kärryjä,  mutta  ovat  pahoil- 
laan, jos  niitä  lyödään. 

Aina  kun  he  menivät  kaupungille,  oli  heitä 
hauska  katsella,  sillä  silloin  he  huristivat  ala- 
mäkeä, mutta  sitä  ikävämpi  kun  he  palasivat, 
sillä  silloin  oli  vastamäki  ja  kuormat.  Toisi- 
naan kuormat  olivat  hyvinkin  raskaat,  oli  pa- 
rikin säkkiä  perunoita  —  ja  silloinkos  niillä 
oli  vaikea  urakka.  Etenkin  ruskean  koiran  pu- 
natukkanen  ajuri  oli  hirveän  raaka,  löi  ja  potki 
koiraansa,  jos  se  ei  jaksanut  kyllin  vetää,  mutta 
ei  auttanut  vetämisessä.  Usein  koirariepu  heitti 
itsensä  maahan  ja  vinkui  armoa  pyytäen.  Mutta 
julma  ajuri  ei  armahtanut,  ei  vähentänyt  kuor- 
maa eikä  ryhtynyt  auttamaan. 

Toisin  teki  valkotukkanen  ajuri.  Milloin 
vain  kuorma  oli  raskas,  yhdessä  hän  veti  mustin- 
sa  kanssa,  ja  jos  eivät  yhdessäkään  jaksaneet, 
silloin  hän  vähensi  kuormaa;  kun  osa  oli  saatu 
mäen  päälle,  loput  haettiin.  Niinkuin  ystävyk- 
set ainakin  he  yhdessä  yrittivät.  Sitä  oli  hauska 
syrjäisenkin  katsella. 

Nyt,  pieni  ystäväni,  tahtoisinpa  kysyä:  kum- 
man pojan  tapoja  käyttäisit,  jos  joutuisit  sa- 
maan asemaan?  .  .  .  Minä  kuitenkin  toivoisin, 
että  jokainen  pieni  poika  ja  tyttö  ottaisi  esi- 
_      _  _ 


Kyntäjä 

merkikseen  tuon  valkotukkasen  pojan  käytöksen 
ja  aina  käyttäisi  ihmisyyttä  kaikkia  luomakun- 
nan eläimiä  kohtaan,  olkoonpa  kysymyksessä 
koira,  kissa,  pikku  lintunen  tai  mikä  tahansa*  Ei 
mikään  ole  jalompaa  ja  kauniimpaa  kuin  omis- 
taa rehellisyyttä  ja  oikeutta  harrastava  luonne 
kaikessa.  Ne  ovat  parhaat  hyveet  ja  myöskin 
parhaat  aseet  elämän  monimutkaisella  taistelu- 
tantereella. 


Valon  valtojen  voitto 


Ylös  lapsoset  uljasna  taistelohon, 
valon  valtojen  voitto  kun  vaarassa  on. 
Edespäin,  edespäin ! 
Käsikädessä  näin 

läpi  laaksojen  riennämme  synkeäin. 

Pois  alhoista  murheen  ja  kyynelten, 

pois  helmasta  jäytävän  puutiehen. 

Suru  pois,  suru  pois! 

Kuka  vaipua  vois, 

kun  siintävi  silmihin  ihannemaa. 

Ylös  usvista  toimi  ja  ponnistus 

vie  meidät.  Katso  jo  kimallus 

kuni  aamunkoi 

valon  hohtoa  loi, 

yön  usvia  häätäen,  hälventäin. 

Yön  vallat  me  murramme  yhdessä  näin, 
kera  siskojen  riennämme  päivähän  päin: 
Koko  maa,  koko  maa 
ikiloistehen  saa, 

ja  kaunista  kansan  on  taivaltaa! 

Ja  kerranpa  taistomme  loppunsa  saa, 
ikionnesta  laulavi  kansa  ja  maa! 
Ikionnesta  vain 
sulorauhassa  ain 

me  laulamme  voitosta  riemahtain! 

Pääskysellä 
ei  ole 
todisteita 


Oli  kaunis  kesäpäivä.  Aurinko  paistoi  niityil- 
lä ja  metsissä,  mailla  ja  vesillä,  se  paistoi  ladon  ja 
navetan  katolle,  paistoi  rikkaläjällä  noukkivan 
kukon  ja  karsinansa  ulkopuolella  tonkivan  si- 
an päälle. 

''Kaunis  ja  miellyttävä  päivä",  röhki  sika  ku- 
kolle. 

"Niin,  kaunispa  todellakin,  höyhenteni  värit 
välkkyvät  auringon  paisteessa.  Yhdentekevää 
jos  sanottaneekin  minua  turhamieliseksi.  Myön- 
nän kylläkin  asettavani  koreuden  kaiken  muun 
edelle." 

Hanhi,  joka  oli  sillä  välin  noussut  lätäköstä, 
meni  rikkaläjälle  ja  yhtyi  keskusteluun,  lausuen: 
"Anteeksi,  herra  kukko,  mutta  en  voi  olla 

kanssanne  samaa  mieltä.  Voi  kyllä  ihailla  kau- 
neutta kuinka  paljon  tahansa,  mutta  asettaa  se 
kaiken  muun  edelle  —  on  toki  vaarallista  liioit- 
telua. Minä  puolestani  asetan  totuuden  kaiken 
edelle/' 

"Niin,  onhan  totuudellakin  hyvät  puolensa", 
sanoi  kukko  harkitsevan  näköisenä.  —  "Mutta 
kaikessa  tapauksessa  kaikista  tärkein  on  kau- 
neus!" 

Ja  kukko  heilautti  pyrstöään,  että  höyhenet 
kiilsivät  kaikissa  sateenkaaren  väreissä. 

Hanhesta  saattoi  huomata,  että  sillä  oli  jota- 
kin erikoista  mielessään. 

"Tulin  ajatelleeksi  totuutta  aamulla",  sanoi 
se  hetken  vaiti  oltuaan.  "Hyvin  vähän  sille  mei- 
dän aikanamme  annetaan  arvoa.  Löytyy  henki- 
löitä, jotka  eivät  ensinkään  näy  sitä  tuntevan. 
Esimerkiksi  pääsky  *\ 

Hanhi  pysähtyi  hieman  ja  huokasi  aivan  kuin 
olisi  tahtonut  itkuun  puhjeta,  sitten  jatkoi: 

"Kuten  te  kaikki  tiedätte,  asun  navetan  pi- 
hatossa,  aivan  pääskyn  pesän  alla.  Niinpä  niin. 
Siellä  ylhäällä  istuu  nyt  herra  Pääsky  ja  rouva 
Pääsky  lörpötellen  hassuja  juttuja  lapsilleen." 

"Tunnen  pääskyjen  historiat",  sanoi  kukko. 
"Nehän  ovat  paljasta  kuvittelua,  mutta  aivan 
viattomia." 

"Päinvastoin",  sanoi  hanhi  terävästi,  "ne  ovat 
kovin  vahingollisia  vallankin  nuorisolle." 

"Mitä  pääskyt  sitten  oikein  juttelevat?"  kysyi 
sika  ja  lakkasi  hetkeksi  tonkimasta. 

"Mitäkö  juttelevat",  sanoi  hanhi.  "Muka 
pitkistä  matkoista,  oudoista,  ihanista  maista  ja 
niiden  asujamista.  Sanovat,  että  ovat  lentäneet 
yli  veden,  joka  on  monta  kertaa  suurempi  kuin 
tuo  lampi." 

"Sepä  hassua",  röhki  sika. 

"Ei,  se  on  ihan  liikuttavaa",  sanoi  ankka. 

Ystävysten  noin  haastellessa  lentää  lehahti  va- 
ris niiden  luo.  Varis  piti  kokemusta  suuressa 
arvossa.  Hanhi  kääntyi  kohta  sen  puoleen: 

"Te,  rouva  Varis,  joka  olette  paljon  matkus- 
tanut ja  ylen  oppinut,  voitte  varmaan  sanoa  suu- 
riko on  maailma?" 

"Maailma",  sanoi  varis  silmiään  siristäen, 
"käsittää  ensin  tämän  pihan,  sitten  metsän,  nii- 
tyn ja  järven.  Sen  takana  on  metsä  ja  sitten 
tasanko,  jonka  yli  kestää  puoli  tuntia  lentää. 
Sitten  tulee  kaupunki  ja  sitten  metsää  —  enem- 
pää ei  maailmaa  olekaan." 

"No  niin,  sen  kyllä  uskon",  sanoi  hanhi. 
"Mutta  Pääsky  väittää,  ettei  se  lopu  ollenkaan 
ja  että  on  vesiä,  joiden  yli  lentäessä  menee  monta 
päivää." 

Varis  naurahti  suopeasti:  "Pääskyhän  on  hö- 
peröpäinen.  Se  lentää  niin  sukkelaan  ja  siitä  tulee 
pyörälle»  Olenkin  sitä  varoittanut.  Tulee  len- 
tää kuten  minä  lennän,  tyynesti,  ilman  levotto- 
mia mielikuvitteluja." 

Tuli  hetkeksi  hiljaista  rikkaläjän  ympärillä. 
Hiljaisuuden  vihdoin  katkasi  kukko: 

"Ihmettelen,  missä  pääsky  on  talvella.  En  us- 
ko sen  juttuihin  lennostaan  vieraissa  maissa. 
Mutta  missähän  se  on  tosiaan  talvisin?" 

Varis  ojensi  itseään  ja  hymähti  salaperäisen 
viisaana.  Tepasteli  rikkaläjän  ympärillä,  ollen 
hyvin  olevinaan,  ja  viimein  jatkoi: 


Tämä  varis  ei  ole  se  tuhma  varis,  josta  sadussa 
puhutaan.    Tämä  varis  on  älykäs,  kuten 
varikset  tavallisesti  ovat. 

"Missäkö  pääsky  on  talvella.  Sen  harvat  tie- 
tävät. Minä  kuitenkin  asian  tunnen". 

Varis  pysähtyi  ja  vilkasi  kukkoa  lausuen: 
"Sen  kuulin  vanhalta  kissapöllöltä  metsässä. 
Se  oli  niin  vanha,  että  höyhenet  jo  alkoivat  tip- 
pua, ja  hyvin  viisas.  Se  kertoi,  että  ei  pääsky 
minnekään  pois  lennä  syksyllä.  Se  hautaa  itsen- 
sä suohon  ja  nousee  sieltä  keväällä  jutellen  kas- 
kujaan  muka  ihmeellisistä  maista,  puista  ja  elä- 
vistä." 

"Tosiaan,  tehdäkseen  itsensä  huvittavaksi", 
kaakotti  ankka.  "Niin,  rouva  Varis,  kyllä  te 
olette  oikeassa.  Tuo  pöllön  kertomus  tuntuu 
niin  todelliselta,  että  sen  täytyy  olla  totta". 

"Minustakin  se  on  aivan  uskottavaa",  kiekui 
kukko. 

Sika  vain  ei  virkkanut  mitään,  sillä  se  jo  oli 
aikaa  sitten  lakannut  kuulemasta  keskustelua,  jo- 
ka sitä  ei  huvittanut,  ja  tonki  pihaton  nurmea. 

"Äiti",  sanoivat  muutamana  päivänä  tuon 
jälkeen  pikku  pääskyt  emolleen;  "hanhi  sanoo, 
että  emme  me  menekään  syksyllä  auringon  maa- 
han, vaan  hautaudumme  suohon.  Onko  se  tot- 
ta?" 

Ja  toinen  pääskyn  poika  piipitti: 

"Niin,  ja  varis  sanoo,  ettei  maailma  ole  suu- 

rempi  kuin  minkä  hän  ehtii  päivässä  lentää.  On- 
ko se  totta?" 

"Niin,  ja  kanat  sanovat,  että  sinä  meitä  nar- 
railet", valittivat  toiset  pikku  pääskyläiset. 

"Kuinka  te  viitsitte  kuulla  niiden  puhetta. 
Miten  uskotte  niitä  enemmän  kuin  vanhempian- 
ne? Harjotelkaa  nyt  siipiänne  lentoon!  Se  on 
pääasia.  Sitten  saatte  nähdä,  kuka  puhuu  tot- 
ta." 

Ja  pikku  pääskyt  harjottivat  siipiään.  Niiden 
voimat  kasvoivat,  ne  lensivät  yhä  korkeammal- 
le ja  kauemmaksi,  kauas  autereiselle  taivaalle  ja 
yli  metsien,  kiitäen  nopeasti  kuin  ammuttu  nuo- 
li. 

"Ah  miten  suuri  on  maailma",  ne  liversivät. 
"Se  onkin  niin  suuri  kuin  taatto  ja  emo  ovat 
sanoneet!  Kovin  olet  tyhmä  varis". 

"Minä  tyhmä!"  kähisi  varis  ja  olisi  hakan- 
nut pääskysiä  niskaan,  jos  olisi  voinut  ne  len- 
nosta tavata. 

"Syksyllä  matkustamme  pois",  ne  lirkuttivat. 
"Yli  suuren  sinisen  veden  lennämme  ihmemaa- 
han, jossa  on  paljon  auringon  paistetta,  jossa 
ilma  on  lämmin  ja  kevyt.  Oi  miten  pitkä  ja 
hauska  matka  siitä  tuleekaan!" 

"Ei  ole  sellaista  maata",  sanoi  hanhi  halvek- 
sien. 


"On,  on",  visersivät  pääskyläiset.  "Taatto  ja 
emo  ovat  sen  itse  nähneet/' 

"Heillä  ei  ole  siitä  todisteita",  kirkui  kukko 
vihaisena. 

"Aivan  niin",  röhki  sika.  "Pääskysillä  ei  ole 
todisteita." 


Sadun  opetus 

On  myös  ihmisiä,  jotka  umpimähkään  langet- 
tavat arvostelunsa  asioista,  joita  eivät  ensinkään 
ymmärrä.  He  eivät  käsitä,  että  maailmassa  on 
paljon  sellaista,  josta  vain  tutkimalla  ja  oppi- 
malla saa  tiedon.  Varsinkin  kommunismin  ar- 
vostelemisessa näkyy  monen  ihmisen  lyhytnä- 
köisyys.  Sitä  moititaan,  vaikka  ei  tunneta,  mitä 
se  tarkoittaa  ja  mihin  se  perustuu.  Siitä  huoli- 
matta kulkee  kommunismi  voittoaan  kohti,  ku- 
ten lensivät  pääskyset  toisten  kateudesta  huoli- 
matta kaukaisiin  ihaniin  maihin. 


MUMMO 


Niin  kumarainen  vartes  on 
ja  käyntis  horjuvaincn, 
kun  kyläteitä  kuljeksit 
sa,  vanhus,  mierolainen; 
almuja  pyy  täin,  rukoillen, 
näin  elatusta  etsien. 

Oot  kerran  ollut  nuorikin 
ja  vartes  suora  silloin. 
Loit  isännälle  s  kultia 
sa,  raatain  aamuin  illoin. 
Mut  osallesi  mitä  jäi?  — 
Se  osa  on  vain  kärsiväin. 


Näin  raadoit  ajan  nuoruuden 
ja  osanasi  murut. 
Kun  ehdit  elo  s'  iltahan, 
taas  vastassasi  surut: 
sait  lähtökäskyn  talostasi 
mi  ollut  oli  kotinas. 

Nyt  murtuneena  murheista 
sa  mierontietä  harhaat 
ja  ystävinä  matkallas 
on  tuuli,  myrsky  parhaat; 

ne  ympärilläs'  mellastaa 
ja  huoliasi  kuulla  saa. 

Työmiehiä  koneitten  ääressä  tehtaassa. 


Lasten  "ystävä" 

Sallikaa  lasten  tulla  minun  tyköni,  sanoo  ka- 
pitalismi, sillä  heidän  työnsä  on  minulle  otolli- 
nen. Koska  he  ovat  lapsia,  tarvitsee  heille  mak- 
saa vain  hyvin  vähän  palkkaa  ja  kuitenkin  he 
nykyaikaisilla  koneilla  voivat  tuottaa  suunnat- 
tomia rikkauksia. 

Nyt  minä  erikoisesti  tarvitsen  heidän  alistu- 
vaista ja  halpaa  työvoimaansa,  sanoo  kapitalis- 
mi sodan  aikana.  Sallikaa  heidän  valmistaa  am- 
pumatarpeita suurta  ja  ylevää  sotaa  varten.  Mi- 
nun nöyrät  palvelijani  kumoavat  tarpeen  mu- 

kaan  ne  lait,  jotka  muka  lapsia  suojelevat  ja  es- 
tävät heitä  minun  tyköni  tulemasta. 

Ystäväni  toisissa  maissa  sanovat  sodan  alkaes- 
sa: sulkekaa  koulut  ja  sallikaa  lasten  tulla  mi- 
nun tyköni!  Ja  niin  lapset  tarjoavat  minulle 
nuoret  voimansa  ja  elämänsä.  Ah,  mitä  rikkauk- 
sia ovatkaan  he  minulle  tuottaneet! 

Ystäväni  tuolla  sanovat:  On  jaloa,  on  suurta, 
että  äidit  lapsineen  valmistavat  kranaatteja  ja 
kuulia,  sillä  aikaa  kun  isät  niitä  taistelutante- 
reella ampuvat!  He  tekevät  niin  ja  —  me  ri- 
kastumme» 

Ystäväni  täällä  julistavat:  Isänmaa  tarvitsee 
lasten  työtä!   He  tekevät  niin,  lapset  johdetaan 


Kapitalistit  pakottavat  tehtaisiin  lapsetkin,  joiden  pitäisi  saada 
kuluttaa  aikansa  koulussa  ja  leikkikentillä. 

tuhansiin  tehtaisiin  ja  kaivoksiin,  ja  —  me  ri- 
kastumme. 

Me  rikastumme.  Me  rikastumme  kaikkialla 
enemmän  kuin  koskaan  ennen,  huolimatta  siitä, 
mitä  toisaalla  tuhoutuu. 

Mitä  siitä,  jos  miljoonat  lapset  jäävät  ilman 
koulua.  Mitä  siitä  jos  tuhannet  ja  taas  tuhannet 
tuhoutuvat  turmiollisissa  töissä,  mitä  siitä  jos 
miljoonat  näkevät  nälkää,  mitä  siitä  jos  miljoo- 
nat sortuvat  sodan  uhrina,  —  se  on  jaloa  uhraus- 
ta. Me  tarvitsemme  sitä. 

Meidän  uskontunnustuksemme  on  yleismaa- 
ilmallinen, se  on  raha.  Meidän  omatuntomme 
on  raha,  meidän  voimamme  on  raha.  Sen  avulla 
me  käskemme  ja  koko  maailma  tottelee.  Te  tar- 
vitsette sitä  elääksenne  sekä  sodan  että  rauhan 
aikana.  Siis:  sallikaa  lasten  tulla  meidän  ty- 
kömme, kun  me  avaamme  tehtaan  portit! 


Poikanen,  jonka  on  pakko 
tehdä  raskasta  kaivostyötä. 


NUORI  ORJA 

Kirj.  Mikael  Rutanen. 

Isä  kuoli,  äiti  kuoli, 
kääntyi  elon  nurja  puoli. 
Loppui  häitä  vapaat  hetket, 
loppui  hyväilyt  ja  retket, 
kaikkos  varhain  kevät,  ilo, 
häipyi  leikkit annet  silo. 


Nyt  on  orpo,  Oiva  parka, 
eessä  elon  kylmä  sarka. 
Hennoin  voimin  häärii  työssä, 
hoippuu  vaivojensa  yössä; 
päivät  pitkät,  synkät  illat, 
särkyi  toivojensa  sillat. 

Korviin  kylmä  käsky  soipi, 
lapsi  raataa,  ahkeroipi. 
Voimat  heikot,  ikä  nuori, 
sydämmess  on  lyijyvuori. 
Ohimoilta  vuotaa  hiki, 
nyt  on  uupumus  jo  liki. 

Muistuu  äidin  vaikeroivan 
opetukset  mieleen  Oivan: 
"Lapsi,  kerran  mieheks  vartut, 
toisen  työhön  käsin  tartut, 
vaadi  oikeutta  työhön  — 
ällös  sorru  sorron  yöhön!" 

Orjuus  viilsi  nuorta  lihaa, 
sydän  pieni  sykki  vihaa. 
Näin  hän  lausui  lapsen  suulla, 
sen  sai  sortajansa  kuulla: 
—  Kerran,  kerran,  kavahtakaa, 
oikeutta  orjat  jakaa! 


Kerran  meistä  pienimmistä 
kosto  nousee!  Sortajista, 
jotka  imee  meidän  verta, 
taitava  on  loppu  kerta! 
Kerran,  kerran,  kavahtakaa, 
orjat  iskee  voiman  takaa! 

"Miltähän  maailma  näyttäisi,  jos 
sitä  katsoisi  korkealta",  ajatteli  sam- 
makko. Ja  kiipesi  sitten  sienen 
päälle  katsomaan  maailmaa. 


Kilpailu 

Kerran  tapasi  heinäsirkka  sammakon  niityllä, 

—  Haluaisitko  kilpailla  kanssani,  haastoi  sirk- 
ka sammakolle. 

—  Miks'ei,  vastasi  sammakko.  Aikaahan  tässä 
näkyy  olevan.  Missä  urheilussa  sitä  kilpailtai- 
siin? 

—  Hypyssä,  sehän  on  meidän  kummankin  eri- 
koisala, vastasi  sirkka. 

—  No  aletaan  siis,  virkkoi  sammakko. 

Ja  niin  he  alkoivat.    Mutta  kun  sammakon 

joka  hypyn  jälkeen  täytyi  levähtää,  oli  siis  luon- 
nollista, että  hän  joutui  häviön  puolelle. 

Heinäsirkka  sammakon  häviämisestä  kovin 
ihastui  ja  iloansa  hän  osoitti  hyppelemällä. 

Sammakko  ei  ollut  millänsäkään,  vaan  hyppeli 
hänkin  milloin  jaksoi.  Näin  he  hypellessään  jou- 
tuivat lätäkön  reunalle. 

—  Hypätäänpä  yli  lätäkön,  ehdotti  sammak- 
ko. 

— :  Se  on  liian  leveä,  sanoi  sirkka. 

—  Ho,  hoo,  ei  ollenkaan,  sanoi  sammakko. 
Jos  olet  niin  kehno,  ettet  uskalla,  niin  jää  rannal- 
le, minä  aijon  kuitenkin  yli.  Ja  samalla  sam- 
makko hyppäsi,  mutta  pudota  molskahti  lätäk- 
köön. 

—  Huono  hyppy,  ilakoi  sirkka* 

—  Tee  sinä  parempi,  jos  kykenet,  kehoitti 
sammakko. 

Sirkka  alkoi  hijoa  takajalkojaan  ja  sitten  hän 
ponnistaikse,  otti  oivan  hypyn  ja  —  loiskis. 
Hänkin  putosi  lätäkköön. 

—  Huono  hyppy,  sanoi  sammakko.  Koete- 
taan kumpi  ennen  lätäköstä  ylös  pääsee. 

Mutta  kovasti  oli  sirkan  koivet  lätäkön  lie- 
juun vaipuneet.  Hän  ei  päässyt  ylös. 

—  Auta  minua  armias  ystävä,  hän  pyysi  sam- 
makkoa. 

Tämä  auttoi  ylös  sirkan  ja  vei  rannalle. 

—  Se  elämän  kilpailussa  voittaja  on,  joka  lie- 
justakin omin  voimin  ylös  pääsee,  uhoili  sam- 
makko. 

—  Hyvin  teit  ja  jalosti,  kun  pelastit  henkeni, 
virkkoi  sirkka  ja  jatkoi:  —  Hyvä  on  omiin  voi- 
miin luottaa,  mutta  sattuu  niin  sinäkin  sammak- 
ko-ystäväni opit  vielä  sen,  minkä  minä  nyt  tuos- 
sa yrityksessä  opin.  Ja  minä  opin,  että  hyvälle- 
kin voi  tuho  joskus  tulla,  ellei  voi  toverinsa 
apuun  turvautua. 


Heinäsirkka 


43 


Isoisän  testamentti 

Kirj.  Hilda  Tihtä. 

Iso-isä  halusi  kynää  ja  paperia.  Hän  tahtoi 
ennen  kuolemaansa  kirjoittaa  testamenttinsa. 

Isä  antoi  paperia  ja  kynän,  äiti  asetti  isoisän 
mukavasti  istumaan.  Sitten  he  katsahtivat  toi- 
siinsa ja  pieni  Heikki  huomasi,  että  isää  ja  äitiä 
nauratti. 

Se  ei  ollut  Heikin  mielestä  oikein.  Mitä  nau- 
ramista siinä  nyt  oli,  että  isoisä  tahtoi  kirjoittaa 

testamenttinsa,  kuten  hän  oli  kuullut  tekevän 
muidenkin,  jotka  tietävät  pian  kuolevansa.  Heik- 
kiä harmitti  niin,  ettei  hän  voinut  olla  moitti- 
matta äitiä  ja  isää.  Isoisä  oli  vanha  ja  kuuro,  sen- 
tähden  uskalsi  Heikki  hänen  aikanaan  sanoa: 

—  Te  teette  pilkkaa  isoisästä  ja  se  on  väärin, 
sillä  isoisä  on  hyvä. 

Isää  yhä  nauratti,  mutta  äiti  muuttui  totiseksi 
ja  sanoi: 

—  Olet  oikeassa,  poikani.  Kuitenkaan  emme 
pilkataksemme  nauraneet  isoisälle,  meitä  vaan 
huvitti  se,  että  hän  tekee  testamenttia. 

—  Mitä  huvittavaa  siinä  on?  kysyi  Heikki. 

—  Siinä  on  huvittavaa  se,  vastasi  isä  yhä  nau- 
raen, että  isoisällä  ei  ole  mitään,  jota  hän  voisi 
kuolemansa  jälkeen  kenellekään  lahjoittaa. 

—  Vaari  on  vanhuuden  höperö,  virkkoi  äiti, 
antaa  hänen  olla  ja  tehdä  mitä  haluaa. 

Sen  enempää  ei  asiasta  sillä  kertaa  puhuttu. 

Isoisä  kirjoitti  ja  kirjoitti.  Monta  päivää  hän 
piirteli  paperille  kirjaimia,  joita  hän  vasta  van- 
halla iällään  oli  oppinut  tekemään.  Vaivaloista 
oli  kirjoitustyö  vanhukselle  ja  kankeasti  kävi  aja- 
tuksien asettaminen  paperille. 

Välinpitämättömiä  olivat  isä  ja  äiti  ensin  vaa- 
rin testamentin  teolle,  mutta  huomatessaan,  miten 
kärsivällisesti  ja  innokkaasti  sairas  vanhus  kir- 


joitti,  alkoivat  he  vähitellen  keskenänsä  keskus- 
tella asiasta: 

—  Eihän  sitä  tiedä,  jos  hyvinkin  on  vaarilla 
pennejä  takanaan, 

—  Ihmeellisempiäkin  asioita  on  maailmassa 
tapahtunut. 

He  alkoivat  kiintoisesti  seurata  vanhuksen 
testamentin  tekoa. 

Vihdoin  testamentti  oli  valmis.  Isoisä  pani 
sen  koteloon  ja  kirjoitti  osotteen: 

Poikani  pojalle  Heikki  Aholalle.  Avattava 
kuolemani  jälkeen. 

Usein  Heikki  mietiskeli,  paljonko  rahaa  iso- 
isä hänelle  on  määrännyt.  Ehkä  kaikki  rahan- 
sa. Silloin  hän,  Heikki,  olisi  rikas  poika,  sillä 
vähää  erää  ei  testamentilla  lahjoiteta,  se  anne- 
taan käteen  ,  ,  , 

Heikki  ostaisi  isälle,  äidille  ja  itselleen  hyvät 
vaatteet  ja  hyvää  ruokaa.  Äidin  ei  tarvitsisi  ai- 
na rahan  menoa  surra,  ja  isä  saisi  ensi  kesänä 
olla  kuukauden  työlomalla  voimia  itselleen  ke- 
räämässä. 

Mitähän  toiset  pojat  sanovat,  kun  näkevät 
hänet  rikkaana  ,  ,  ,  Sääli  Uunoa,  jolla  oli  vain 
kipeä,  köyhä  äiti  ja  jonka  täytyi  iltasin  käydä 
kadulla  sanomalehtiä  myymässä.  Uunolle  Heikki 
päätti  antaa  ainakin  sata  dollaria  ,  ,  ,  Voi,  jospa 

hän  uskaltaisi  Uunolle  nyt  jo  ilmaista  asian!  Se 
tulisi  niin  iloiseksi,  —  mutta  hän  ei  tohtinut 
hiiskahtaakaan,  sillä  isä  ja  äiti  olivat  ankarasti 
häntä  kieltäneet  isoisän  testamentista  kenelle- 
kään puhumasta, 

Heikki  hillitsi  siis  kielensä  ja  oli  vaiti.  Mutta 
sitä  enemmän  hänen  omat  ajatuksensa  pyörivät 
tuon  suuren  salaisuuden  vaiheella. 

Raha-asioihin  Heikki  niin  kiintyi,  ettei  hän 
enää  ollenkaan  muistanut  isoisää.  Ei  hän  enää, 
kuten  ennen,  istunut  isoisän  sairasvuoteen  ääres- 
sä, vaan  kuljeskeli  mieluisammin  pitkin  kau- 


Tärkeintä   on   se,   mihin  itse 
kykenee 

Iso  poika:  Minun  isälläni  on 
voimaa  enempi  kuin  sinun. 

Pienempi  poika:  Minun 
isälläni  on  enempi  rahaa  kuin 
sinun. 

Pienin  poika:  Minä  osaan 
itse  solmia  kaulanauhani. 

punkia  myymälöiden  akkunain  edessä  katsele- 
massa, mitä  hän  sitte,  kun  testamentti  avataan, 
ostaa. 

Hän  näki  paljon  mieluisia  tavaroita,  joita  hä- 
nen sydämmensä  halusi.  Erään  kellokaupan  ak- 
kunassa oli  kauniita  kultakelloja.  Sellaisen  hän 
ostaa  isälle  ja  itselleen  .  .  .  ja  Uunolle  hän  ostaa 
hopeaisen.  Pysähtyipä  hän  naisten  hattukaupan- 
kin akkunan  eteen  ja  valitsi  äidille  suuren,  le- 
veän, höyhentöyhtöillä  koristetun  hatun.  Ja  jos- 
kus hän  jo  kuvitteli  kivitalonkin  ostamista. 

Kyllähän  maailmassa  näkyi  tavaraa  olevan, 
sen  huomion  Heikki  teki. 

Heikin  kunniaksi  voimme  mainita,  että  iso- 
isän kuolemaa  hän  ei  ollut  kertaakaan  toivonut. 
Rikkaus  ei  vielä  ollut  tunkeutunut  sydämeen, 
eikä  päässyt  sen  kautta  suoniin  puhdasta  verta 
pilaamaan,  vaan  se  asusti  vain  pinnalla. 

Eräänä  aamuna  isoisä  kuitenkin  kuoli,  nukkui 
rauhallisesti  iäiseen  uneen. 

Isä  ja  äiti  itkivät.  Heikin  oli  kovasti  ikävä, 
mutta  itkeä  hän  ei  voinut.  Hän  ei  käsittänyt, 
miksi  ei  kyyneleet  tulleet  silmiin.  Ehkä  johtui  se 
siitä,  että  isoisä  nukkui  niin  rauhallisesti  ja  näyt- 
ti niin  tyytyväiseltä. 

Pariin  päivään  Heikki  ei  muistanut  testament- 
tia. Hän  muisti  vain,  miten  hyvä  isoisä  oli  aina 

hänelle  ollut.  Hautausmaalla  vasta,  kun  miehet 
mullalla  peittivät  haudan,  Heikin  mieleen  juo- 
lahti, että  hänen  on  asetettava  iso,  arvokas  muis- 
topatsas isoisän  haudalle.  Ja  silloin  hänen  mie- 
leensä tuli  testamentti. 

Nyt  hän  siis  oli  rikas.  Heikin  mielikuvituk- 
sessa oli  isoisän  perintö  kasvanut  tavattomasti. 
Hän  tunsi  nyt  olevansa  maailman  rikkain  mies. 

Haudalta  kotiin  saavuttua  hän  heti  muistutti 
isää  tstamentista.  Ihme  ja  kumma!  Isä  totteli  he- 
ti Heikkiä,  avasi  piirongin  laatikon  ja  otti  sieltä 
esiin  kotelon.  Heikki  näki,  että  isän  kädet  hiu- 
kan vapisivat,  kun  hän  kotelon  avasi. 

Sitten  isä  alkoi  tavaten  lukea,  ja  tällainen  oli 
se  asiakirja,  jonka  Heikki  nyt  kuuli: 

Testamentti. 

Rakas  poikani  poika  Heikki.  Kun  luet  tätä 
minun  testamenttiani,  ei  minua  enää  ole  maail- 
massa. Minä  olin,  mutta  nyt  ei  minua  enään  ole. 

Elon  aikaa  sain  määrätyn  osani,  mutta  maa- 
ilma ei  minulle  antanut  sitä  osaa,  joka  minulle 
kuului.   Olin  vieras,  orja  maailmassa. 

Orjan  tavoin  raadoin,  en  kunnioittanut  itseä- 
ni, enkä  sitä  työtä,  jonka  tein  ja  jonka  hedel- 
mät joutuivat  vieraan  hyväksi. 

Syy  oli  minussa  itsessäni.    En  ymmärtänyt 

paremmin,  en  tietänyt  toisin.  Olin  orja  ja  har- 
tioillani kannoin  orjan  ahdasjärkistä  päätä. 

Niin  mielelläni  olisin  tahtonut  jättää  työni 
tulokset  omaisilleni.  Jos  itse  olisin  saanut  käyt- 
tää sen  jättiläistyön,  jonka  elämäni  kuluessa 
tein,  niin  sinun  tulevaisuutesi  olisi  nyt  valoisa. 
Sinulla  olisi  tilaisuus  saada  oppia  ja  tietoja.  Voi- 
sit iloita  elämästäsi  ja  sinulla  olisi  aikaa  nähdä, 
minkälainen  maailma  on. 

Minusta  tuntuu  tätä  kirjoittaessani,  niinkuin 
ei  minua  olisi  ollutkaan,  niinkuin  en  olisi  elä- 
määni elänytkään.  Tunnen  ääretöntä  halua 
saada  elää  ja  iloita,  minäkin.  Ja  kun  en  ole  tie- 
tänyt, enkä  ymmärtänyt  elää,  niin  siksi  alan 
nyt  elää  sinussa. 

Orjan  ruumiin  saavat  peittää  multaan.  Sen, 
mitä  minussa  on  hyvää,  annan  minä  sinulle. 

Heikki,  tämän  testamentin  kautta  annan  minä 
sinulle  esi-isiesi  työn  tulokset.  Käytä  niitä  tule- 
vien sukupolvien  siunaukseksi. 

Mutta  minä  jätän  sinut  hyvin  pimeään  ja  pe- 
tomaiseen maailmaan.  Se  ei  ole  vapaehtoisesti 
tunnustava  tätä  testamenttia,  eikä  luovuttava 
sinulle  sinun  perintöosaasi.  Sentähden  sinun  tu- 
lee vaatia,  mitä  sinulle  oikeutta  myöten  kuuluu. 
Sinun  on  taisteltava  itsellesi  esi-isiesi  ja  oman 
työsi  tulokset. 

Karl  Marx 

on  opettanut  työläisille,  kuinka  sitä  taistelua  on  käytävä  josta  isoisä 
testamentissaan  puhuu  pikku  Heikille.  Tämän  asian  opettamiseen  käytti 
Marx  koko  elämänsä.  Marx  on  kuollut  ennenkuin  tämän  kirjan  nuoret 
lukijat  ovat  syntyneetkään,  mutta  Marxin  opetukset  elävät  ja  auttavat 
työläisiä  taistelussa  kapitalisteja  vastaan  tänäkin  päivänä.  Marxin  kir- 
jotta m  at  kirjat  ovat  työläisille  parhaita  kirjoja  mitä  on  olemassa.  Kapi- 
talistit vihaavat  Marxin  kirjoja. 

Friedrich  Engels 

oli  Marxin  paras  toveri.  Yhdessä  he  miettivät  ja  tutkivat,  miten  työläi- 
set voisivat  päästä  vapaaksi  kapitalistien  orjuudesta.  Ja  he  huomasivat, 
että  ainoa  keino  työläisille  on  se,  että  he  kaikki  ovat  yhtä  puolta,  sillä 
kaikki  kapitalistitkin  ovat  yhtä  puolta.  Sen  vuoksi  opettavat  he:  "Kaik- 
kien maitten  työläiset,  liittykää  yhteen!"  Kaikissa  maissa  onkin  jo  työ- 
läisiä, jotka  ymmärtävät  tätä  neuvoa  seurata,  ja  kun  sellaisia  työläisiä 
tulee  vielä  enemmän,  niin  silloin  tulee  kapitalisteille  lähtö. 

Että  sinä  paraiten  voisit  käydä  taisteluasi  ja 
ymmärtää,  miten  sinun  on  meneteltävä,  tahdon 
antaa  sinulle  muutamia  ohjeita» 

Tämä  maa  kuuluu  kaikille.  Jokaisella,  joka 
tähän  maailmaan  syntyy,  on  oikeus  elämiseen. 
Ja  niinkuin  maan  mato  kaivaa  multaan  itselleen 
kulkuväyliä,  joita  sen  on  oikeus  kuljeskella,  niin 
on  ihmiselläkin  oikeus  maan  multaan.  Se,  joka 
toiselta  riistää  tämän  oikeuden,  tekee  lähimmäi- 
sensä orjaksi,  riistää  häneltä  vapaan  elämisen 
mahdollisuuden,  salpaa  tien  onneen  ja  iloon,  avaa 
surujen  ja  itkujen  vuolaat  virrat.  Hänen  rikok- 
sensa on  äärettömän  suuri,  sillä  hän  häpäisee 
ihmisyyttä,  hän  pilkkaa  elämän  pyhää  lakia. 

Siis:  jos  kohtalon  oikukas  käsi  tahtoisi  joh- 
taa sinua  lähimmäistesi  hiestä  ja  verestä  koot- 
tuun varallisuuteen,  niin  älä  anna  sen  johtaa  it- 
seäsi. Repäise  itsesi  irti  ja  kulje  totuuden  ja  oi- 
keuden polkua. 

Rakasta  lähimmäistäsi  niinkuin  itseäsi  ja  kun- 
nioita itseäsi  yli  kaiken! 

Itsekunnioitus  on  tie  onneen  ja  tietoon.  En 
tarkoita  sellaista  itsensä  kunnioittamista,  jolla 
joutilaat  narrit  itseään  toisilla  ihmisillä  kunni- 
oituttavat.  Vaan  se,  jota  minä  tarkoitan,  on 
tämä:  tee  aina  työsi  huolellisesti  ja  tarkkaan, 
kuin  olisi  se  tärkeintä  maailmassa,  ja  anna  työl- 

lesi  myöskin  arvo  sen  mukaan.  Ainoastaan  työn 
kautta  on  meillä  oikeus  ravintoon,  lepoon,  iloon, 
onneen.  Jota  kunnollisemmin  me  työtämme 
teemme,  sitä  suuremmat  olkoot  vaatimuksemme. 
Minä  en  sitä  eläessäni  ymmärtänyt.  Tein  paljon 
työtä,  mutta  en  antanut  työlleni  arvoa.  Tyydyin 
huonoon  asuntoon,  huonoon  ravintoon,  pitkään 
työpäivään,  sieluttomaan  olemassaoloon  maan 
päällä.  Vahinkoa  olen  siten  tuottanut  muille, 
itseäni  häväissyt. 

Puute,  kärsimykset,  huonot  vaatteet,  kurjat 
asunnot  ovat  häpeäksi  ihmiselle.  Tyytyväisyys 
on  tietämättömyyden  seuralainen.  Ken  tyytyy 


Tästä  leikistä  tykkäävät  lapset  hyvää,  mutta  portin 
saranat  pahaa. 

asumaan  maakuopassa,  ei  se  itselleen  huonetta 
rakenna,  ken  tyytyy  kivipalaseen,  ei  se  viitsi 
ojentaa  kättään  hedelmiä  ottamaan.  Joka  tyy- 
tyy viluun,  ei  se  itselleen  vaatteita  valmista. 

Kuten  tietämättömyyttä  seuraa  tyytyväisyys, 
niin  seuraa  tyytyväisyyttä  herkkäuskoisuus,  ne 
kolme  kulkevat  käsikädessä.  Herkkäuskoinen 
ihminen  luulee,  että  toinen  tarvitsee  niin  paljon, 
mutta  että  itse  hän  ei  mitään  tarvitse.  Herkkä- 
uskoinen ihminen  on  keinottelijan  narri. 

Siis,  pojanpoikani,  vältä  tyytyväistä  mieltä, 
äläkä  ole  herkkäuskoinen. 

Kun  sinä  siis  kunnioitat  itseäsi  pyhänä  olen- 
tona ja  lähimmäistäsi  itsesi  vertaisena,  kun  sinä 
kunnioitat  kaikkien  luotujen  olentojen  elinoi- 
keutta  elämän  pyhänä  lakina  ja  vältät  tyytyväi- 
syyttä ja  herkkäuskoisuutta,  silloin  sinun  on 
mahdoton  poiketa  pois  tai  jäädä  taistelusta. 

Että  sinä  voisit  taisteluasi  käytännöllisesti  ja 
menestyksellä  käydä,  on  sinun  liityttävä  köyhä- 
listön punalipun  alle. 

Siellä  kulje  horjumatta,  pelotonna,  vilkuile- 
matta oikealle  tai  vasemmalle,  suoraan  totuutta, 
oikeutta,  perintö-osaasi  kohden. 

Tämän  olen  minä  itse,  kuolema  silmieni  edes- 
sä, omalla  kädelläni  kirjoittanut. 

Ananias  Niklaanpoika  Ahola. 

Isän  käsi  vaipui  alas.  Hän  oli  kalpea  ja  juh- 
lallisen näköinen. 

—  Ymmärrätkö  sinä,  mitä  vaarin  testament- 
ti sisältää? 

—  Ymmärrän,  vastasi  Heikki.  —  Ja  minä 
lupaan  täyttää  isoisän  toivon. 

Koko  illan  mietiskeli  Heikki  isoisän  sanoja, 
ja  mentyään  vuoteelleen  ja  pantuaan  silmänsä 
kiinni,  sanoi  hän  vielä  itsekseen: 

—  Olen  iloinen,  ettei  isoisän  testamentti  si- 
sältänytkään rahaa. 

Metsä  joulun  tienoissa 


Tuomolan  Tahvon  jouluaatto 

Kirj.  Vesikko. 

Tämä  tapaus  sattui  siihen  aikaan,  kun  Män- 
tylän tienhaarassa  oli  suuri  lumiukko  ja  Tuo- 
molan Tahvon  isä  ampui  suuren,  pyöreäsilmäi- 
sen  jäniksen  juhlapaistiksi. 

Oli  jouluaatto  ja  kova  pakkanen»  12-vuotias 

Tahvo  laitettiin  kelkalla  hakemaan  kylästä  pah- 
noja ja  samalla  viemään  Aittolan  emännälle  hä- 
nen isänsä  tekemät  tallukat.  Vilu  puri  pojan  var- 
paita, mutta  kun  hänellä  oli  kepeä  jalan  nousu, 
niin  siinä  ne  lämpenivät. 

Tahvo  ajatteli  tätä  juhlan  aikaa.  Viime  jou- 
luna oli  hän  saanut  äidiltä  nauhallisen  vesirin- 
keliä ja  isältä  —  remmiä.  Tämä  viimeinen  lahja 
siitä,  kun  Tahvo  oli  vahingossa  kaatanut  maito- 
törpön  uunin  päältä  lattialle.  Mitähän  nyt  mah- 
toi saada?  |  j 

Tahvo  oli  juuri  kulkenut  vähän  matkaa  lu- 
miukon sivutse,  kun  tiellä  kelletti  suuri  hevosen- 
kenkä. Tahvo  otti  sen  käteensä  ja  ajatteli:  totta 


"Tiellä  kelletteli  suuri  hevosenkenkä/' 

totisesti  olen  minä  onnellinen  ja  onnellisempi 
kuin  "karvari  kuollessaan/'  Löydän  hevosen- 
kengän ja  ihan  keskeltä  tietä,  josta  sen  olisi  voi- 
nut hevonen  itsekin  löytää.  Mutta  minua  näyt- 
tää aina  onni  seuraavan,  jos  ei  huono,  niin  sitten 
hyvä,  tuumi  Tahvo  kyläänpäin  tallustellessaan. 

Tahvon  kintaat  tulivat  tosin  kylmiksi  hevo- 
senkengästä, vaikka  sen  olisi  luullut  lämmittä- 
vän, sillä  ei  hän  niitä  muuten  hevosillakaan  pi- 
dettäisi. 

Kun  Tahvo  tuli  taloon,  paleli  hänen  toista 
kättään  aimo  tavalla.  Pian  Tahvo  sen  kuitenkin 
unohti  lämpimän  uunin  edessä,  joskin  sitä  kin- 
nermöitsi  kotvasen  aikaa. 

Emäntä  antoi  tallukoista  Tahvon  pussiin 
kauraryyniä  puuron  keittoa  varten  ja  pistipä 
vielä  makupalaksi  sian  takapotkusta  vaaksan  pit- 
kän pätkän. 

Ohhoh,  olipas  se  metkaa,  iloitsi  Tahvo;  mi- 
tä minä  mahdankaan  vielä  saada  hevosenken- 
gästä! 

—  Kuulkaapas  emäntä,  selitti  hän:  löysin  tä- 
män hevosenkengän,  ja  kyllä  sen  lumiukkokin 
näki,  etten  minä  sitä  hevosen  jalasta  vetänyt, 
se  on  totta.  Jos  emäntä  antaisi  tästä  vähän  voi- 
ta taikka  lanttua,  niin  kyllä  minä  sen  myisin, 

koska  meillä  ei  ole  hevosta  ja  kissa  on  tottunut 
olemaan  ilman  kenkiä. 

Emäntä  nauroi  haletakseen:  hän  laajeni  ja  hei- 
lui kuin  seppä  Hämärin  palkeet. 

Tahvoa  alkoi  hävettää  ja  hän  kääntyi  uuniin 
päin,  sillä  niin  koski  häneen  emännän  nauru. 

Siihen  tuli  isäntä,  jolle  emäntä  näytti  Tahvon 
tuomaa  kenkää  ja  alkoi  nauraen  kertoa  tämän 
tekemästä  tarjouksesta. 

—  Sehän  on  meidän  tamman  kenkä,  kyllä  se 
siitä  olisi  itsekin  löydetty,  sanoi  isäntä. 

Tahvo  purskahti  itkuun  ja  näytti  kämmen- 
tään, jossa  oli  Valkonen  viiru.  —  Tuommoisek- 
si palellutti  kätenikin  .  .  . 

—  No  annetaan  hänelle  nyt  voileipä,  ettei  po- 
rullaan herätä  lasta   sanoi  emäntä. 

Sen  jälkeen  emäntä  meni  ja  teki  Tahvolle  voi- 
leivän, joka  oli  kuin  kuu  — -  ohut,  kiverä  ja 
valkonen.  Se  tuoksui  niin  kuminoille,  että  Tah- 
von täytyi  sitä  haistaa  ja  milteipä  maistaa.  Kui- 
tenkin muisti  hän  isomman  veikon,  jolla  oli  jal- 
ka kipeänä,  pienen  siskon,  joka  ei  vielä  saanut 
kovasta  leivästä  irti,  ja  isän  ja  äidin  —  kai- 
kille hän  päätti  voileivästään  jakaa. 

Tahvo  teki  kuormansa,  pani  oljet  kelkkaan 
ja  niiden  päälle  ryynipussin.  Kelkan  jutkon  veti 
olkansa  yli  ja  alkoi  kotiin  kävellä  voileipä  kä- 


60 


dessään.  Aivan  tuppasi  laulattamaan,  niin  tuntui 
lystiltä. 

Mutta  tiellä  tuli  Tahvoa  vastaan  hirveän  suu- 
ri koira,  joka  hotasi  kitaansa  hänen  koholla  ole- 
vasta kädestään  koko  voileivän  ja  liki  piti  ettei 
käsi  mennyt  samaa  tietä. 

—  Voi  sutta,  minkä  teki!  Voi,  voi!  huusi 
hätääntynyt  Tahvo.  Mutta  sitä  hänen  ei  olisi 
pitänyt  tehdä,  sillä  sen  kuuli  nyt  ohitse  ajava 
herra,  jonka  rakas  koira  tämä  elukka  oli. 


Emäntä  antaa  Tahvolle  voileivän. 

—  Tukitko  suusi!  herra  tiuskasi.  Etkö  tiedä 
huutia,  nulikka,  kun  tuolla  tavalla  kiljut.  Sa- 
non isällesi,  jahka  hänet  näen. 

Samalla  löi  hän  hevostaan,  joka  aisalla  tölmäsi 
Tahvon  kuorman  kumoon,  jolloin  ryynipussi 
halkesi  ja  ryynit  valuivat  hankeen.  Hän  oli  taas 
siinä  lumiukon  kohdalla,  josta  se  hevosenkenkä 
löytyi,  ja  ukko  katsoi  häneen  sysimustilla  sil- 
millään uhkaavasti.  —  —  Jos  Tahvolla  olisi 
ollut  kilometrin  levyinen  suu,  olisi  hän  nyt  sen 
täydeltä  huutanut,  niin  tuli  porua  kurkusta.  Nyt 
ei  tarvinnut  hävetä,  kun  ei  ollut  muita  kuin  lu- 
miukko kuulemassa. 

Tahvo  itki  ja  korjaili  kuormaansa,  kunnes 
äiti  näki  hänet  kotimäelle  ja  juoksi  hätään.  Hän 
koetti  lohduttaa  poikaansa,  keräsi  ryynit  hangel- 
ta  esiliinaansa  ja  auttoi  kelkkaa  kotia,  sillä  Tah- 
vo oli  paleltumaisillaan. 

Kaiken  yötä  näki  Tahvo  sitten  unta,  milloin 
koirasta,  milloin  herrasta.  Väliin  heräsi  hän 
miettimään:  mitähän  varten  ei  saa  huutaakaan, 
vaikka  koira  voileivän  vie  .  .  . 


NUORET  VOIMAT 


Missä  liehua  meidän  lippu, 
siellä  huomenvoimat  on, 
siirtyy  öinen  esirippu 
eestä  aatteen  auringon. 

Missä  koolla  meidän  joukko, 
siellä  tieto  sijan  saa, 
joka  soppi,  joka  loukko 
ongelmoiden  valkeaa. 

Missä  raikuu  meidän  laulu, 
siellä  vallat  vapauden, 
kajastuupi  kaunis  taulu 
huomenemme  suuren  sen. 

Versoo  työläisveljeys,  voima 
pyrkimyksin  yhteisin, 
suuren  aatteen  aateloima 
nuor uussy omin  sykkivin. 


K.  A. 

Köyhän  ja  rikkaan  joulu 

Köyhän  ja  rikkaan  joululla  on  suuri  ero. 

Rikkaiden  lapset  saavat  paljon  kauniita  joulu- 
lahjoja, mutta  usein  köyhien  lapset  ei  saa  jou- 
lulahjoja ollenkaan» 

Mistä  johtuu  sellainen  erotus? 

Ovatko  työläisten  lapset  huonompia?  Ovat- 
ko he  kaikki  pahoja?  Ja  ovatko  rikkaiden  lapset 
kaikki  hyviä.  Sanotaanhan  sadussa,  että  joulu- 
pukki tuo  lahjoja  hyville  lapsille,  mutta  jättää 
pahat  lapset  ilman. 

Ei  erotus  johdu  lasten  pahuudesta  tai  hyvyy- 
destä. 

Köyhä  isä  ja  äiti  eivät  voi  antaa  lapsilleen 
lahjoja,  vaikka  he  kuinka  mielellään  sen  tekisi- 
vät ja  vaikka  heidän  lapsensa  olisivat  kuinka  hy- 
viä. Isän  palkka  on  liika  pieni.  Kapitalisti  mak- 
saa isälle  työstä  niin  pienen  palkan,  että  se  ei 
tahdo  riittää  edes  ruokaan  ja  vaatteisiin.  Isä 
ja  äiti  eivät  voi  ostaa  lahjoja  lapsille,  ja  sen 
vuoksi  köyhien  vanhempien  lapset  eivät  voi  lah- 
joja saada. 

Mutta  rikkaiden  lapset  saavat  lahjoja  niin 
paljon  kuin  haluavat,  ja  paljon  enemmän  kuin 
tarvitsevat. 

Köyhien  työstä  saavat  rikkaat  voittoa  ja  niil- 

lä  rahoilla  voivat  he  ostaa  kaikkea  itselleen,  ja 
joululahjoja  lapsilleen  vaikka  kuinka  paljon. 

On  väärin,  että  toiset  lapset  jäävät  kokonaan 
ilman  lahjoja  ja  toiset  saavat  niitä  liikaa. 

Kaikkien  lasten  pitäisi  saada  lahjoja. 

Ja  kaikkien  työläisten  pitäisi  saada  kylliksi 
palkkaa  työstään.  Mutta  he  eivät  voi  saada, 
kun  kapitalistit  omistavat  tehtaat  ja  määrää- 
vät palkan.  Mutta  joskus  vielä  työläiset  omista- 
vatkin itse  kaikki  tehtaat  ja  itse  määräävät  palk- 
kansa» 


/ 


i 

"Olenko  minä  veljeni  vartija?" 

Vuosia  sitten  kuuluisa  englantilainen  taide- 
maalari Dollman  maalasi  taulun  "Olenko  minä 
veljeni  vartija",  josta  taulusta  tämän  kirjotuk- 
sen  yhteydessä  esitetään  valokuvajäljennös.  Ku- 
vassa, joka  aikoinaan  herätti  suurta  huomiota 
Englannissa  ja  palkittiin  Lontoon  Royal  Mu- 
seumissa, on  joukko  kodittomia  ihmisraunioi- 
ta nukkumassa  puiston  penkillä  Thamesjoen 
rannalla,  Lontoossa.  Kolme  ensimäistä  ihmis- 
varjoa  ovat  rahaa,  ruokaa  ja  kotia  vailla  olevia 
työläisiä.  Neljäs  on  erotettu  sotilas,  jonka  re- 
paleiseen puseroon  on  kiinnitetty  palveluksesta 

saatu  metalli,  viimeinen  side,  joka  yhdistää  hä- 
net ' 'kunnialliseen' '  yhteiskuntaan,  Äärimäise- 
nä  oikealla  on  maalainen,  hänen  vaimonsa  ja 
lapsensa,  jotka  ovat  vaeltaneet  maakyliltä  maa- 
ilman kaupunkiin  turhaan  työtä  etsimään.  Taus- 
talla Lontoon  sumun  takaa  loistaa  Hotel  Sa- 
voy'n  kirkkaat  valot,  hotellin,  jossa  rikkaat  syö- 
vät herkullisia  illallisia  ja  juopuvat  väkijuomis- 
ta. 

Brittiläinen  opetuskomissioni  vuonna  1911 
lahjotti  tämän  paljon  puhuvan  taulun  New 
Yorkin  asukkaille,  mutta  se  ei  ole  osaksensa  saa- 
nut taiteen  ja  valistuksen  harrastajien  suosiota, 
Washington  Irving  korkeakoulun  johtaja  mää- 
räsi taulun  poistettavaksi  sanotun  oppilaitoksen 
juhlasalin  seinältä,  koska  se  johtajan  mielestä 
on  "halventava"  luonteeltaan  ja  koska  sillä  on 
"sairaaloinen  vaikutus  hänen  oppilaisiinsa," 

Ne  syyt,  työttömyys,  liian  pitkä  työpäivä  ja 
riittämättömät  palkat  silloinkin  kun  työtä  on 
saatavissa,  joiden  kaikkien  yhteisistä  seurauk- 
sista taiteilija  on  tauluunsa  aiheen  saanut,  saa- 
vat olla  rauhassa.  Ne  eivät  paina  opettajiemme 
ja  kansankasvattajiemme  mieliä  ja  heidän  elä- 
määnsä synkennä.  Niitä  ei  katsota  "rappeutta- 
viksi," Mutta  kuva,  jossa  näiden  syiden  seu- 
rauksia, joita  on  tuhansia  juuri  New  Yorkin 


kaduilla  ja  puistoissa,  on  luonteeltaan  ' 'rappeut- 
tava" ja  vaikuttaa  "sairaaloisesti  katsojiin/' 
Miksi? 

Miksi  sitä,  jota  on  joka  päivä  nähtävänä 
kaduilla,  ei  saa  nähdä  kouluissa? 

Syy  siihen,  miksi  taulu  opistosta  poistettiin, 
on  siinä,  että  se  herättää  huomiota,  että  sen  luon- 
ne on  agiteeraava.  Sen  näkeminen  johtaa  ihmi- 
set ajattelemaan,  ja  porvarillinen  yhteiskunta 
ei  pelkää  mitään  niin  paljon  kuin  itsenäisesti 
ajattelevia  ihmisiä, 

Amerikalainen  rahavalta  ja  sen  palvelijat 
kunnioittavat  taidetta  ja  kuuluisia  nimiä  vain 
sikäli  kuin  taide  miellyttää  heitä  ja  nimien  omis- 
tajat myyvät  taiteensa  palvelemaan  rahavallan 
etuja. 


Polttopuita  keräämässä,  kun  vanhemmilla  ei  ole  varaa 
ostaa  hiiliä,  vaikka  molemmat  tekevät  työtä  aamusta  iltaan. 


Lapsi  ja  Lintu 


Kirj.  Suonia  Nordman. 

Lintu  pieni,  keltahöyhcn 
häkissänsä  visertää. 
Lapsi  rientää  kysymähän: 
''Ilostako  laulat  sä?" 

Lintu  vastas:  <( Milloin  vanki 
ilosta  vois  laulella! 
Häkki  raukan  ilot  poistaa 
kaipuuks  muuttaa  laulunsa." 

uKuinka  soiskaan  säveleeni, 
jos  ma  vapaa  olisin! 
Metsässä  jos  vapahana 
lauleleisin,  lentäisin !}} 

Lapsi  linturaukkaa  sääli, 
häkin  kantoi  ikkunaan. 
Avas  sen  ja  lintu  lenti 
visen 'ellen  riemussaan. 

Äiti  huomaa  lapsen  teon, 
alkaa  siitä  moittia. 
Lapsi  vastaa:  <( Häkkiin  nyt 
saat,  äiti,  minut  sulkea!" 

Minä  en  pelkää  mitään 

Satu,  kirj.  Mamim-Sibirjak. 

Jänis  syntyi  metsässä  ja  oli  kovin  arka» 

Jos  jokin  oksa  risahti,  lintu  lennähti  tahi  lu- 

mipallero  putosi  puusta  —  jäniksen  järki  kan- 

tapäissä. 

Jänis  pelkäsi  yhden  päivän,  pelkäsi  kaksi  päi- 
vää, pelkäsi  viikon,  pelkäsi  vuoden;  vaan  sitten 
kasvoi  se  suureksi  ja  kyllästyi  äkkiä  pelkäämi- 
seen, 

—  Minä  en  pelkää  mitään!  —  huudahti  se 
niin,  että  läpi  metsän  kajahti.  —  Enpä  pelkää 
mitään  ja  siinä  kaikki! 

Tämän  kuultuaan  tulivat  kokoon  vanhat  jä- 
nikset, juoksivat  kokoukseen  pienet  jänispojat, 
kömpivät  siihen  vanhat  jäniksettäretkin  —  ja 
kaikki  kuuntelemaan,  kuinka  kehuu  itseään  pit- 
käkorva, vinosilmä,  lyhythäntä-jänis,  —  he 
kuuntelevat,  eivätkä  usko  omia  korviaan.  Ei 
kuultu  ennen  maailmassa  sellaista,  ettei  jänis 
pelkäisi  ketään,  eikä  mitään. 


Karhu 


—  Hei,  sinä  vinosilmä,  etkö  sinä  pelkää  sut- 
takaan? 

—  En  pelkää  sutta,  en  kettua,  en  karhua,  — 
en  pelkää  ketään! 

Tämäpä  oli  vallan  hauskaa.  Nuoret  jänikset 
peittivät  kuononsa  etukäpälillään  ja  nauraa  hi- 
hittivät, nauroivat  hyvänluontoiset  vanhat  jä- 
niksettäret,  hymähtivät  vanhat  ukkojäniksetkin, 
jotka  olivat  olleet  ketun  kynsissä  ja  sudenham- 
paita  kokeneet.  Oikeinpa  naurettava  jänis  oli 
tuo!  Voi  miten  naurettava!  .  .  .  Ja  kaikilla  tuli 
äkkiä  hauska  olo.  He  alkoivat  hypellä,  tehdä 
kuperkeikkoja,  juosta  kilpaa,  —  näytti  siltä 
kuin  kaikki  olisivat  menneet  järjiltään. 

— ■  Mitäpä  tuossa  kauan  jutella!  —  huusi  jo 
vallan  uljastunut  jänis.  —  Jos  minulle  sattuu 
vastaan  susi,  syön  minä  sen  itse  .  .  . 

—  Voi,  miten  hauska  jänis!  Voi  kuinka  se 
on  hupsu!  ♦  .  ♦ 

Kaikki  näkivät,  että  tuo  uljas  jänis  oli  sekä 
hauska  että  hupsu,  ja  kaikki  nauroivat. 

Jänikset  huutaessaan  mainitsivat  sutta,  ja  su- 
sipa olikin  jo  ihan  lähellä. 

Kuljeskeli,  kulkea  käyskenteli  susi  metsässä 
omilla  susi-asioillaan,  tuli  nälkäiseksi  ja  juuri 
oli  ehtinyt  ajatella:  "Olisipa  hyvä  syödä  jä- 
nis", —  kun  kuuli,  että  jossakin  hyvin  lähellä 
jänikset  ilakoiden  puhuvat  sudesta. 

Susi  hiipi  ihan  lähelle  leikkiviä  jäniksiä  ja 
kuuli  kuinka  ne  hänelle  nauroivat,  ja  eniten  kai- 
kista vinosilmä,  pitkäkorva,  lyhythäntä,  kehuja- 1 
jänis. 


72 


—  "Hei,  veikkonen,  odotahan,  sinutpa  minä 
syönkin!"  —  ajatteli  harmaa  susi  ja  kävi  tarkas- 
tamaan, mikä  jänis  se  kehuu  urhoollisuuttaan. 

Jänikset  eivät  huomanneet  mitään,  vaan  iloit- 
sivat entistä  enemmän.  Meni  niin  pitkälle,  että 
kehujajänis  hyppäsi  puun  kannolle,  istahti  ta- 
karaajoilleen  ja  jutteli: 

—  Kuulkaa  te,  pelkurit.  Kuunnelkaa  ja  kat- 


Susi 

sokaa  minuun.  Minä  heti  näytän  teille  erään 
tempun  .  .  .  Minä  —  minä  —  minä  .  .  . 

Siinä  kehujan  kieli  ikäänkuin  jähmettyi,  sillä 
hän  huomasi  tuikeasti  katsovan  suden.  Toiset 
eivät  sutta  huomanneet,  vaan  "urhea"  jänis 
huomasi,  eikä  enää  uskaltanut  hengähtääkään. 

Sitten  seurasi  kerrassaan  tavaton  seikka.  — 
Kehuja-jänis  pelosta  pöhlönä  ponnahti  ylös 
kuin  pallo  ja  putosi  suoraan  suden  leveälle  ot- 
salle, pallona  vierähti  suden  selkää  pitkin,  pyö- 
rähti vielä  kerran  ilmassa  ja  sitten  pötki  käpälä- 
mäkeen sellaista  vauhtia  kuin  tahtoisi  päästä 
oman  nahkansa  sisästä. 

Kauan  juoksi  onneton  jänis,  juoksi  siksi  kun- 
nes lopulta  voimansa  loppuivat. 

Sen  mielestä  tuntui  kuin  susi  yhä  juoksisi 
sen  kintereillä  ja  tuossa  tuokiossa  tempaisisi  sen 
hampaisiinsa. 

Vihdoin  raukka  uupui  ihan,  sulki  silmänsä 
ja  lankesi  kuin  kuollut  pensaan  alle. 

Vaan  susi  tällä  aikaa  juoksikin  toiseen  suun- 
taan. Jäniksen  ponnahtaessa  suden  otsaan  tun- 
tui sudesta  kuin  olisi  joku  sitä  ampunut. 

Ja  susi  pakeni  pois.  Voihan  metsässä  löytää 
paljon  muitakin  jäniksiä,  tuo  jänis  oli  kai  hul- 
lu .  .  . 

Muut  jänikset  eivät  voineet  kauan  pysyä  rau- 

hallisina.  Heistä  jokainen  pakeni.  Mikä  pensas- 
toon laukkasi,  mikä  kannon  juurelle  piiloutui, 
mikä  kuoppaan  vierähti. 

Vihdoinkin  kaikki  kyllästyivät  pelottelemi- 
seen ja  alkoivat  vähä  kerrassaan  tirkistää  esiin. 

—  Mutta  metkastipa  meidän  Vinosilmä  sutta 
pelästytti!  —  ihastelivat  ne  taas  yhteen  tultuan- 
sa. —  Jollei  Vinosilmää  olisi,  emme  elävinä  pää- 
sisi. Mutta  missä  on  nyt  tuo  meidän  pelvoton 
toverimme?  .  .  ♦ 

Kävivät  etsimään. 

Kulkivat  ympäri  - —  mutteipä  mistään  ur- 
hoollista jänistä  löydy.  Olisikohan  sen  toinen 
susi  syönyt  suuhunsa?  .  .  . 

Lopuksi  löysivät  toiset  jänikset  Vinosilmän 
kuopasta,  pensaan  alta,  jossa  se  makasi  pensaan 
alla  puolikuoliaana  pelosta.  Niin,  pelosta,  — 
mutta  sitäpä  eivät  toiset  tienneet. 

—  Uljas  poika  olet  sinä  Vinosilmä,  väärä- 
sääri! —  huusivat  kaikki  jänikset  yhteen  ääneen. 
—  Kelpo  vääräsääri!  .  .  .  Metkasti  olet  sinä  van- 
haa sutta  säikähyttänyt.  Kiitos,  kiitos,  veikko! 
Me  luulimme  sinun  vain  kehuvan  .  .  . 

Uljas  jänis  reipastui  paikalla.  Kömpi  esiin 
kuopasta,  pudisti  itsensä,  vilkutti  silmiänsä  ja 
sanoi; 

—  Mitä  te  sitten  ajattelitte?  Voi  teitä,  pel- 
kurit! .  .  • 

Ja  tästä  päivästä  alkaen  rupesi  uljas  jänis 
itsekin  uskomaan,  ettei  hän  todellakaan  ketään 
pelkää. 

Merileijona 


Kuvia  eläinten  elämästä 

Kirj.  A.  B.  M. 

Merileijona  ja  kalalokki.  —  Taistelu  saaliista. 

Merileijona  on  iso  ja  voimakas,  notkea  ja 
ahnas  peto.  Tappaa  kaloja  kuin  huvikseen  vain. 
Sen  tapana  on,  kala  suussa,  nostaa  päänsä  me- 
restä ja  huiskutella  saalistansa,  ikäänkuin  ylpeil- 
len  taitavuudestaan. 

Silloin  kun  kalaparvet  ovat  rannikolla,  leijai- 
lee lähitienoilla  joukottain  kalalokkeja.  Jolloin- 
kin ne  iskevät  veteen  ja  onnistuvat  sieppaamaan 
kalan  läheltä  vedenpintaa.  Mutta  verraten  har- 
voin näet  lokin  itsensä  pyydystävän  kaloja,  sillä 
se  on  huono  sukeltaja.  Enimmäkseen  se  vahtailee 

sorsien  ja  muitten  hyvien  sukeltajien  kalastelua, 
ryöstäen  saaliin  heikommiltaan. 

Merileijonalta  lokki  ei  kykene  koko  saalista 
viemään.  Mutta  usein  se  siitäkin  ottaa  osansa. 
Lokki  syö  kalasta  aina  ensimäiseksi  silmät,  sillä 
niitä  se  pitää  parhaana  herkkuna.  Monasti  lokki, 
oivalliseen  lentotaitoonsa  luottaen,  uskaltaa  lä- 
hestyä merileijonaa  ja  iskeä  sen  suussa  vielä  ole- 


Taistelua  eläinkunnassa 

valta  kalalta  silmät,  ennenkuin  merileijona  ehtii 
uudestaan  sukeltaa  veteen» 

* 

Eläinten  kesken  vallitsee  säälimätön  taistelu  ja 
hävytön  ryöstö. 

Ahneet  kapitalistit  samaten  koettavat  toisil- 
taan anastaa  sitä  saalista,  minkä  ensin  ovat  riis- 
täneet työväen  työstä.  Sellaista  heidän  menet- 
telyään  sanotaan  "kilpailuksi"  ja  "keinotteluk- 
si/' Joskus  heidän  saalistamishalunsa  johtaa  ve- 
risiin taisteluihin  ja  suuriin  sotiin. 

Ihmiselämästä  tuollainen  eläimellinen  ahneus 
voidaan  poistaa  viisaan  yhteiskuntajärjestelmän 
avulla:  niin  että  tuotetaan  tuotteita  ainoastaan 
kaikkien  kussakin  yhteiskunnassa  asuvien  tar- 
peeksi, eikä  kenenkään,  yksityiseksi  voitoksi. 

Kotka  ja  varikset.  —  Yhteenliittyminen. 

Vanhalle  varisperheelle  —  koko  paikkakun- 
nan vanhimmalle  —  oli  tapahtunut  vahinko, 
josta  sillä  oli  suuri  suru  ja  joka  oli  saattanut 
kaikki  naapurit  jalkeille,  tahi  oikeammin  sanoen 
"siiville".  Olivat  menettäneet  yhden  poikasis- 
taan —  tosin  vielä  höyhenettömän,  mutta  isoim- 
man, lihavimman  ja  pulskimman  kaikista.  Sii- 
tä oli  toivottu  tulevan  ihan  isänsä  poika  —  niin 
se  oli  ollut  hyvä  syömään  —  ja  jo  senkin  täh- 

den  se  oli  äidin  erityinen  lemmikki.  Mutta  nyt 
se  oli  joutunut  surman  suuhun. 

Suuri  kotka  oli  löytänyt  heidän  pesänsä  puus- 
ta ja  siepannut  poikasen.  Laskeutui  meren  ran- 
nalle, syödäkseen  sen  siellä. 

Mutta  vilauksessa  oli  kotkan  ympärille  ke- 
rääntynyt variksia  koko  liuta.  Vanha  äiti-varis, 
jolta  poikanen  oli  viety,  oli  kaikkia  muita  us- 
kaliaampi. Ei  näyttänyt  välittävän  hengestään. 
Otti  vauhtia  ylhäältä,  iskeäksensä  kotkan  nis- 
kaan. Mutta  silloin  kotka  käänsi  hirveän  nok- 
kansa sitä  kohden  .  .  .  varis  väisti,  kohosi  uudel- 
leen korkealle  ja  koetti  iskeä  toiselta  suunnalta. 
Kun  se  näytti  alkavan  väsyä,  ryhtyi  vuorostaan 
isävaris  taisteluun,  tehden  samat  temput;  senkin 
väsyttyä,  jatkoivat  toiset  toverit,  yksi  kerral- 
laan, kotkan  ahdistelua.  Sitä  ne  tekivät  tunti- 
kausia, hellittämättä  ja  antamatta  kotkalle  tilai- 
suutta tappaa  ja  syödä  saalistansa. 

Kotka  olisi  helposti  voinut  saada  nujerretuk- 
si yhden  variksen,  jos  olisi  kaapannut  sen  kou- 
riinsa. Mutta  se  ei  uskaltanut.  Ympärillä  var- 
tova varisparvi  odotti  juuri  sitä,  hyökätäksen- 
sä  silloin  joukolla  kotkan  kimppuun,  joka  ta- 
holta. Yksi  varis  siinä  varmasti  olisi  menettänyt 
henkensä,  ehkä  useampiakin,  mutta  kylläpä  olisi 
myös  kotkaa  höyhennetty! 

Vihdoin  kotka  väsyi  tähän  ärsytykseen,  vä- 
syi puolustautumaan  aina  uusilla  voimilla  uh- 
kaavilta kiusaajilta.  Lensi  matkoihinsa,  jätet- 
tyään  siihen  rannalle  tuon  sieppaamansa  varik- 
sen poikasen  puolikuolleena.  Sen  äiti  heti  lähti 
sitä  viemään  takaisin  pesäänsä,  jossa  se  lienee  vi- 
ronnut taikka  kuollut  haavoihinsa  —  en  tiedä, 
sillä  pesä  oli  niin  korkealla,  etten  viitsinyt  sinne 
kiivetä.  Katselin  tätä  näytelmää  Pulteney  Poin- 
tin majakalla  Canadassa  muutamia  vuosia  taka- 
perin. Näin,  kuinka  sankka  varisparvi,  ilkeästi 
raakkuen  vielä  saatteli  pakenevaa  rosvoa  kauas 
merelle. 

* 

Kotkaa  usein  pidetään  voiman  ja  mukamas 
urhoollisuuden  vertauskuvana.  Niinpä  on  kot- 
kan kuva  otettu  eräitten  suurvaltojen  vaaku- 
naan. Mutta  tositeossa  kotka  on  pelkuri  ryös- 
tölintu,  joka  harvoin  rohkenee  käydä  heikom- 
mankaan otuksen  kimppuun,  jos  tämä  vaan 
uskaltaa  tehdä  vastarintaa.  Arkoja  jäniksen  poi- 
kasia ja  pieniä  lampaan  vuonia  se  kylläkin  ur- 
heasti ahdistelee,  kun  nämä  eivät  millään  voi 
puolustaa  itseänsä. 

Niin  ollen  sen  kuva  siis  mainiosti  soveltuu 
saalistaan  aina  vaanivien,  mutta  raukkamaisten 
sotilasvaltojen  vaakunaan  —  vaikka  sitä  ei  ole 

siinä  mielessä  tarkotettu.  On  vahingossa  osuttu 
ihan  oikeaan. 

Mutta  eipäs  kotka  ryhdy  taisteluun  variksien 
kanssa,  vaikka  ne  ovat  sitä  monin  verroin  hei- 
kommat. Se  tietää,  että  varikset  ovat  kaikki 
yhdestä  puolin. 

Kertomus  varsasta,  joka  ei  sietänyt 
tunteitaan  loukattavan. 

Jokainen  hevosentuntija  tietää,  että  hevonen 
elämänsä  varrella  oppii  yhtä  ja  toista;  oppii  joi- 
takin asioita  ilman  erityisesti  opettamatta,  vain 
omasta  kokemuksestaan.  Muutamilla  vanhoilla 
työhevosilla  on  sentähden  melkoisesti  ymmärrys- 
tä ja  muistia.  Kun  ne  työssä  ollessaan  esimer- 
kiksi kuulevat  päivällis-  tai  iltakellon  soivan,  on 
turha  vaiva  pakottaa  niitä  enää  jatkamaan  työn- 
tekoa; siitä  ei  tule  mitään. 

Mutta  hevoset  oppivat  myös  toisiltaan  ja  tois- 
tensa kokemuksista. 

Suomessa  ollessani  minulla  kerran  oli  varsa, 
erinomaisen  kaunis,  puhdasrakenteinen  ja  sel- 
väjalkainen;  olihan  se  kalliskin,  kun  oli  kuului- 
saa juoksijasukua.  Eräänä  päivänä  aijoin  opet- 
taa sille  jotakin  sirkustemppuja,  Olin  sitä  var- 
ten hankkinut  pitkän  piiskan  —  en  lyödäkseni, 
vaan  paukutellakseni,  niinkuin  olin  nähnyt  sir- 

kuksessa  tehtävän.  Huusin  varsan  luokseni. 
Tapansa  mukaan  se  pyyhkäisi  kuin  myrsky- 
tuuli, suoraan  kohti,  että  oikein  pelotti.  Mutta 
hurjimmastakin  vauhdista  se  osasi  mielensä  mu- 
kaan pysähtyä.  Tanssitin  sitä,  päitsistä  pidellen, 
ja  juoksutin  piirissä  ympärilläni.  Siihen  se  oli  en- 
nestään tottunut  ja  teki  sitä  sydämensä  halusta. 
Sitten  olin  aikeissa  ruveta  hyppyyttämään  sitä 


Hevonen  varsansa  kanssa 

poikittain  asetetun  piiskan  yli.  Mutta  heti  kun 
otin  piiskan,  se  hurjistui.  Potki  ja  riuhtoi  kuin 
vimmattu.  Täytyi  panna  piiska  pois,  ja  kohta 
oli  varsa  taas  tyyni  ja  lauhkea  kuin  lammas. 
Yritin  hetken  kuluttua  uudestaan  ottaa  piiskan, 
antaakseni  varsan  haistamalla  ja  huulillaan  koet- 
telemalla tutustua  siihen.  Mutta  se  ei  kärsinyt 
nähdäkään  piiskaa. 

Olin  varma  siitä,  ettei  tätä  varsaa  oltu  koskaan 
piiskalla  lyöty.  Silti  se  tiesi  mikä  kapine  se  oli. 
Tunsi  sen  liiankin  hyvin.  Se  oli  nähnyt  sitä 
käytettävän  vanhemmille  hevosille. 

Sitte  kun  varsa  oppi  vetämään,  oli  hauska 
katsella,  kuinka  hitaasti  se  osasi  kävellä  työreen 
edessä,  korvat  luimussa  ja  allapäin,  niinkuin 
toisetkin  työkonit.  Tuskin  saattoi  tuntea  sitä 
samaksi  hevoseksi,  joka  keveissä  huvi-  tai  kilpa- 
ajovaljaissa  liikkui  kuin  lintu,  pää  pystyssä  yl- 
peästi kuopien  ja  korskuen. 

Se  vika  varsallani  oli,  että  se  oli  saanut  ihan 
väärän  käsityksen  aitojen  tarkotuksesta.  Laitu- 
mella ollessaan  se  piti  velvollisuutenaan  hypätä 
yli,  missä  vain  aidan  näki.  Eikä  ollenkaan  valin- 
nut matalampia  kohtia.  Kuta  korkeampi  aita, 
sitä  iloisempi  loikkaus.  Kun  pelkäsin  sen  siinä 
menossa  voivan  loukata  itseään,  päätin  viedä  sen 

kesäksi  saareen,  jossa  oli  hyvää  laidunmaata, 
vaan  ei  aitoja. 

Se  oli  sinne  uitettava  veneen  jälessä.  Uitto- 
matka oli  pinkänlainen,  vaikka  välillä  oli  pieni 
luoto,  jolla  sai  levähtää.  Ensi  kerralla  oli  vai- 
kea saada  varsaa  lähtemään  veteen.  Se  oli  sille 
outo  yritys.  Koetin  ensin  houkuttelemalla  ja  sit- 
te,  kun  siitä  ei  ollut  apua,  väkisin  työntämällä; 
mutta  varsa  oli  niin  paljo  voimakkaampi  minua, 
etten  jaksanut  sitä  tyrkätä  rannalta  veteen. 
Täytyi  taas  ryhtyä  suostuttelemaan. 
Leivän  palalla,  ja  varsinkin  sokerilla,  olin  en- 


Ratsastusharjotusta 

Vakavana  ja  liikkumattomana  seisoo  vanha  Valkko, 
antaen  kaupunkilais-lapsille  tilaisuuden  opetella  ratsasta- 
maan, heidän  ollessaan  maalla  sunnuntain. 

nen  saanut  sen  tekemään  melkeinpä  vaikka  mitä. 
Mutta  nyt  tapahtui  jotakin,  jota  en  ollut  odot- 
tanut. Tarjosin  leivänpalasta  —  varsa  ei  ollut 
sitä  näkevinään.  Pistin  sen  kuitenkin  varsan 
huulien  väliin,  mutta  se  puri  hampaansa  lujasti 
yhteen  eikä  huolinut  siitä.  Antoi  sen  riippua 
huulissaan  vähän  aikaa,  sitte  pudotti  maahan. 
Tarjosin  sokeria  ja  tulos  oli  aivan  sama.  Varsa 
oli  pahastunut  väkivallan  yrittämisestä  ja  tahtoi 
ilmaista,  ettei  se  tällaisessa  tapauksessa  ollut  lah- 
jottavissa. 

Nauraen  pistin  sen  hylkäämät  herkut  taskuuni 
ja  puhuttelin  sitä  ystävällisesti.  Se  ei  ollut  pit- 
kävillainen. Yhtäkkiä  se  heilautti  iloisesti  pää- 
tään ja  astui  rohkeasti  veteen.  Niin  piti  kiirettä, 
että  minulla  oli  täysi  työ  keretä  veneeseen  sou- 


Matkalla  kotiin  työn  päätyttyä 

tamaan.  Luodolla  levähtäessä  sille  kyllä  kelpa- 
sivat leivät  ja  sokerit,  vaikka  niitä  olisi  ollut 
enemmänkin.  Saarelle  päästyä  erosimme  ystävi- 
nä, niinkuin  aina  ennenkin.  Kun  sitä  kesän  mit- 
taan silloin  tällöin  kävin  katsomassa,  riensi  var- 
sa pyrynä  vastaani  rannalle  ja  aina  ensi  työk- 
seen tutki  taskujani,  olisiko  niissä  mitään  tuomi- 
sia hänelle. 

* 

Jos  otamme  huomioon,  että  ihmisissäkin  on 
paljo  sellaisia,  jotka  kiltisti  alistuvat  "suutele- 
maan ruoskaansa"  ja  joita  niin  sanoaksemme 
"sokeripalalla"  saa  houkutelluksi  mihin  tahan- 
sa, vaikka  kuinka  halpamaisiin  tehtäviin,  täy- 
tyy myöntää,  että  tämä  varsa  hevoseksi  oli  san- 
gen kehittynyt  ja  arvonsa  tunteva. 

Ammattimies  on  aina  ammattimies. 

Koiran  älystä  ja  oppimiskyvystä  olemme  niin 
paljon  kuulleet  ja  itsekin  nähneet  esimerkkejä, 
että  tiedämme  siltä  jo  odottaa  jotain  erikoista. 
Aina  varhaisimmilta  metsäläisajoilta  —  niin 
kaukaisilta,  ettei  niihin  historian  valo  ulotu  — 
on  koira  ollut  ihmisen  uskollisin  toveri,  sen  vii- 
saus on  kehittynyt  yhdessä  ihmisen  oman  henki- 
sen edistyksen  kanssa.  Eipä  ihme,  että  erikois- 
tarkotuksia  varten  kasvatetut  koirarodut  niin 

pitkien  aikojen  kuluessa  ovat  omaksuneet  taipu- 
muksia, joita  nyt  on  verraten  helppo  herättää 
ilmi  ja  edelleen  kehittää. 

Muutamat  koirat  vanhemmiten  oppivat  ym- 
märtämään koko  pitkälti  ihmisen  puheita  ja  aja- 
tuksiakin. Minulla  oli  kerran  suomalainen  jänis- 
koira,  joka  usein  jo  silmänluonnista  arvasi  mitä 


Paimenkoiria  lammaslaumaa  vartioimassa 

siltä  vaadittiin:  totteli,  ennenkuin  kerkesin  käs- 
keäkään.  Mutta  nyt  en  tahdo  puhua  siitä. 

Puhun  sellaisesta  koirasta,  jonka  sukuperä  oli 
varsin  sekava  ja  jolla  siis  oikeastaan  "ei  ollut  mi- 
tään virkaa",  kuten  sanotaan.  Sen  emo  saattoi 
olla  jotakin  paimenkoirarotua,  vivahti  vähä  sel- 
laiseen, mutta  isä  oli  länsirannikon  arvottomia 
intiaanipiskejä.  Eikä  tälle  koiralle  - —  "Poika" 
oli  sen  nimi  —  ollut  opetettu  tuskin  mitään, 
paitsi  alkeellisempaan  koirasivistykseen  kuuluvia 
käyttäytymistapoja.  Kuitenkin  oli  tästä  koirasta 
minulle  enemmän  käytännöllistä  hyötyä  kuin 
mistään  jalorotuisemmasta  oli  ollut. 

Majakanvartijana  ollessani  kuului  velvolli- 
suuksiini  antaa  sumumerkkejä  aina,  kun  joku  lai- 
va majakan  lähettyvillä  huuteli  sumussa.  Päi- 
visin siinä  asiassa  ei  ollut  mitään  vaikeutta,  eikä 
yölläkään,  jos  arvasin  olla  jonkunverran  varuil- 
lani. Mutta  joskus,  kun  iltasilla  olin  taivaan 
merkeistä  päätellyt  ihan  varmasti,  että  sinä  yö- 
nä ei  tule  sumua,  ja  siinä  mielessä  käynyt  huolet- 
tomasti nukkumaan,  sattuikin  yht'äkkiä  nouse- 
maan sumu  juuri  makeimman  unen  aikana.  Lai- 
vojen kaukaiset  huudot  kuuluivat  niin  heikosti 
ja  ajan  pitkään*  tahtoi  niihin  niin  tottua,  että 
itsestäni  en  olisi  aina  ajoissa  herännyt  niihin 
vastaamaan  —  ja  ties  mitä  rettelöitä  olisi  siitä 

seurannut.  Mutta  "Poika",  jolla  tavallista  "koi- 
ranunta" nukkuessaankin  oli  paljoa  tarkempi 
kuulo  kuin  minulla,  oli  ottanut  tavakseen  herät- 
tää minut,  nostamalla  hirmuisen  metelin  heti 
kun  kuuli  laivan  sumuhuudon.  En  ollut  sitä 
koskaan  yrittänyt  opettaa  siihen  enempää  kuin 
muuhunkaan.  Kenties  se  oli  tuon  tavan  omaksu- 
nut vain  sattumalta  mutta  kun  se  ei  maista  lai- 
vojen huutamisista  välittänyt,  saattoi  olla  niin- 
kin, että  se  aivan  tietoisesti  kaipasi  majakan 
sumutorven  ääntä,  jota  se  oli  tottunut  kuule- 
maan laivojen  sumuhuudon  yhteydessä. 

Eräässä  toisessa  verraten  vähäpätöisessä  asias- 
sa "Poika"  kuitenkin  omasta  alotteestaan  osot- 
ti  itsetietoista  älykkäisyyttä  niin  selvästi,  ettei 
siinä  jäänyt  sijaa  millekään  epäilykselle. 

Olimme  hajottaneet  vanhan  kanakopin  ja  ai- 
van toiselle  paikalle  rakentaneet  uuden,  johon 
nyt  olimme  koettamassa  saada  kanoja  ensimäi- 
seksi  yöksi  asettumaan.  Enimmät  saimme  jyvillä 
sinne  houkutelluksi,  mutta  muutamia  jäi  ulko- 
salle harhailemaan.  Kanalla  ei  ole  paljo  järkeä 
koskaan,  ja  kun  se  hiukan  hätääntyy,  menettää 
se  senkin  vähän  mitä  sillä  muuten  olisi.  Ne  pii- 
loutuivat halkopinojen  väliin;  kun  niitä  toiselta 
puolen  hätisteltiin,  piti  minun  ottaa  niitä  kiinni 

Kilpajuoksu  metsässä 

Orava  (jänikselle):  "Olisit  opetellut  kiipeämään 
puuhun  niinkuin  minäkin,  niin  ei  tarvitseisi  tuolla 
tavalla  koiran  edessä  juosta  reuhkasta." 


sitä  myöten,  kun  ne  toiselta  puolelta  tulivat 
esiin.  Yhden  sain  sillälailla  kiinni  ja  vein  kop- 
piin; mutta  toiset  olivat  liian  vikkelöitä  —  tahi 
olin  minä  liian  kömpelö:  ne  pääsivät  ohitseni  ja 
pujahtivat  uudelleen  piilopaikkaansa. 

' Poika"  oli  koko  ajan  seisonut  vieressäni  ja 
tarkalla  huomiolla  seurannut  tätä  metsästystä. 
Sen  oli  ankarasti  kielletty  hätyyttämästä  kanoja, 
joten  sen  täytyi  pysyä  vain  sivultakatsojana. 
Mutta  kun  kana  taas  kerran  pääsi  pyrähtämään 
miltei  läpi  käsieni,  satuin,  vilkasemaan  "Poi- 
kaan." Sen  silmät  ihan  leimusivat  innostukses- 
ta. Häntäänsä  heilauttamalla  se  suorastaan  näyt- 
ti pyytävän:  "Antakaas  minunkin  koettaa!" 

"No,  koeta  sitte  taitoasi,  sinäkin!"  sanoin 
sille. 

Samassa  pyrähti  kana  taas  pinojen  raosta.  Il- 
man mitään  vaivaa  "Poika"  sen  koppasi  kiinni 
ja  piteli  varovasti  etukäpäliensä  alla,  kunnes  mi- 
nä sen  otin  pois.  "Pojan"  nauravista  silmistä 
selvästi  näkyi,,  että  se  täydelleen  ymmärsi,  mistä 
tässä  oli  kysymys.  Ei  ottanut  monta  minuttia, 
kun  se  näin  oli  pyydystänyt  kaikki  pakosalla 
olleet  kanat. 

Ja  minun  täytyi  tunnustaa,  että  —  niin  tai- 
tavana ja  etevänä  kuin  muuten  pidinkin  itseäni 
"Poikaan"  verraten  —  niin  parasta  oli  sentään 
nostaa  lakkia  tälle  ammattimiehelle  hänen  omalla 
alallaan. 


Vuoren  haltiain  luona 


Kirj.  Yrjö  <S. 

Oletteko,  lapset,  lukeneet  satuja,  joissa  kerro- 
taan vuoriin  kätketyistä  rikkauksista.  Siellä  on 
kultaa,  hopeaa,  jalokiviä  ja  kaikellaisia  kalleuk- 
sia. Ja  hoitelemassa  niitä  on  pieniä  kääpiöitä, 
vuoren  haltioita.  Ne  vievät  ystäviänsä  sinne 
vuoren  sisäisiin  luoliin,  joiden  seinissä  kalleudet 
kiiltelevät  ja  antavat  niitä,  kelle  tahtovat.  Hy- 
ville lapsille  varsinkin  ne  niitä  antavat,  niin  ker- 
tovat sadut,  ja  pahat  jäävät  ilman. 

Niin,  sellaisia  satuja  olette  ehkä  lukeneet  ja 
kyselleet  vanhemmiltanne,  ovatko  ne  tosia.  Ja 
isä  ja  äiti  ovat  kai  selittäneet  teille,  että  ne  ovat 
vain  satuja,  sellaisia  juttuja,  mitkä  eivät  pidä 
paikkaansa.  Ei  ole  vuorissa  sellaisia  kääpiö-hal- 
tioita, jotka  aarteita  vartioisivat  ja  ystävilleen 
antaisivat. 

Mutta  kyllä  vuorissa  on  rikkauksia,  kultaa 
ja  hopeaa  ja  kaikellaista  muuta.  Ja  kyllä  siellä 
on  luolia  ja  käytäviä.  Minä  kun  olen  siellä 
käynyt,  voin  teille  vähän  kertoilla  —  vuoren 
haltioistakin. 

Jos  otatte  käsiinne  koulukartaston  ja  haette 
sieltä  esille  Pohjois-Amerikan,  niin  Tyynen  me- 
ren ja  suurten  järvien  väliltä  voitte  helposti  löy- 
tää Montanan  valtion  ja  sieltä  kaupungin,  ni- 
meltä Butte. 

Se  kaupunki  on  jylhän  vuoriston  keskellä  ja 
täytyy  junan  sinne  päästäkseen  kiipeillä  mutkai- 
sia teitä  ylös  vuoren  rinteille  ja  sitten  laskeutua 
pieneen  laaksoon.  Seitsemänkymmentä  vuotta 
sitten  ei  siellä  ollut  kuin  joku  intiaani  metsästele- 
mässä.  Mutta  alkoi  sitten  tulla  sinne  vuoria  kii- 
peillen  ja  intiaaneja  ja  erämaan  petoja  vastaan 
taistellen  miehiä,  joita  sanotaan  "prospäkkäreik- 
si".  He  hakevat  kultaa  ja  sitä  varten  tutkivat 
maaperää,  ottavat  vuoripuron  pohjasta  hietaa  ja 

"Prospäkkäreitä" 


kiviä,  huuhtelevat  niitä  ja  löytävät  tuota  kiiltä- 
vää metallia,  joka  tekee  omistajansa  rikkaaksi 
nykymaailmassa» 

Kun  näiltä  paikoilta  löytyikin  runsaasti  kul- 
taa, jäi  siihen  paljon  kullankaivajia,  jotka  tap- 
pelivat keskenään  parhaista  kullanhuuhtomis- 
paikoista.  Julmimmat  ja  voimakkaimmat  heistä 
sitten  pääsivät  isänniksi  ja  valtasivat  paikan  itsel- 
leen. Ja  kutka  sinne  tulivat,  saivat  ruveta  kaiva- 
maan heille  metalleja  palkan  edestä,  sillä  kullan 
lisäksi  huomattiin  Butten  vuorien  sisältävän 
myös  hopeaa,  sinkkiä  ja  kuparia,  joista  kuparia 

oli  eniten,  ja  kuparikaivoksina  Butten  kaivokset 
tunnetaankin,  ollen  muut  metallit  nykyään  vain 
sivutuotteita»  Niin  syntyi  lopulta  tähän  paikkaan 
kaupunki,  jossa  rikkaat  asuvat  kauniissa  taloissa, 
vaikka  eivät  tee  työtä,  ja  työntekijäin  täytyy  asua 
pienissä  hökkeleissä,  missä  lapsilla  ei  ole  kyllin 
tilaa  leikkiä  ja  lukea  läksyjänsä.  Olisi  hyvä,  jos 
lapsilla  olisi  kotona  oma  huone,  jossa  saisivat 
lukea  hyvin  läksynsä,  sillä  sitten  he  oppisivat 
enemmän  koulussakin.  Täällä  on  hyvin  kau- 
niita kouluja,  mutta  niissä  opetetaan  vielä  paljon 
sellaista,  mitä  isä  ja  äiti  eivät  hyväksy.  Siellä 
käsketään  lapsia  kunnioittamaan  rikkaita,  jotka 
pakottavat  isän  ja  äidin  tekemään  kovaa  työtä 
ja  maksavat  heille  vain  pientä  palkkaa.  Se  ei  ole 
hyvä.  Mutta  kun  koulussa  opetetaan  paljon  hy- 
vääkin, kuten  lukemaan,  kirjottamaan  ja  lukua 
laskemaan  sekä  vielä  muutakin,  täytyy  lasten 
käydä  koulua  ja  olla  ahkeria.  Kyllä  isät  ja  äi- 
dit vielä  laittavat  niin,  että  kaikki,  mitä  kouluis- 
sa opetetaan,  on  hyvää  ja  hyödyllistä. 

Mutta  mennäänpäs  mainarien  mukana  maan 
sisään. 

Ensin  nousemme  vuoren  törmälle,  jossa  kat- 
sahdamme sisään  kaivosaukosta.  Varomme  vaan, 
ettemme  putoa,  sillä  silloin  olisimme  kuoleman 
omat.   Joku  mainari  on  joskus  pudonnut  sinne 

ja  mennyt  ihan  mäsäksi,  sillä  kaivos  on  useita 
tuhansia  jalkoja  syvä.  Tikapuita  pitkin  sinne 
kyllä  voisi  laskeutua,  mutta  se  olisi  kovin  työ- 
lästä. Me  menemme  "keitsiin",  joka  on  yhdeltä 
puolen  auki  oleva  rautalaatikko.  Sen  yläpääs- 
tä juoksee  teräsköysi  hirmuisen  suuren  pyörän 
ympärillä.  Kun  kone  pyörittää  pyörää,  juoksee 
köysi  ylös  ja  alas,  "keitsiä"  nostaen  ja  laskien. 
Sillä  mekin  pääsemme  hirveätä  kyytiä  mainin 
jollekin  tasanteelle,  joissa  työtä  tehdään,  tai 
vaikka  pohjaan  asti,  tuhansien  jalkojen  syvyy- 
teen. I  ]  ||  !| 
Nyt  olemme  siis  vuoren  sisällä.  Kallio  on  al- 
lamme, kalliota  seinät  ja  kalliota  katto  päälläm- 


97 


me.  Mistä  paikoin  rupeaa  kiviä  niskaan  tippu- 
maan, täytyy  laittaa  suojus  ja  tukea  se  paksuilla 
hirsillä.  Kun  lähdemme  käytävää  kävelemään, 
huomaamme,  että  on  hiottavan  kuuma.  Ja  siellä 
pitää  mainarien  olla  kahdeksan  tuntia  yhtä  pää- 
tä; eivät  pääse  raittiiseen  ilmaan  edes  syömään- 
kään. Toiset  ovat  siellä  yöllä,  toiset  päivällä, 
mutta  niiden  erotusta  ei  huomaa,  sillä  mainissa 
on  ainainen  yö  ja  mainarilla  täytyy  työskennel- 
lessään olla  lamppu  lakissa. 

Ja  työtä  tehdään  näin:  Puristetulla  ilmalla 
käy  porakone,  jolla  kaivetaan  reikä  kallioon. 
Sinne  pistetään  dynamiittia,  tukitaan  reikä  ja 
pannaan  sytytyslanka  palamaan.  Nyt  on  juos- 
tava pois,  sillä  pian  tapahtuu  kumea  räjähdys. 
Kivet  lentelevät,  ja  jos  on  lähellä,  voivat  tap- 
paakin. Väliin  laukeaa  lataus  ennen  aikaansa  ja 
silloin  kuolee  monelta  lapselta  isä  tai  veli.  Ki- 
vet ja  puut  saattavat  myös  pudota  päälle  ja  lyö- 
dä mainareita  raajarikoiksi  tai  kuoliaaksi.  Mo- 
nesti kuolee  kaivoksissa  kymmeniä  ja  satoja 
miehiä  yhtäaikaa  ja  silloin  itkevät  äidit  ja  lapset. 
Eivät  ne  isät  kuolisi,  jos  kaivosherrat  laittaisivat 
suojeluslaitoksia.  Mutta  he  tahtovat  paljon 
voittoa  ja  pakottavat  mainareita  tekemään  työ- 
tä hengenvaarallisissa  paikoissa.  —  Mutta  eivät 
ne  enää  kauan  saa  niin  tehdä,  me  vaadimme!  — 

4 

vakuuttavat  mainarit  meille  odottaessamme  sa- 
vun hälvenemistä» 

Sitten  menemme  taas  katsomaan  työtä.  Pal- 


"Puristetulla   ilmalla   käy   porakone,   jolla  kaivetaan 
reikiä  kallioon" 

jon  on  tullut  kiven  ruhkaa.  Mainari  irroittaa 
"pikalla"  vielä  roikkuvat  kivet  seinästä.  Sitten 
laitetaan  puusuojukset  ja  sitten  lapioidaan  ki- 
vet "kaaraan",  joka  kuljettaa  ne  kaivosaukolle, 
mistä  rautainen  "kippa"  vie  ne  ylös.  Eivät  ne 
ole  tavallista  kiveä,  vaan  "ooria'\  Jos  otamme 
sitä  käteemme  ja  katselemme  tarkkaan,  näemme 


"Väliin  laukeaa  lataus  ennen  aikaansa  . . ." 

Oorijuna  lähdössä  sulimolle 

(Kuva  Kuparisaaren  kaivoksilta) 


siinä  jotakin  kiiltävää.  Siinä  oli  kuparin  ohella 
kultaa  ja  hopeaa.  Kuparia  on  enimmän  ja  se 
onkin  todellisuudessa  parasta,  sillä  siitä  saadaan 
ihmisille  hyödyllisiä  tavaroita. 

Eivät  ne  metallit  siinä  sentään  ihan  irrallaan 
ole,  vaan  täytyy  oori  viedä  sulimoon,  jossa  hir- 
veä kuumuus  sulattaa  ne  kivestä  erilleen.  Su- 
limossa  täytyy  miesten  tehdä  kovin  raskasta  ja 
myrkyllistä  työtä;  sulimojen  myrkylliset  kaasut 
tappavat  kaiken  kasvullisuudenkin  ympäristöllä. 

Paljon  onkin  vuoressa  katsottavaa  ja  opitta- 
vaa. Monellaista  kiveä  on  kalliossa  ja  mainarien 
täytyy  tietää,  missä  niissä  on  "jaloja  metalleja" 
ja  mikä  on  vaan  tavallista  kiveä,  joka  jätetään 
vuoreen. 

—  Mutta  missä  ovat  ne  vuoren  haltiat?  ky- 
synette» 

Minä  vastaan:  vuoren  haltioita  ovat  maina- 
rit.  He  ovat  ahkeria  ja  urhoollisia  miehiä,  jotka 
henkensä  uhalla  kaivavat  aarteita  ihmiskunnalle. 
Ja  ystävällisesti  he  selittävät  meille,  mitä  vaan 
tahdomme  tietää, 

—  Mutta  eivätkö  ne  annakaan  meille  kultaa, 
hopeaa  ja  kuparia  niin  paljon  kuin  tahdomme 
ja  tarvitsemme?  — 

Kyllä  ne  mielellään  antaisivat,  mutta  eivät  voi, 
eivät  vielä.  Näet  vaikka  he  kaiken  työn  tekevät, 
metallin  vuoren  sisästä  esille  kaivavat,  sen  maan 
päälle  nostavat  ja  sulimossa  sulattavat,  ja  vaikka 
rautatieläiset  ja  merimiehet  sen  sitten  maailman 
eri  osiin  kuljettavat  ja  toiset  työläiset  siitä  hyö- 
dyllisiä esineitä  valmistavat,  eivät  ne  kaikesta 
tästä  saa  muuta  kuin  pienen  palkan.  Herrat,  ka- 
pitalistit, ottavat  heiltä  suurimman  osan  pois  ja 
elävät  sitten  joutilaina  komeasti  ja  huvittelevat 
työläisten  hikoillessa. 

Kun  kapitalistiherrat  näin  ottavat  vuoren  hai- 
tiain  työn  tulokset,  eivät  ne  voi  antaa  meille 
kalleuksia.  Mutta  he  haluaisivat  antaa  lapsil- 
leen, vaimoilleen  ja  toisille  työläisille  kaikkea 
hyödyllistä,  mitä  tuottavat,  paljon  mieluum- 
min kuin  laiskoille  herroille. 


102 


Tahdottehan,  lapset,  toimia  niin,  että  kaikki 
ihmiset  tulisivat  hyödyllisen  työn  tekijöiksi  ja 
saisivat,  mitä  tuottavat. 


Punalipun  puoltajille 


Terve  teille,  veljet,  siskot, 
terve  orjat,  raatajat! 
Terve  teille  tuhat  kerroin 
punalipun  puoltajat! 

Punalippu  rauhanpalmu, 
veljeyden  merkki  on, 
Siihen  kääntyy  poski  valju 
kohoo  katse  sorretun. 

Ilomielin  vanhat,  nuoret 
sitä  ovat  seuranneet 
Veljeyttä !  vapautta ! 
tuhat  äänin  huutaneet. 

Vaikka  sorron  rautakoura 
miljoonat  on  murskannut, 
vapauden  etujoukot 
verivirtaan  sortanut. 


Vielä  ei  tyystin  maailmasta 
loppunut  oo  oikeus. 
Vielä  väikkyy  orjan  päässä 
jumaloitu  vapaus. 

Vielä  liehuu  punalippu, 
uljahana  hulmuaa 
todistaen  sortajille: 
vielä  orjat  uskaltaa. 

Vielä  kerran  koittaa  aika, 
jolloin  meidän  valta  on, 
jolloin  veljeyden  taika 
valloittaapi  maailman. 

Silloin,  silloin  riemumielin 
huutaa  satamiljoonat: 
Terve,  terve,  terve  teille, 
punalipun  puoltajat  1 

A. 

Hölmöläisiä 

Kirj.  Hilda  Tihlä. 

Kerran  muuan  maailman  Matti,  luonteeltaan 
veijari  ja  ammatiltaan  taikojen  tekijä,  saapui 
Hölmölän  kylään» 

Hänellä  oli  lakkina  paperipussi  ja  kädessä  hä- 
nellä oli  aisakello,  jota  hän  kylän  raitilla  soitte- 
li, Hölmöläiset  olivat  kovin  ihmeissään  moises- 
ta ilmiöstä  ja  joka  mies,  nainen  ja  lapsi  kiirehti 
veijaria  katsomaan.  Kun  tämä  näki  suuren  vä- 
kijoukon kerääntyneen  ympärilleen,  aukasi  hän 
suunsa  ja  huusi  kovalla  äänellä: 

—  Arvoisat  kansalaiset,  miehet,  naiset  ja  lap- 
set, tahdotteko  nähdä  ihmeitä,  suuria  ihmeitä. 
Minä  olen  Maailman-Matti,  se  kuuluisa  ihmei- 
den tekijä  vieraalta  maalta.  Tänä  iltana  minä 
Hölmölän  kylän  seurahuoneella  annan  suuren 
näytännön.  Kaikki  ovat  tervetulleita.  Ottakaa 
paljon  rahaa  mukaanne,  minä  näet  saan  rahan 
kasvamaan  silmienne  edessä.  Jolla  on  tullessaan 
dollari,  sillä  on  lähtiessään  sata.  Jolla  on  sata, 
se  omistaa  lähtiessään  tuhannen. 

Hölmöläiset  ihastuivat  ikihyviksi.  He  hyppe- 
livät  iloisina  veijarin  ympärillä  ja  katsoivat  hä- 
neen kuin  korkeampaan  olentoon  ainakin. 

"Minä  olen  Maailman-Matti,  se  kuuluisa  ihmeiden  tekijä 
vieraalta  maalta" 

Illalla  oli  Hölmölän  suuri  pirtti  täpösen  täyn- 
nä väkeä»  Veijari  kumarsi  kohteliaasti  yleisölle, 
niinkuin  heidän  tapansa  on,  ja  alotti  illan  oh- 
jelman seuraavin  sanoin: 

—  Kunnioitettava  yleisö.  Minä  olen  nyt  se 
kuuluisa  ihmeiden  tekijä,  joka  kasvatan  rahaa. 
Tästä  illasta  alkaen  ei  koko  Hölmölän  kylässä 
ole  yhtään  köyhää  miestä.  Jokainen  pankoon 
roponsa  tuohon  pöydälle. 

Hölmöläiset,  jotka  olivat  ottaneet  kaikki  sääs- 
töt mukaansa,  panivat  jok' ainoan  sentin  veija- 

rin  pöydälle.  Tämä  otti  paperipussin  päästänsä 
ja  laski  sen  keskelle  pöytää,  sitten  hän  kokoili 
rahat  nyyttiin,  pisti  sen  poveensa  ja  sanoi  höl- 
möläisille: 

—  Minä  menen  nyt  ulos  näiden  rahojen  kans- 
sa taikoja  tekemään.  Kun  kuulette  minun  pi- 
hassa kiljasevan,  niin  tulkaa  sitten  joka  mies 
auttamaan,  sillä  rahasäkit  ovat  sangen  painavia. 

Hän  läksi. 

Hölmöläiset  jäivät  odottamaan.  He  odotti- 
vat ja  odottivat,  mutta  rahojen  tekijää  ei  kuu- 
lunut ei  näkynyt.  Vihdoin  aampuolella  yötä  eräs 
mies,  joka  oli  viisain  hölmöiläisistä,  sanoi: 

—  Entä  jos  se  meni  sen  tien  ja  vei  meidän 
rahat? 

Ensin  hölmöläiset  säikähtivät  ja  kavahtivat 
seisomaan.  Syntyi  tavaton  mylläkkä,  kunnes 
muuan  vakaa,  arvossa  pidetty  mies  avasi  suunsa 
ja  sanoi  verkalleen: 

—  Tuossahan  sen  hattu  on.  Kyllä  se  tulee. 
He  tyyntyivät  ja  häveten  turhaa  hätäänty- 

mistään  naureskelivat  herkkämielisyydelleen.  Pa- 
peripussi pöydällä,  jonka  veijari  oli  jättänyt 
jälkeensä,  oli  kyllin  tepsivä  vakuutus  hölmöläi- 
sille. 

He  odottivat  ja  odottivat.  Veijaria  ei  vielä 
tänäkään  päivänä  ole  näkynyt,  ei  kuulunut  pa- 


108 

laavaksi.  Mutta  yhä  vieläkin  he  odottavat  ja 
uskovat. 

Paperipussi  ei  enää  ole  Hölmölän  pirtin  pöy- 
dällä, sillä  yhteisvoimin  he  rakensivat  sille  ko- 
mean kaapin,  johon  pussi  pantiin  säilymään. 

Veijari  viettää  huolettomia,  iloisia  päiviä 
maailmalla,  mutta  uskollisina  ja  köyhinä  odotta- 
vat hölmöläiset  rikkauksien  tuojaa.  Heillä  on 
narrin  päähine  pyhänä  vakuutena  siitä,  että  ker- 
ran tulee  se  suuri  taikojen  tekijä  ja  tuopi  rik- 
kauksia tullessaan. 

Lukija.    Oletko  sinä  hölmöläinen? 

Kivettyneitä  muinaisajan  saniaisia  (fern)  kivihiilessä 


Hiilipalan  historia 

Tuo  musta,  mitättömän  näköinen  hiilipala 
(koli)  oli  kerran,  kauan,  kauan  sitten  osa  elä- 
västä puusta  suuressa  aarniometsässä.  Kun  kat- 
selemme tuota  hiilipalaa  tarkemmin,  niin  huo- 
maammekin  siinä  hienoja  viiruja,  syitä,  kuten 
puussa,  ja  jos  naputtelemme  sitä,  halkeaa  se 
mieluummin  syitä  pitkin. 

Tämä  on  se  havainto,  minkä  me  helposti  ja 
nopeasti  voimme  hiilestä   tehdä.  Tiedemiehet 

ovat  tutkimuksien  kautta  päässeet  sen  historias- 
ta perusteellisempaan  selvyyteen. 

Miljoonia  vuosia  sitten,  jolloin  ei  vielä  ollut 
ihmisiä  maapallollamme,  kasvoivat  metsät  sank- 
koina. Tätä  kutsutaan  hiilikaudeksi,  sillä  näistä 
metsistä  ovat  tuhansien  vuosien  kuluessa  muo- 
dostuneet ne  hiilikerrostumat  maan  sisälle,  mistä 
nyt  hiilenkaivajat  eli  "kolimainarit"  kaivavat  si- 
tä ihmisten  ilmoille. 

Maapallomme  ei  hetkeäkään  pysy  samallai- 
sena,  vaan  on  loppumattoman  muodostumisen 
alaisena,  vaikka  se  tapahtuu  niin  hitaasti,  niin 
pitkien  aikojen  kuluessa,  että  ainoastaan  tutki- 
muksien kautta  voidaan  se  huomata.  Maa  toi- 
saalla laskeutuu  meren  alle  ja  toisaalla  se  kohoaa 
merestä  ylös.  Täten  hitaasti  peittyvät  tasangot 
metsineen  veden  alle,  vesi  peitti  ne  hiekalla  ja 
savella  ja  maan  sisäinen  kuumuus  kuivasi  ja  pais- 
toi ne  hiileksi. 

Virginian  valtion  laidassa  on  suo,  25  mailia 
leveä  ja  40  mailia  pitkä,  joka  on  samaa  lajia  kuin 
tiedemiehet  arvelevat  hiilikauden  soiden  olleen. 
Maa  on  alhaista,  tasaista  ja  suoperäistä,  kasvaen 
sankkana  puita  ja  pensaita,  jotka  kaatuvat  pai- 
kalleen, uppoavat  ja  mätänevät,  ja  uudet  kasvit 
ottavat  juurensa  niiden  yli.  Maa  on  pikimustaa 
ja  niin  pehmeää,  että  sinne  hukkuisi,  jollei  elä- 


Kivihiiliajan  kasvullisuutta,  josta  hiilikerrokset  ovat  syn- 
tyneet. Joitakin  näistä  kasvilajeista  kasvaa  vieläkin,  mutta 
ovat  ne  nykyään  mitättömän  pieniä.  Sellaisia  kasveja  ovat 
m.  m.  kortteet  ja  saniaiset. 

vät  puiden  ja  pensaiden  juuret  sekä  sammal  pi- 
dättäisi. Vesi  ylemmiltä  mailta  juoksee  tälle  suol- 
le puhtaana  savesta  ja  hiekasta,  joten  siellä  ei 
voin  syntyä  hiiltä,  mutta  siellä  tapahtuu  toinen 
kehitys:  kasvit  mätänevät  puhtaaksi  turpeeksi, 
joka  myöskin  kuivattuna  palaa.  Tätä  niinsanot- 
tua polttoturvetta  nostetaan  jo  monin  paikoin 
maapallollamme  ja  tehdasmaisesti  valmistetaan 
käytännölliseksi  polttoaineeksi,  korvaamaan  puu- 
ta ja  hiiltä,  missä  niitä  ei  ole  saatavana. 

Tämäntapaisista  "soista" '  ovat  muodostuneet 
hiilikerrostumat  maan  sisään.  Siten  on  syntynyt 
hiili,  tuo  meidän  päivinämme  niin  tuiki  tarpeel- 
linen, jopa  aivan  välttämätön  elämisen  väline. 
Sillä  me  lämmitämme  huoneemme,  sillä  me  kuu- 
mennamme ahjot  ja  sulatusuunit,  sillä  me  syn- 
nytämme höyryn,  jonka  avulla  miljoonien  teh- 
taiden koneet  käyvät,  laivat  halkovat  meriä,  ju- 
nat huristavat  maita  pitkin. 

Hiili  —  se  on  maailman  taloudessa  yhtä  tär- 
keä kysymys  kuin  leipä  ihmiselle.  Mutta  kuka 
sen  hiilen  maan  sisästä  kaivaa? 

Miehet,  sen  me  tiedämme;  isät  sen  kaivavat 
ja  maan  pinnalle  nostavat  vahvoilla  käsivarsil- 
laan. 

Mutta  ainoastaan  vain  he? 

Eipäs.  Tuhannet  lapset,  poikaset,  ovat  siihen 


113 


myöskin  pakotetut.  Heidän  on  jätettävä  koulut, 
leikit  ja  elämänilot  ja  upottava  kolivuoren  uu- 
meniin. Heidän  on  aherrettava  siellä  pitkä  päi- 
vä ja  hengitettävä  vaarallista  hiilitomua,  saa- 
dakseen illalla  tulla  nokisina  ja  väsyneinä  kotia, 
saadakseen  jotakin  syödä  ja  sitten  levätä,  ol- 
lakseen aamulla  valmis  lähtemään.  Niin  päiväs- 
tä toiseen  ja  niin  koko  elämä,  joka  ei  ehkä  pitkä 
olekaan. 

Hiilikaivokset  ovat  vaarallisia,  ne  joskus  rä- 
jähtävät. Hiilikaivokset  ovat  terveydelle  vahin- 
gollisia ja  työ  raskasta.   Suuri  on  se  terveyden 


Hiilikaivoksessa  työskenteleviä  poikasia 

ja  elämän  summa,  minkä  ne  joka  vuosi  ihmisiltä 
uhrinaan  vaativat  —  lapsiakin. 
Kallis  on  hiilen  hinta. 


L  kiiik 


ÄIDILLENI 

Kirj.  Elin  N.  Kautonen. 

Ain,  säilyy  mielessäni  aatos  hellä: 
se  kuvasi  on,  äiti  armain  mun! 
Saan  muistoissani  joskus  lämmitellä 
eläen  entishetket  kanssa  sun. 

Sa  hellit,  huolehdit  ja  hoivasit 
ja  nostit  silloin,  kun  ma  kompastuin, 
mua  äidinlemmelläsi  suojelit 
ja  silmistäsi  lämmön  kieltä  luin. 

Niin  olit  aarre  köyhän  kotimajan, 
ja  siellä  jaoit  ensin  onnen  murut 
ja  loihdit  lapsillesi  kukka-ajan,  — 
ja  sinä  —  sinä  yksin  kannoit  surut. 

Kun  kiertämähän  lähdin  maailmat  a, 
se  sieluhusi  silloin  kovin  koski, 
niin  hellästi  sä  neuvoit  matkaajata, 
ja  sairaan  kalvas  oli  äidin  poski. 

On  monta  pitkän  pitkää  vuotta  vierryt 
ja  tuskaa  tuntenut  oon  monen  monta, 
on  moni  kaipuun  kyynel  silmään  kierry 
muistaissa  sua  —  unohtumatonta. 

Oi  äiti!  Nähnenkö  ma  sua  vielä  kerta 
ennenkuin  saavutat  sen  syvän  rauhan, 
kun  osas  soutanut  oot  elon  merta 
ja  osakses  saat  ikilevon  lauhan  ...  f 

Vapauden  kaipaus 

Kirj.  Selma- täti. 

Kulkiessani  kerran  matkoillani  sydänmaalla, 
kertoi  asiamies  Kolkkonen,  osuin  eriini  talvi- 
iltana  erakkona  asuvan  metsästäjän  mökkiin. 
Ilma  oli  kostea,  kolea  ja  raskas,  ja  vielä  painosta- 
vammalta se  tuntui  sen  vuoksi,  että  olin  väsy- 
nyt; sisämaan  hiljaisuus  tuntui  tappavan  ikä- 
vältä, minusta.  Siksipä  tuntui  hauskalta  astua 
sisään  lämpöisen  huoneen  kuivaan  ilmaan,  iloi- 
sesti räiskyvän  tulen  ääreen. 

Siinä  jutellessamme  tarkasteltiin  metsästäjäin 
asuntoa.  Seinillä  riippui  kaikenlaisten  metsän- 
elävien nahkoja,  linnun  sulkia,  topattuja  lintu- 
ja, oravia  ja  muita  pieniä  eläviä.  Kaikki  oli 
hyvin  aistikkaasti  järjestetty.  Samoin  olivat 
pyssyt,  raudat  ja  ansat  kaikki  hyvässä  siivossa 
ja  miellyttävässä  järjestyksessä.  Mitä  enempi 
kaikkea  tätä  katselin,  sitä  enempi  minua  miel- 
lytti vanha  parroittunut  ukko,  jonka  kanssa  pu- 
helin. Siinä  yhtä  ja  toista  jutellessamme  kysä- 
sin: 

' 'Oletteko  milloinkaan  koettanut  kesyttää  näi- 
tä pyydystämiänne  metsäneläviä?" 

Metsästäjän  kasvot  kävivät  vakaviksi  ja  hä- 

nen  silmissään  kuvasti  kärsivän  hellä  ilme.  Hän 
näytti  muistavan  jotakin  surullista  tapausta. 

"Kerran  tein  sellaisen  tyhmän  yrityksen,  mut- 
ta sitä  en  enää  milloinkaan  tee",  vastasi  hän. 
"Minulla  on  sydän  —  minullakin,  vaikka  olen 
ammatiltani  metsästäjä  ja  elän  pyydystämisellä 
ja  tappamisella.  Täällä  luonnossa,  jokapäiväi- 
sessä tekemisessä  luontokappaleinen  kanssa,  tun- 
nen olevani  vain  yksi  niistä  ja  hallitessani  niitä 
väkevämmän  oikeudella  tahdon  kuitenkin  olla 
rehellinen  niitä  kohtaan. 

Kerran  tein  sen.  Eräänä  syysaamuna,  kun  me- 
nin kokemaan  pyydyksiäni,  pyristeli  nuori  met- 
säkana kärpänraudoissa.  Se  oli  tarttunut  niihin 
vain  yhdestä  varpaasta  eikä  ollut  muten  viottu- 
nut.  Ja  kun  se  oli  mielestäni  tavattoman  kaunis, 
pisti  päähäni  ajatus:  otanpa  ja  kesytän  tuon;  nä- 
kyy olevan  keväinen  poikanen,  saan  sen  helposti 
kesyyntymään.  Niin  toin  sen  kotiin  ja  hoidin 
sitä  parhaan  ymmärrykseni  mukaan.  Mutta 
saadakseni  sen  unhottamaan  ainaisen  lentämis- 
halunsa  ja  estääkseni  sen  pääsemästä  karkuun, 
täytyi  minun  leikata  siltä  siipisulat.  Talven  ku- 
luessa se  kesyttyikin  niin  hyvin,  että  tuli  pol- 
velleni kun  sitä  kutsuin  ja  söi  kämmeneltäni. 
Mutta  vaikka  kuinka  hyvin  olisin  sitä  hoitanut, 
oli  sillä  ainainen  ikävä,  sen  saatoin  huomata.  Ik- 

kunasta  se  vain  katseli  ulos  ja  ylös  sinervälle 
taivaalle  ja  näytti  haluavan  lentoon  ja  vapau- 
teen. 

Tuli  kevät,  ensimäinen  kevät  kesytetyn  met- 
säkanani elämässä.  Kun  eräänä  aamuna  tapani 
mukaan  syötin  sitä  kämmeneltäni,  tuli  yht'äkkiä 
kirkas  keväinen  aurinko  esiin  pilven  takaa,  va- 
laisten vihreän  kuusikkometsän  tuossa  ikkunan 
edessä.  Samalla,  kun  valo  virtasi  huoneeseen, 
alkoi  lintu  räpyttää  siiven  tynkiään  ja  sen  silmät, 
jotka  olivat  koko  talven  olleet  suruisen  elotto- 
mat, loistivat,  aivankuin  sen,  jonka  valtaa  sano- 
maton riemun  tunne.  Se  polonen  kai  kuvitteli 
lentävänsä  kuusen  oksalta  toiselle  tai  liitelevän- 
sä korkealla  avaruudessa  sinisen  taivaan  alla  .  .  . 


Metsäkanoja  talvipuvussaan 

Mutta  samassa  sen  siivet  repsahtivat  alas,  silmien 
loiste  sammui  ja  se  kaatui  kuolleena  lattialle/' 
Metsästäjä  vaikeni  ja  huokasi.  Ääneti  olin 
minäkin.  Aatokseni  saivat  aiheen  lentoon,  kor- 
vesta ulos  maailmaan,  missä  niin  moni  ihminen 
kuihtuu  "leikatuin  siivin"  samoin  kuin  tämä 
metsälintu,  jonka  tarinan  olin  juuri  kuullut. 
Kuinka  moni  vapautta  ikävöi,  mutta  vapaus 
heille  tulee  vasta  silloin  kun  kuolema  heidät  va- 
pauttaa. 


Yhteistoimintaa  ruuan  hankinnassa 

Kevät 


Ensimäinen  taistelu  oikeudesta 

Oli  jälleen  kevät.  Aurinko  paistoi  kirkkaasti 
ja  lämpöisesti.  Tuskin  voi  ajatella,  että  muu- 
tamia viikkoja  sitten  oli  vielä  ollut  lunta  ja  jää- 
tä ja  että  kylmä  pohjatuuli  oli  puhaltanut  vaat- 
teiden läpi  ihan  ytimiin  asti.  Kaikilla  oli  tyyty- 
väisyyden ilme  kasvoilla.  Nuori  oras  vihannoi 
iloisesti,  oksista  putkahtivat  esiin  ensimäiset  leh- 
den silmut  ja  puiden  yläpuolella  leivot  viserteli- 
vät. 

Myöskin  Liisa  oli  iloinen,  ja  hänellä  jos  kel- 
lään oli  siihen  syytä.  Hänen  vaatteensa  olivat 
kuluneet  ja  ohuet,  niin  että  pakkanen  ja  tuuli 
saivat  mielin  määrin  värisyttää  laihaa  pikku  ruu- 
mista, ja  miten  usein  olikaan  lumi  tunkeutunut 
sisään  kenkärisoista!  Liisalla  oli  pitkä  matka 
kouluun.  Yli  puolen  tunnin  matkan  päässä  ky- 
lästä, hautausmaan  takana,  oli  köyhäintalo,  jon- 
ka sivurakennuksessa  Liisan  vanhemmat  asui- 
vat. Isä  kärsi  parantumatonta  halvaustautia. 
Hän  ei  voinut  tehdä  työtä,  eikä  mitään  ansaita, 
ja  tarvitsi  alituista  hoitoa.  Äidin  täytyi  pitää 
huolta  kaikesta,  mitä  perhe  tarvitsi.  Kunnan 
puolesta  sai  hän  vain  pienen  huoneen  vaivaista- 
lossa. Hän  teki  työtä  pyhät  ja  aret,  teki  työtä 
jo  auringon  noustessa  ja  oli  sen  ääressä  vielä  sil- 
loin kun  tähdet  tuikkivat  sisään  ikkunasta. 

Mitä  hänen  ahkerista,  näppäristä  käsistään 
lähti,  sen  tarkoitus  oli  valmistaa  iloa  lapsille.  Lii- 
san äiti  vaatetti  nukkeja,  sieviä,  somia  nukkeja 
kiharahiuksin  ja  aukenevin  silmin:  poikia  meri- 
miespuvuissa,  kaupunkilaisnaisia  ja  talonpoikais- 
tyttöjä.  Sepä  vasta  oli  kirjavaa  ihanuutta!  Mi- 
ten mielellään  olisi  Liisa  ottanut  sellaisen  nuken 
ja  leikkinyt  sen  kanssa,  ja  samoin  hänen  sisa- 
rensa. Mutta  eivät  saaneet  leikkiä,  vaan  täytyi 
auttaa  äitiä  työssä. 

Äiti  vaati  ylettömiä  ponnistuksia  itseltään  ja 
lapsiltaan  voidakseen  torjua  pahinta  puutetta. 
Siitä  huolimatta  oli,  sen  voitte  arvata,  nälkä 
usein  kyökkimestarina.  Siitäpä  johtui  sekin,  että 
yhdentoista  vuotias  Liisa  näytti  vain  yhdeksän 
vuotiaalta.  Mutta  vaikka  hän  oli  niin  laiha, 
että  ihmiset  sanoivat  hänessä  olevan  vain  luuta 
ja  nahkaa,  oli  hän  sentään  voimakas  ja  notkea. 
Useita  kertoja  viikossa  täytyi  hänen,  sateessa, 
myrskyssä  tai  auringonpaisteessa,  täyteen  pakat- 
tu kori  käsivarrella  viedä  äidin  valmiita  töitä 
kahden  tunnin  matkan  päässä  olevaan  kaupun- 
kiin. Se  oli  antanut  hänelle  sitkeää  voimaa.  Tal- 
ven kylmyys  oli  häntä  kovin  ahdistanut.  Mutta 
nyt  oli  kevät,  aurinko  paistoi,  ja  Liisa  nauroi. 

Noin  puolimatkassa  kylän  ja  vaivastalon  vä- 
lillä oli  kolme  suurta  taloa.  Tavallisesti  ne  lap- 
set, jotka  niissä  asuivat,  kulkivat  kouluun  ja 
sieltä  kotia  yhdessä  vaivaistalon  lasten  kanssa. 
Keväisin  ja  syksyisin  kisailivat  ja  leikkivät  lapset 
keskenään,  talvisin  he  kuin  suojaa  etsien  kulkivat 
tiheässä  ryhmässä.  Niin  oli  ollut,  mutta  nyt  oli 
asia  muuttunut.  Taloista  suurin  oli  vaihtanut 
omistajaa  ja  uuden  omistajan  lapsien  mukana 
tuli  epäsopu  pieneen  seuraan. 

"Mitä",  sanoi  uuden  omistajan  kolmentoista 
vuoden  vanha  poika,  "kuletteko  te  yhdessä  köy- 

"Ahaa,  sieltä  tulee  vielä  yksi,  se  ei  ole  ennemmin 
uskaltanut !"  huusi  Robert 


häintalon  lasten  kanssa?  Sekö  sopisi  minulle! 
Sellaisten  kerjäläisten  kanssa  en  minä  juttele/' 

Ja  hän  teki  niinkuin  sanoi. 

Nyt  oli  tämä  poika,  Robert,  vanhempi  kuin 
toiset  lapset.  Hänen  ikänsä,  hänen  paremmat 
vaatteensa  ja  herraskainen  olentonsa  vaikuttivat 
että  hän  helposti  sai  jonkunlaisen  komentoval- 
lan  toisiin  lapsiin.  Robert  määräsi  käytöstavan. 
Eikä  kestänytkään  kauan,  kun  hyvä  toveruus 
lasten  välillä  oli  ohi.    Ennen  niin  yksimieliset 

lapset  jakautuivat  kahteen  puolueeseen,  ja  leik- 
kipuheiden sijasta  kaikuivat  haukkumasanat 
puolelta  toiselle,  sanat,  joista  "Räsy-Liisa"  ja 
'  'marakatit' '  olivat  kaikkein  miedoimpia. 

Eräänä  päivänä  oli  kiista  muodostunut  oikein 
tappeluksi,  jossa  köyhäintalon  lapset  olivat  jou- 
tuneet alakynteen  ja  itkien  ja  jälkeensä  haukkuen 
etsivät  paossa  pelastusta.  Liisan  oli  täytynyt 
kylässä  toimittaa  jotakin  asiaa  ja  hän  oli  jou- 
tunut kotimatkalle  myöhemmin  kuin  muut. 
Hän  näki  parahiksi,  että  hänen  toverinsa  pake- 
nivat ja  voittava  puolue  heitteli  kiviä  ja  santaa 
heidän  jälkeensä.  Jo  useasti  ennen  oli  hänen 
sydämmensä  läpi  mennyt  pistos,  kun  "vaivas- 
talon  lapsia' '  solvattiin  ja  pilkattiin  heidän  köy- 
hyytensä tähden.  Niin,  olivatko  he  sitten  huo- 
nompia sen  vuoksi,  että  heidän  vanhempansa  oli- 
vat köyhiä?  Eikö  hänen  oma  äitinsä  ollut  ahke- 
rin ja  säännöllisin  nainen  koko  kylässä?  Eikö 
hänen  ja  hänen  pienen  siskonsa  täytynyt  olla 
ahkeria,  kun  toiset  lapset  ulkona  remusivat?  .  .  . 
Ei  hänen  isänsä  enempää  kuin  äitinsäkään  ol- 
leet syypäät  siihen,  että  he  olivat  köyhiä  .  .  . 

Liisan  pienet  kädet  puristuivat  nyrkkiin,  val- 
miina taisteluun,  ja  voimakkaalla  kyynärpään- 
heitolla  kohotti  hän  koululaukkua  korkeammal- 
le selkäänsä. 

Nyt  näkivät  Liisan  Robert  ja  hänen  tove- 
rinsa. 

"Ahaa,  sieltä  tulee  vielä  yksi,  se  ei  ole  ennem- 
min uskaltanut!  No,  kerjuu-Liisa,  tahdotko  päh- 
kinöitä/' 

Sellaisia  huutoja  sateli  tyttöä  vastaan.  Liisa 
oli  pysähtynyt  lähelle  "vihollisia"  ja  huusi  heille: 

"Mitä  te  tahdotte  minusta?  Enhän  minä  vielä 
koskaan  ole  kerjännyt.  Antakaa  minun  rauhassa 
mennä/' 

"Oho,  älä  ylvästele!  Minä  annoin  sinulle  vii- 
me viikolla  vanhan  kirjoitusvihkoni,  jossa  oli 
kuusi  tyhjää  lehteä/'  huusi  eräs  pitkä  tyttö.  Mut- 
ta Liisa  vastasi  heti: 

"Vai  niin!  Etkö  enää  muista,  minkätähden 
sen  annoit?  Minähän  laskin  sinun  laskusi  ja  olen 
siis  vihon  ansainnut  itselleni;  se  ei  ole  kerjuuta/' 

Nyt  muuttui  melu  kauheaksi. 

"Kuuletteko,  se  vielä  puhuu!  Pöyhkeilee! 
Käykää  kimppuun!" 

Niin  kuului  vihaisia  lasten  ääniä,  toinen  toises- 
taan kiihtyen.  Samassa  Robert  aikoi  antaa  Lii- 
salle iskun,  mutta  tämä  kumartui  nopeasti  ja  sai 
sen  väistetyksi.  Nyt  ryntäsi  Liisa  alaspainetuin 
päin  suurta  tyttöä  vastaan,  jonka  kanssa  hän 
äsken  oli  riidellyt.  Humahdus  vain  ja  tyttö 
makasi  maassa  pitkin  pituuttaan.  Nopeasti  juoksi 

Liisa  siten  syntyneestä  aukosta  läpi  vihollisjou- 
kon, antoi  vielä  Robertille  aimo  iskun  niskaan  ja 
kiiti  tovereittensa  luokse,  jotka  kaukaa  olivat 
taistelua  katselleet. 

Kun  lapset  vaivaistalon  luona  tunsivat  itsensä 
turvatuiksi,  alkoi  heidän  kesken  kiistely  tapahtu- 
man vuoksi,  Liisa  sanoi,  että  toisten  pitäisi  häve- 
tä, kun  olivat  joukolla  karkuun  juosseet.  Heidän 
olisi  pitänyt  näyttää,  että  heilläkin  on  nyrkit. 

Useimpien  mielestä  Liisa  oli  oikeassa.  Mutta 
Otto  pani  vastaan.  Hän  oli  kahdentoista  vuotias 
poika,  jota  kukaan  ei  voinut  oikein  sietää,  syystä 
että  hän  mielellään  kanteli, 

"Pidä  sinä  suusi  kiinni,  pakenithan  sinäkin/* 
koveni  hän  Liisalle, 

"Kyllä  pakenin,  mutta  vain  siksi,  kun  olin 
yksin.  Enhän  minä  niin  hullu  ole,  että  hyödyttä 
jäisin  joukon  piestäväksi.  Ja  annoinhan  minä  jo 
pääpukarille  muistoiskun,"  selitti  Liisa,  "Mutta 
kun  huomenna  tulemme  koulusta,  niin  pysytään 
yhdessä,  eikä  kukaan  saa  paeta,  jos  he  vielä  alka- 
vat hätyyttää,  muuten  saamme  aina  paeta.  Pan- 
kaa vaan  merkille,  että  jos  yhdestä  puolin  tappe- 
lemme, niin  jättävät  he  meidät  pian  rauhaan/' 

"Se  on  oikein!  Sinä  olet  oikeassa!  Niin  me 
teemme!"  hudahteli  useammat  lapsista.  Mutta 
Otto  ei  suostunut  siihen,  vaan  tenäsi: 

"Minä  en  teihin  yhdy,"  sanoi  Otto 


'  'Robert  on  sittenkin  väkevämpi  kuin  me.  Jos 
niin  tyhmiä  olette,  että  ryhdytte  tappeluun  hei- 
dän kanssansa,  niin  tehkää  se,  minä  en  teihin 
yhdy/' 

"Mutta  menekin  sitten  omia  teitäsi,  raukka/' 
sanoi  Liisa,  ja  asia  jäi  siihen. 

Nyt  luulette  varmaankin,  että  aijon  tarkoin 
kuvata  seuraavan  päivän  tappelun.  —  Ei,  kiitok- 
sia, sillä  tappelu  ei  ole  koskaan  kaunista.  Mutta 
asian  vuoksi  on  minun  siitä  hiukan  kerrottava. 

Edellisen  päivän  helppo  voitto  oli  tehnyt  Ro- 

bertista  ja  hänen  tovereistaan  vieläkin  röyhkeäm- 
piä. Miten  he  hämmästyivätkään  äkillisestä  yh- 
teisestä vastarinnasta,  joka  heitä  kohtasi.  Tosin 
sai  Liisa  taistelussa  pari  mustelmaa  kasvoihinsa, 
mutta  se  ei  häntä  masentanut.  Se,  joka  ensimäi- 
senä  juoksi  pakoon,  oli  Robert,  ja  hänen  toverin- 
sa seurasivat  häntä,  ylhäistä  päällikköään.  Liisa 
jäi  tovereineen  voittoisana  taistelutantereelle. 
Otto  vain  seisoi  syrjässä  avosuin. 

Pari  päivää  kului,  ja  molemmat  puolueet  vält- 
tivät toisiaan  mikäli  mahdollista.  Mutta  sitten 
lapset  vähitellen  unohtivat  vihansa  —  ja  viikon 
kuluttua  vallitsi  entinen  toveruus  jälleen.  Vain 
Robert  kulki  ynseänä  omia  teitään,  eikä  kukaan 
häntä  häirinnytkään.  Mutta  eräs  toinenkin  oli 
taistelun  kautta  joutunut  huonoille  jälille,  ja  se 
oli  Otto.  Hänen  omat  asuintoverinsa  eivät  välit- 
täneet  hänestä,  eivätkä  muutkaan  lapset.  Hänellä 
oli  nyt  vain  Robert,  jonka  kanssa  hän  kuleskeli, 
ja  tämä  halveksi  häntä  ja  kannatti  hänellä  kou- 
lulaukkuaan.  Nuo  molemmat  sopivat  toisilleen. 

Mutta  muille  lapsille  painoi  tuo  unohdettu 
riita  mieleen  kaksi  totuutta,  joita  he  myöhemmin 
äärettömän  tärkeästi  tarvitsivat,  nimittäin:  köy- 
hyys ei  saa  tehdä  ihmistä  nöyräksi  ja  pelkuriksi, 
ja:  yksimielisyys  tekee  voimakkaaksi. 

Lintu-äiti  tuo  ruokaa  poikasilleen 


Voittojärjestelmä  ja  lapset 

Mitä  te  sanoisitte  sellaisesta  mirri-äidistä,  joka 
pakottaisi  pienet  poikasensa  pyydystämään  hiiriä 
hänen  ruuakseen,  tai  sellaisesta  linnusta,  joka 
söisi  poikastensa  löytämän  madon?  Varmaan  te 
sanoisitte,  että  sellainen  äiti  on  kerrassaan  sydäm- 
metön. 

Mutta  kukaan  ei  ole  vielä  nähnyt,  että  mirri- 
äiti  olisi  pakottanut  poikasensa  pyydystämään 
hänelle  hiiriä,  tai  että  lintu  olisi  syönyt  poikas- 
tensa löytämän  madon»  Ne  ovat  molemmat  hel- 
liä äitejä.  Ne  hankkivat  poikasilleen  ravinnon, 
pitävät  ne  puhtaina  ja  suojelevat  niitä  vaaroilta. 

5 

Niin  tapahtuu  eläinmaailmassa.  Vasta  sitte, 
kun  poikaset  ovat  voimistuneet,  alkaa  emo  opet- 
taa niitä  tulevaa  elämää  varten.  Se  opettaa,  miten 
ja  mistä  niiden  on  etsittävä  ruokansa  ja  kuinka 
niiden  on  puolustettava  itseään.  Kun  poikaset 
ovat  oppineet  kaiken  sen,  mitä  tässä  koulussa 
voikin  oppia,  ja  kun  ne  ovat  muutenkin  tulleet 
melkein  yhtä  suuriksi  kuin  niiden  emo  on,  sitten 
vasta  laskee  järkevä  emo  ne  maailmalle  "etsi- 
mään omaa  onneansa/'  Nähkääs,  eläinten  maail- 
massa käsitetään,  että  pienokaisten  pitää  saada 
kasvaa  vapaasti  ja  että  niillä  pitää  olla  hyvää 
ruokaa,  puhdas  hoito  ja  kunnollinen  opetus,  jos 
mieli  niistä  toivoa  voimakkaita  ja  terveitä,  elä- 
mään soveltuvia  jälkeläisiä. 

Mutta,  surullinen  totuus  on,  että  kaikki  ihmis- 
äidit  eivät  voi  antaa  lapsilleen  yhtä  hyvää  hoitoa 
kuin  eläin-äidit  antavat  poikasilleen.  Ihmis-äidin 
täytyy  usein  pakottaa  lapsukaisensa  jo  pienenä 
tehtaisiin  ja  myllyihin  ansaitsemaan  oman  lei- 
pänsä ja  vieläpä  hankkimaan  leipää  äidille  ja 
isällekin,  kun  nämä  ovat  siihen  voimattomia. 
Sellaista  on  maailman  meno  nykypäivinä. 

Näitä  pieniä  työorjia,  näitä  onnettomia  sisko- 
janne ja  veljiänne  on  kaikkialla,  mutta  varsinkin 
suurkaupungeissa.  Niitä  työskentelee  lukematto- 
missa erilaisissa  tehtaissa  ja  työpajoissa,  joissa 

useinkin  on  epäterveellinen  ilma,  vähän  valoa  ja 
rasittava  työ,  koneen  kanssa  kilpailu  aamusta 
iltaan  ankaran  paasikomennon  alaisena. 

Tässä  näette  kuvan  yhdestä  sellaisesta  ihmis- 
äidin  lapsesta,  tyttösestä,  jonka  on  jo  pienenä 
täytynyt  ruveta  kulkemaan  työssä.  Hän  näyttää 
surulliselta,  vaikka  koettaa  hieman  hymyilläkin. 

Hän  työskentelee  pumpulimyllyssä,  jossa  on 
satoja  muita  hänen  ikäisiään  tyttösiä  ja  poikasia. 
Heidän  täytyy  tulla  työhön  kello  seitsemältä  aa- 
mulla ja  olla  siellä  kello  kuuteen  illalla,  jolla 
ajalla  on  ainoastaan  puoli  tuntia  päivällislomaa. 
Joka  toinen  viikko  heidän  on  vaihduttava  yö- 
vuorolle, se  tahtoo  sanoa:  mentävä  illalla  työhön 
päästäkseen  aamulla  lepäämään. 

Kuten  kuvasta  näette,  tytön  takana  on  kaksi 
konetta,  joista  hänen  täytyy  pitää  huoli.  Koko 

päivän  (tai  yön)  hän  kulkee  edestakaisin  niiden 
välissä  ja  solmeaa  katkenneita  lankoja. 

Ilma  tässä  tehtaassa  on  pumpulinuohan  täyt- 
tämää, joka  on  vaarallista  terveydelle.  Ja  kun 
näiden  pikkuisten  työorjien  pitää  olla  siellä  10 — 
12  tuntiin  yhtämittaa  jännittävässä  työssä,  ovat 
he  kotiin  tultuaan  niin  väsyneitä,  että  useinkin 
nukahtavat  kesken  syöntiään.  Ja  kuitenkin  hei- 
dän palkkansa  on  uskomattoman  pieni.  Siihen 
aikaan  kun  tästä  tyttösestä  kuva  otettiin,  oli 
heidän  palkkansa  keskimäärin  75  senttiä  viikol- 
ta. Ajatelkaahan  sitä! 

Nämä  poikaset  ja  tyttöset  eivät  osaa  lukea  ei- 
kä kirjoittaa,  tai  osaavat  heistä  vain  ani  harvat, 
sillä  heillä  ei  ole  aikaa  eikä  tilaisuutta  koulun- 
käyntiin. Yhtä  vähän  on  heillä  tilaisuutta  leik- 
keihin tai  muuhun  huvitteluun.  Heidän  on  aja- 
teltava vain  työtä,  työtä,  ja  oltava  jo  lapsina 
niinkuin  vanhat. 

Ja  kun  se  palkka,  jota  myllyjen  omistajat 
heille  maksavat,  on  niin  mitättömän  pieni,  eivät 
äidit  voi  heille  ostaa  terveellistä  ja  kunnollista 
ruokaa,  joten  he  kuihtuvat  ravinnon  puutteessa. 
Heidän  kotinsa  ovat  myöskin  kurjat;  he  asu- 
vat yhteensullottuina  pienissä,  ahtaissa  ja  likai- 
sissa hökkeleissä.  Niinpä  ovat  he  alttiina  kaiken- 
laisille taudeille  ja  useimmiten  kuolevat  jo  var- 

hain,  puhumattakaan  tapaturmista,  joiden  uh- 
riksi heistä  myös  moni  joutuu» 

Mitä  arvelette,  eivätköhän  nämä  lapsukaiset 
olisi  paljon  onnellisempia,  jos  he  olisivat  —  mir- 
rin pentuja?   

* 

Yksi  lapsityön  muoto  on  niinsanottu  hikipa- 
jatyö,  myöskin  tuttu  suurkaupunkien  asujamil- 
le.  Se  tarkoittaa  työtä,  jota  erilaiset  työpajat, 
tavarainvälittäjät  ja  keinottelijat  antavat  köy- 
hille perheille,  kotona  tehtäväksi.  Sellaisia  ovat 
kaulanauhat  ja  rusetit  y.  m,  s.  pienet  ompeluk- 
set, pahvilaatikot  ja  kotelot,  tekokukat  (esim. 
ne,  joita  käytetään  naisten  ja  tyttösten  hatuissa) 
ynnä  monet  muut  pienet  näpräykset,  joihin  lap- 
setkin voivat  jonkun  vanhemman  ohjaamana 
oppia.  Varsinkin  tekokukkasien  valmistuksessa 
ahertavat  niinkin  pienet  lapset,  jotka  tuskin 
osaavat  kävellä. 

Aamulla  varhain,  kun  te  vielä  nukutte,  nou- 
sevat tuhannet  esim.  New  Yorkissa  asuvat  lap- 
sukaiset ja  istuvat  näiden  töittensä  äärelle.  Ja 
kun  te  koulusta  päästyänne  menette  leikkiken- 
tille, tai  rupeatte  lukemaan  läksyjänne,  jatkavat 
nämä  työtänsä.  Myöhäiseen  yöhön  istuvat  he 
äitinsä  kanssa  öljylampun  ääressä  kiihkeästi 
ahertaen  sitä  ja  sitä  tusinaa,  tai  sataa,  tai  muu- 

ta  kappalelukua  täyteen,  saadaksensa  sen  ja  sen 
summan  rahaa. 

Miksi  he  niin  tekevät? 

Siksi,  että  heidän  täytyy.  Siksi,  että  heillä  jo- 
ko ei  ole  isää,  joka  heidän  toimeentulostansa  huo- 
lehtisi, tai  saa  isä  niin  pientä  palkkaa  työs- 
tään, ettei  hän  sillä  voi  hankkia  riittävästi  ra- 
vintoa lapsilleen.  Ja  koska  tästä  "hikipajatyös- 
tä"  on  niin*  mitättömän  pieni  maksu  —  toisista 
vain  joku  sentti  sadalta  kappaleelta  —  täytyy 
heidän  olla  hirveän  ahkeria,  jos  mieli  elatuksen 
apua  ansaita,  —  Jokainenhan  me  tahdomme  elää 
ja  teemme  melkein  mitä  tahansa  elääksemme. 
Sen  pakon  tietävät  ne,  jotka  hikipajatöitä  anta- 
vat ja  niistä  maksun  määrittelevät. 

Kommunistit  taistelevat  kaikkea  tällaista  lap- 
sityötä vastaan.  Kommunistit  vaativat  sellaisia 
olosuhteita,  että  kaikki  lapset  voisivat  vapaasti 
kehittyä,  käydä  koulua  ja  kasvaa  terveiksi  ja 
valistuneiksi  ihmisiksi.  He  vaativat,  että  isät 
saisivat  työstään  niin  paljon,  että  voisivat  pi- 
tää lapsilleen  ja  niiden  äidille  kunnollisen  kodin. 
Ja  he  vaativat  vielä,  että  yhteiskunta  kauniisti 
huolehtisi  orvoista  ja  avuttomista,  ettei  kenen- 
kään tarvitseisi  sen  vuoksi  kurjuuteen  joutua. 

Kapitalistit,  jotka  kaiken  omistavat,  ne  kyllä 
huolehtivat  lapsistaan  kuin  kalleuksista  kaikin 

puolin:  hellästi  ne  hoidetaan,  rehevinä  ne  kasva- 
vat, rikkahasti  ne  koulua  käyvät.  Varo,  ettet 
heitä  mitenkään  loukkaa!  Mutta  työläisten  lap- 
sista, omien  työläistensäkään,  ne  eivät  välitä 
mitään:  kuihtukoot  ne  puutteessa  ja  jääkööt  il- 
man koulun  tarjoamaa  opetusta,  nääntykööt 
tehtaissa,  myllyissä  ja  hikipajoissa,  kuolkoot 
niistä  saatuihin  tauteihin  ja  tapaturmiin. 

Ne  eivät  siitä  välitä.  Mutta  siitä  on  meidän 
itsemme,  työläisten,  välitettävä.  Sitä  varten  mei- 
dän on  liityttävä  yhteen,  koottava  voimamme. 
Sitä  kommunismi  opettaa. 

Päivällisaika  tehtaassa 


Älkää  herättäkö  heitä 

Tulipa  eräs  vieras  tiilitehtailijan  puheille  ja 
kysyi: 

—  Mitä  te  sanoittekaan  tuolle  työläiselle? 

—  Käskin  häntä  kiirehtimään. 

—  Millä  oikeudella  te  pakotatte  häntä  sii- 
hen? 

—  Minä  maksan  hänelle  palkan. 

—  Miten  paljon  te  hänelle  maksatte? 

—  Kolme  dollaria  päivältä. 

—  Mistä  saatte  rahat  maksaaksenne  hänelle? 

—  Minä  myyn  tiiliä. 

—  Kuka  tekee  ne  tiilet? 

—  Hän,  työmies,  tietysti. 

—  Miten  monta  tiiltä  tekee  hän  päivässä? 

—  Tuhannen,  eli  toisin  sanoen,  niin,  että  jo- 
kaista työläistäni  kohti  tulee  tuhannen  tiiltä  päi- 
vässä. |  i 

—  Vai  niin.  Asianlaita  onkin  siis  siten,  että 
sen  sijaan,  että  te  hänelle  maksaisitte,  maksaa  hän 
—  samoin  kuin  nuo  toisetkin  —  teille  kolme 
kertaa  oman  palkkansa  suuruuden  päivältä  sii- 
tä, että  te  katselette  hänen  ponnisteluaan  ja  ko- 
mennatte kiirehtimään. 

—  Niin,  mutta  hän  tekee  työtä  minun  ko- 
neillani. 

—  Mutta  miten  te  olette  ne  koneet  saanut? 

—  Olen  myynyt  tiiliä  ja  sitten  ostanut  niillä 
rahoilla  koneet. 

—  Ja  kuka  on  tehnyt  ne  tiilet,  joita  myy- 
mällä te  olette  saanut  rahat  koneitten  os- 
toon? —  

—  Eiköhän  ole  paras  lopettaa.  Älkää  pu- 
huko niin  äänekkäästi,  muuten  voisi  käydä  niin, 
että  työläiset  rupeaisivat  tekemään  tiiliä  omaan 
laskuunsa! 

Sokea  soittaja 

'Kirj.  A.  P. 

Hän  istui  katuvierellä  ja  soitti  .  .  .  niin  su- 
ruvoittoisesti,  niin  valittavasti,  kuin  jokaista 
äännähdystä  olisi  ollut  huokaus  säestämässä.  Ja 
kuitenkin  silläkin  oli  oma  tarkoituksensa  elä- 
mäntaistelussa.  Se  tahtoi  järkyttää  ihmisten  kyl- 
miä mieliä,  tahtoi  tunkeutua  ihmisten  sydäm- 
miin  ja  siten  pakottaa  heidän  omanvoiton  jäh- 
mettämiä  käsiä  luisumaan  tarkasti  vartioituihin 
taskuihin  ja  heittämään  sieltä  kylmän  lantin 
ruikuttavan  soittokoneen  päällä  olevaan  rasiaan. 

Oli  kolea  syysilta.  Kaupungin  valot  juuri 
syttyivät.  Kylmä  tuuli  viskeli  jääkarpaloita  vas- 
ten sokean  kasvoja.  Mutta  niitä  väistämättä 
hän  paikallansa  istui  ja  soitti,  odotti  ja  soitti. 
Hänen  kasvoillaan  lepäsi  syvälle  piirtynyt  suru- 
mielisyyden leima  ja  sen  lisäksi  vielä  jotakin 
muuta  —  pyyntö,  rukous.  Ken  tahansa  saattoi 
niistä  lukea:  Armollinen  ihminen,  tässä  minä 
odotan!  .  .  ♦ 


Ftanteli  Society 
184  Spadina  Ave, 

139 

Pysähdyin  hänen  lähettyvilleen,  uteliaana  seu- 
raten, kuinka  monen  ohikulkevan  käsi  ojentuisi 
ja  laatikko  kilahtaisi.  Mutta  ikäviinpä  sitä  odo- 
tin, se  tapahtui  niin  harvoin.  Ihmiset  riensivät 
ohi,  menivät  menojaan.  Mutta  kuitenkin  — 
jokaiselle  näytti  se  jotakin  huomauttavan,  tah- 
toipa tai  oli  tahtomatta.  Joku  hiljensi  vauh- 
tiaan ja  kävi  totiseksi.  Joku  kiiruhti  kuin  var- 
kain ohi,  katse  toisaalle  luotuna.  Toisten  kes- 
kustelu katkesi.  Toiset  tekivät  keskenään  ' 'ti- 
kusta asiaa"  voidakseen  korottaa  äänensä.  Mut- 
ta harva  vain  heitti  lantin,  nikkelin  tai  kuparin 
Ken  sentin  heitti,  hän  häpeävän  näytti  ja  kii- 
ruhti pois.  Ehkä  ei  liiennyt  enempää,  ehkä  ei 
kaikilla  sitäkään;  ehkä  oli  oma  mieli  piemeämpi 
kuin  tuon  sokean.  Olisi  tahtonut,  ei  voinut  ja 
siksi  hävetti.  Hävetti  olla  terve  ja  kuitenkin  niin 
köyhä,  että  ei  voinut  poloiselle  almua  antaa. 
Mutta  miksi  nuo,  joilla  olisi  ollut  varaa,  riensi-  * 
vät  ikäänkuin  varkain  ohi?  .  .  ♦ 

Olin  kuullut,  että  joskus  tuollaiset  sokeat 
soittajat  ja  katukerjäläiset  ovat  kuollessaan  4  'up- 
po rikkaita."  Ja  monipa  tervekin  taitaisi  hei- 
dän kanssaan  ammattinsa  vaihtaa,  jos  luvan  sai- 
si. Kenties  hänkin  oli  yksi  niitä  .  .  .  uppo  rik- 
kaita! Kenties  hänkin  oli  saanut  himon  koota 
kolikoita   ryysyihinsä,    kurjana   elääkseen,  rik- 

"Miltähän  tuntuisi  olla  tuossa  asemassa?" 


kaana  kuollakseen,  ajattelin.  Eikä  yhteiskunta 
almuilla  parane,  eivät  anojat  lopu,  eivät  tarvit- 
sijat vähene:  se  kaikki  on  turhaa  kilvoittelua, 
perin  toivotonta  paikkaamista.  Sen  tiesin,  mut- 
ta sittenkin  —  miltähän  tuntuisi  olla  tuossa 
asemassa?  Ja  miltähän  tuntuisi  omalle  sydäm- 
melle  nyt,  jos  heittäisin  tuonne  ainoani?  .  .  . 

Heitin.  Hopea  kilahti  toisten  romujen  jouk- 
koon ja  hän  kiitti  —  kovin  nöyrästi,  kovin 
nöyrästi,  mutta  samalla  ikäänkuin  voitoniloises- 


141 


ti.  Ehkäpä  hänen  tarkka  korvansa  kuuli  että 
se  oli  hopea. 

Minuakin  hävetti.  Tuntui  hieman  pahalta, 
pilkalliselta,  narrimaiselta:  kerjäläinen  antaa  ker- 
jäläiselle ainoansa  ja  saa  matelevan  kiitoksen. 
Hyi!  Sydämmessäni  kuohahti  viha: 

—  Mikseivät  anna  nuo!  .  .  . 

Mieleni  teki  hyökätä  onnellisten  ohikulkevain 
eteen  ja  ärjästä:  Hävetkää!  Kuljette  kultapussi 
taskussa  ja  siedätte  kaduillanne  kerjäläisiä,  — 
jätätte  kerjäläiset  kerjäläisten  turvattavaksi.  Hä- 
vetkää! Pois  kukkarot,  korut,  kalleudet  tämän 
sokean  soittajan  rasiaan,  sillä  taitavatpa  ne  olla 
teilläkin  varastettua  tavaraa.  Annetaan  hänen 
tulla  niin  onnelliseksi  kuin  hän  niiden  avulla  voi. 
Onpa  teillä  terveet  silmät,  kauniit  kasvot  ja  ko- 
mea vartalo  —  tehkää  työtä  ja  olkaa  onnelli- 
set! .  .  . 

En  tehnyt  niin,  se  olisi  merkinnyt  minulle  hul- 
lujenhuonetta tai  vankilaa,  sillä  se  olisi  selitetty 
tämän  hyvän  yhteiskuntajärjestelmän  ja  rauhan 
häiritsemiseksi,  rikokseksi.  Mutta  mielessäni 
kuohui  viha,  jota  yhä  uudet  ja  uudet  siellä  vi- 
lahtavat kuvat  kiihottivat.  Astelin  kiivaasti 
pois,  kunnes  väräjävä  soitto  korvissani  häipyi. 

Astelin  katuja  sinne   tänne   karvain  mielin. 

Katselin  valaistuja  näyteikkunoita,  katselin  ih- 
misiä, katselin  katukivillä  hyppeleviä  jääkarpa- 
loita,  mutta  en  tahtonut  tyyntyä.  Kuinka  kau- 
an niin  kuljeskelinkaan,  en  tiennyt,  mutta  vii- 
mein huomasin  lähestyväni  paikkaa,  josta  äsken 
pakenin  —  väräjävä  soitto  soi  korvissani.  Mutta 
kohdalle  tultuani  se  lakkasi.  Näin  sokean  vierellä 
pienen,  vilusta  värisevän  tyttösen,  jonka  ainoa- 
na pukimena  oli  ohkainen  pumpulimekko.  So- 
kea otti  keppinsä  ja  kapistuksensa,  tarttui  pie- 
nen tyttösen  käteen  lämpimästi  ja  he  lähtivät. 
Seurasin  heitä.  Kylmä  tuuli  painoi  lujasti  oh- 
kaista  pumpulihametta  tyttösen  hoikkien  säärien 
ja  laihan  ruumiin  ympärille.  Talutettava  tuntui 
hänelle  hellästi  puhelevan,  lohduttelevan,  jou- 
duttaen varovia  askeleitaan. 

Seurailin  heitä  kotvan  matkaa,  kunnes  he  syr- 
jäpuolella kaupunkia  katosivat  pimeään  kujaan. 

Ei  ollut  hän  "upporikas",  se  oli  selvää  mi- 
nulle. Ei  ollut,  eikä  voinut  olla.  Sellaiset  ovat 
yhtä  suuria  harvinaisuuksia  kuin  meikäläisen  tulo 
miljoneeriksi.  Köyhä  hän  oli  kurja.  Ja  ruudin 
kärventämät  kasvot  osottivat,  mikä  oli  ollut 
suurimpaan  onnettomuuteen  syynä  —  panoksen 
räjähdys  kaivoksessa,  joiden  tunnottomat  omis- 
tajat eivät  koskaan  käynyt  onnettomuuden  seu- 
rauksia edes  lieventämään,  vaan  panevat  ovelat 

lakimiehensä  ajamaan  asiaa  ja  työntävät  louk- 
kaantuneet kadulle. 

Oliko  sokealla  soittajalla  perhe,  useampiakin 
lapsia  ja  vaimo,  niiden  äiti,  joka  raatoi  osaltaan, 
kun  hän  kerjäsi?  En  tiedä.  Mutta  ainakin  yksi 
näkyi  olevan,  jota  hän  rakasti  ja  joka  häntä 
rakasti.  Ja  onhan  sekin  lohdutus,  jonka  silmiä 
peittää  ikuinen  pimeys. 


Kerjäläinen  —  jäljennös  veistokuvasta 


Talvella 


Voi,  kuin  nyt  on  lumi  nuoskaa! 
joutakaa  jo,  lapset,  juoskaa! 
Kalle,  Pekka,  Heikki,  Ville, 
tulkaa,  tulkaa  lumisille! 
Minä  jo  viskaan 
aika  pallon 
Riston  niskaan. 
Kas  nyt,  Heikki, 
tätä  elämät ä! 

Tämähän  on  vasta  leikki! 

Siinä  kinnas  huiskaa, 
ettei  kertoa  voi  sanat. 
Lumipallot  tuiskaa 
valkeat  kuin  metsäkanat. 
Kalle,  Kalle,  paiskaa 
tuota  laiskaa, 
joka  seisoo  tuolla 
takapuolia! 

Meillä  on  orjia  omassa  maassa 

On  tarhaa  Kiinaan  ja  Meksikoon 
meidän  lähteä  pelastustyöhön, 
niinkauan  kuin  maatamme  kuuluisaa 
saa  synkkähän  verrata  yöhön. 

Meillä  orjia  omassa  maassa  on, 
on  kansa,  mi  kahleita  kantaa, 
on  kansa,  henkeen  ja  verehen  asti 
jok'  itseään  nylkeä  antaa. 

On  huudettu  aina:  tää  vapaa  on  maa 
ja  kaikilla  leipää  on  syödä. 
Miksi  täytyykin  ihmisten  miljoonain 
täällä  itsensä  orjiksi  myödä? 

Maa  on  mahtava,  suuri  ja  rikas, 
se  rikas  on  päältä  ja  alta, 
vaan  kansa  se  huokaapi  huolien  alla, 
kun  hallitsee  harvojen  valta. 


J.  P. 

Kaikki  haudattuna  hankien  alle 


Kevät 

Kirj.  A.  P. 

Kuinka  kauan  sitä  yhtämittaista  jömötystä 
kestikään»  Vain  jäätä  ja  lunta,  pimeätä  ja  un- 
ta! Kaikki  oli  haudattuna  hankien  alle  ja  kau- 
neus kärsi  sanomattomasti.  Puut  värjöttivät 
kankeina  ja  viluisina  harmajassa  huurrevaipas- 
saan.  Joskus  vonkuvat  pohjatuulet  sen  pois 
puhalsivat,  mutta  kohta  hiipi  se  siihen  taas, 
kuin  painajainen.  Ja  se  takertui  ihmisten  asun- 
tojen ikkunoihin,  tunkihe  niitten  sisäpuolelle- 
kin ja  siinä  hämötteli,  jämötteli,  toivottoman 
kauan.   Eivät  ihmiset  viitsineet  niitten  läpi  tir- 

kistellä  —  ja  mitäpä  tirkistelläkään,  sillä  ym- 
pärillä oli  kuollutta  ja  kylmää,  ei  aurinkokaan 
viitsinyt  kuin  joskus  aikain  takaa  alimpien  pil- 
vien raosta  pilkistää» 

Se  oli  talvea  ja  talven  valtaa,  kylmäkouraista, 
kuolettavaa.  Neitoset  huokailivat  huoneissaan, 
kun  eivät  saaneet  kauniita  hiuksiaan  tuulen  lie- 
huteltavaksi levittää,  käydä  kukkaispolkuja  sep- 
peleitä sidellen,  antaa  auringon  poskille  punaa 
ripotella,  istua  iltoja  lehvien  alla  laulellen.  Nuo- 
rukaiset murisivat  elotonta  elämää  vastaan,  vä- 
syneenä viluiseen  urheiluun,  ja  vanhemmat  ih- 
miset, kylmän  kourissa  hytkähdellen,  haikailivat 
auringottoman  ajan  armotonta  pituutta. 

Ihmiset  odottivat,  väsyivät  ja  hätäilivät:  oli- 
si jo  kevään  aika,  auringon  pitäisi  jo  lämmittää, 
lumen  sulaa,  jään  ratketa  ja  ruohon  kohottaa 
hentoa  orastaan  maan  kamarasta  —  mikä  siinä 
sitten  on!  Vihaiset  tuulet,  viiltävät  ja  kulutta- 
vat, ne  ne  vain  hohkavien  hankien  yllä  huhkivat 
aamusta  iltaan,  päivästä  toiseen.  Ei  jaksanut 
aurinko  lämmittää,  vaikka  jo  koetti,  kuten  näyt- 
ti. Se  oli  kovaa  kamppailua! 

Mutta  sitten  viimein  se  jännittävä  ponnistus 
ratkesi  —  että  rusahdus  kuului.  Tuuli  pyörähti 
etelään  ja  sieltä  puhalsi  ja  puhalsi.  Aurinko  otti 
oman  valtansa,  hehkui  ja  helotti.  Kuhisten  lumi 

Kohisten  rientää  tulviva  puro  alas  laaksoon 


luhistui,  pälvet  pilkisti  esiin,  mätäs  vihertyi»  Pai- 
suvat vetten  uomat  rynnistihe  jääkahleitaan,  rat- 
koi ne,  repi  ne,  hajotti  ne  tuhansina  kappaleina 
ja  ryskyen,  pauhaten  työnsi  ne  kaiken  kasaantu- 
neen hylkyromun  kanssa  pois  tieltään. 

Siitäpä  alkoi  elämän  ja  riemun  aika!  Laak- 
sossa puikkelehtiva  puronen  piti  sellaista  lipinää 
ja  lorinaa,  että  hymyillä  täytyi  sitä  katsellessa. 
Pajunvesat  ja  kalseat  ruohonkorret  koettivat  ha- 
rata sen  riemukasta  kulkua  vastaan  minkä  jak- 
soivat, mutta  se  taivutti  ne  pois  tieltään,  jätti 
niihin  roskan  muastaan  ja  meni  menojaan.  — 
Tule,  tule!  Tule  mukaan!  Hei,  lorelei!  .  .  . 

Niitä  liittyi  toisiinsa  matkan  varrella,  niitä 
tuli  joka  haaralta.   Ja  kuta  enemmän  niitä  liit- 

tyi,  sitä  suuremmaksi  kävi  niiden  voima  ja  voi- 
ton laulu.  Tuolla  ne  jo  olivat  yhtyneet  vuo- 
laaksi virraksi,  jota  ei  enää  pidättänyt  mikään. 
Suurina  hyökyinä  se  rymisti  eteenpäin  ja  mahta- 


Tulvavesi  katkasee  rautatiepenkereen 


vana  pauhinana  kaikui  sen  voitonmarssi.  Ken 
asettui  sen  tielle,  se  taipui,  taittui,  tai  tempais- 
tiin juurineen  ja  heittelehti  hyökyjen  harjalla 
tahdotonna  leikkikaluna  ...  Se  oli  pienen  pien- 
ten pisaroiden  yhdistynyt  voima,  joka  siinä  voit- 
toisana rynnisti  yhä  suurempiin  valtajoukkoihin, 
yhä  suurempaan  vapauteen. 

Tuolla  ne  kokoontuvat,  tullen  tuhansilta  haa- 
roilta, pienempinä  ja  suurempina,  suureen  si- 
nervään mereen  ja  siinä  yhtyvät  yhtenäiseen  elä- 
mänleikkiin.  Eivät  pisaraiset  enää  pienuuttaan 
valita.   Pienet  puroset  ja  voiman  virrat  kohot- 


Suuria  aaltoja  meren  rannikolla 


tavat  yhteisen  kuoron.  Rannasta  rantaan  sou- 
delleen ne  laulavat  mahtavaa  vapauden  virttään, 
ja  milloin  ne  levähtäen  vaikenevat,  on  koko  luon- 
to pelkästä  kunnioituksesta  hiljaa. 
Kevät!  .  .  . 

Ihmiset  hyökkäävät  ulos  ummehtuneista  suo- 
jistaan, juhdat  kiihkeänä  kuopivat,  karjat  mal- 

tittomana  mylvivät.  —  Vapauteen,  vapauteen! 
Pitäisi  saada  temmeltää! 

Nuorten  povi  hehkuu  ja  vanhat  huppelehtavat 
hyvillä  mielin.  Annetaan  tuulen  hivellä  kasvoja, 
pullistetaan  rinta  sen  puhallettavaksi.  Aurinko 
—  paista  nyt  kerrankin  vasten  kasvoja,  paista 
poskiin  kalvistuneihin  ja  käsivarsiin  verettömiin. 
Paista!  .  ♦  . 

Mutta  kiehtovana  kevät  kutsuu  myöskin  työ- 
hön, samalla  kuin  leikkiin.  Kiire  on!  Vainiot 
vaativat  väkeä,  pellot  odottavat  siementä.  Mitä 
niihin  nyt  kylväisi  —  mitä  parasta,  josta  saisi 
runsaan  sadon  ilolla  niittää?  .  .  . 


Pulmallinen  kysymys 

Hanhenpoika  (toiselle  hanhenpojalle) :  — 
Sanoppas,  miten  tuo  lehmä  on  mahtunut  menemään 
tuosta  oksanreiästä  sisälle ! 

Naurettavan  näköisiä  pukineita. 

Terveys  ja  vapaus 

Terve  kehitys  tarvitsee  vapautta,  olkoonpa  sc 
sitten  kehitystä  mille  alalle  tahansa» 

Tällä  kertaa  puhumme  ihmisruumiin  tervees- 
tä kehityksestä.  Ja  kukapa  teistä,  nuoret  luki- 
jat, ei  haluaisi  olla  terve.  "Terve  sielu  (järki) 
terveessä  ruumiissa",  sanotaan.  Olla  terve,  on 
olla  iloinen  ja  reipas,  ja  silloin  myöskin  on  aina 
järki  hereillä  tekemään  havainnoita,  oppimaan 
uuta  ja  hyvää. 

Hyvä,  puhdas  ravinto  ja  oikeat  elämäntavat 
ovat  myöskin  tärkeitä  tekijöitä  terveelle  kehi- 
tykselle. Mutta  nyt  puhumme  ruumiin  elinten 
vapaudesta.  Erittäinkin  kasvaville,  ja  te  lapset 
olette  kasvavia,  on  tärkeätä,  että  mikään  vaate- 
tus ei  ole  liian  ahdas  tai  sopimaton. 

Vaikkapa  vain  kenkä  on  ahdas  tai  sopimaton, 
niin  että  se  pusertaa  tai  painaa  jalkaa  jostakin 
paikasta,  niin  se  ei  ainoastaan  aiheuta  sitä,  että 
jalat  kasvavat  epämuodostuneiksi  ja  rumiksi, 
mutta  jalkojen  vaivaaminen  ärsyttää  hermostoa 
yleensä  ja  koko  ihmisen  terveys  kärsii. 

Tyttöjen  ruumiin  elimet  tarvitsevat  aivan  yh- 
täpaljon  vapautta  kuin  poikienkin,  sillä  tytöt 
tarvitsevat  myöskin  kasvaa  terveiksi.  Sellaiset 
pukineet,  jotka  ovat  ahtaat  vyötäisiltä  vaikkapa 
vaan  kapea  vyö,  ei  ole  sovelias  tytöille  eikä  po- 
jille. Se  pusertaa  suolia  ja  ehkäisee  niiden  toi- 
mintaa ja  suolilla  on  äärettömän  tärkeä  tehtävä 
terveenä  pysymiseksi  ja  kasvun  kehittymiseksi. 

Myös  tulee  välttää  kaikkia  sellaisia  pukimia, 
jotka  ahdistavat  rintakehää,  sillä  ne  estävät  keuh- 
kot ja  sydämen  kunnollisesti  toimimasta,  ja  siksi 
ovat  ne  terveydelle  kovin  vahingolliset. 

Kuvassa  näemme  dajakkilaisen  (dyak)  neito- 
sen Borneo-saarelta,  puettuna  messinkiseen  kure- 
liiviinsä.  Se  on  muodissa  ja  siksi  nämä  raakalais- 

tyttäret  sitä  pitävät.  Typerää,  eikö  totta?  Mutta 
katsokaamme  hänen  jalkojaan.  Ne  ovat  kauniit 
ja  säännölliset.  Niitä  eivät  ole  ahtaat  kengät  pi- 
lanneet. 

Kaikki  sellainen  muoti,  joka  sotii  terveyttä 
ja  tervettä  kehitystä  vastaan,  on  jätettä  raaka- 
laisuudesta  ja  tietämättömyydestä.  Ja  olla  sel- 
laisen muodin  mukainen,  ei  suinkaan  ole  sivis- 
tyneenä olemista. 

Kaikki  pukineet  tulee  olla  sellaiset,  että  ne  ei- 
vät millään  tavalla  ehkäise  eikä  häiritse  vapaata 
ruumiin  liikuntoa.  Kaikki  jäsenet,  lihakset  ja 
elimet  tulee  saada  vapaasti  liikkua,  ja  niiden  lii- 
kuntoa tulisi  vielä  säännöllisesti  harjottaa.  Va- 
paa liikunto  on  yhtä  tärkeää  kuin  vapaus.  Lii- 
kunto on  välttämätön  säännölliselle  ja  terveelle 
kehitykselle  ja  terveenä  pysymiselle.  Tulisi  tässä 
liian  pitkäksi  selittää  minkätähden. 

Te  voitte  itsekukin  joskus  tutustua  näihin 
asioihin,  ja  teidän  tulisi  tutustua,  sillä  nämä  asi- 
athan kaikista  lähimmin  koskee  teitä  itseäenne. 
—  Selma-täti. 

Kaksi  maailmaa 

Julia  oli  suuren  kaupungin  lapsi.  Hän  asui 
kaupungin  laidalla,  kapean  kadun  varrella.  Siellä 
hän  oli  syntynyt  ja  kasvanut.  Se  suuri,  ränsis- 
tynyt puutalo,  missä  hänen  kotinsa  sijaitsi, 
muodosti  koko  hänen  maailmansa. 

Talossa  asui  paljon  muitakin  perheitä,  jotka 
olivat  yhtä  köyhiä  kuin  Juliankin  vanhemmat. 
Ja  kaikki  ne  asuivat  talossa  vuokralaisina,  ollen 
kullakin  perheellä  pari  pientä  huonetta  hallus- 
saan. 

Talon  omisti  rikas  herra,  joka  asui  toisella 
puolella  kaupunkia.  Hänen  upea  kotinsa  sijait- 
si kauniilla  ylängöllä.  Sen  eroitti  muista  komeis- 
ta taloista  laaja  pihamaa  ja  puhtaat,  leveät  ka- 
dut. Pihalla  oli  paljon  kauniita  kukkapenkke- 
jä somassa  järjestyksessä,  juhlallisia  seedri-  ja 
palmupuita  ja  vihreää  ruohoa.  Tuuheitten  puit- 
ten varjossa  näytti  rikkaan  herran  komea  palatsi 
tarujen  linnalta. 

Siellä  komean  puutarhansa  juhlallisessa  sii- 
meksessä, kukkien  suloisessa  tuoksussa,  lojui  ri- 
kas herra  rouvansa  ja  lastensa  kanssa  päiväkau- 
det, ja  heidän  oli  niin  äärettömän  hyvä  olla.  Heil- 
tä ei  puuttunut  koskaan  mitään,  eikä  heidän  tar- 
vinnut tehdä  minkäänlaista  työtä,  sillä  heillä  oli 
paljon  palvelijoita,  jotka  valmistivat  heille  her- 
kullisia ruokia,  pesivät  heidän  vaatteensa  ja  va- 
rustivat kauniita  kukkia  heidän  pöydälleen,  kun 
he  aterioivat. 

Tämä  rikas  herra  omisti  sen  suuren,  ränsisty- 
neen puutalon,  missä  Julia  asui  vanhempiensa  ja 
pikku  veljensä  ja  sisariensa  kanssa.  Rikas  herra 
ei  viitsinyt  koskaan  käydä  heitä  katsomassa, 
mutta  lähetti  joka  viikko  taloudenhoitajansa  pe- 
rimään huoneenvuokran  Julian  isältä  ja  niiltä 
toisilta  köyhiltä,  jotka  samassa  talossa  asuivat. 

Rikkaan  herran  taloudenhoitaja  oli  ankara 
mies.  Hän  vaati  jokaisen  maksamaan  vuokransa 
säännöllisesti  kerran  viikossa.  Julian  isällä  oli 
monta  suuta  ruokittavana,  eikä  hänen  pieni 
palkkansa  mitenkään  riittänyt  kaikkiin  menoi- 
hin, kun  ei  saanut  olla  säännöllisesti  työssä. 
Niinpä  kerran  kun  rikkaan  herran  taloudenhoita- 
ja tuli  vaatimaan  huoneen  vuokraa,  kuuli  Julia 
isänsä  sanovan: 

—  Hyvä  herra,  ei  minulla  ole  nyt  millä  mak- 

saa,  kun  ei  ole  saanut  työtä  muutamaan  päivään, 
mutta  minä  maksan  heti,  kun  pääsen  työhön» 

—  Ei  se  auta,  minun  täytyy  saada  maksu,  sa- 
noi rikkaan  herran  taloudenhoitaja,  taikka  tei- 
dän on  muutettava  pois  tästä  talosta. 


Lampaita 


—  Mutta  näettehän,  hyvä  herra,  että  minul- 
la on  suuri  perhe,  paljon  nälkäisiä  lapsia.  En- 
hän mitenkään  voi  maksaa  juuri  tällä  kertaa. 

—  Mutta  herra  tahtoo,  että  vuokra  on  mak- 
settava säännöllisesti.  Odotan  ylihuomiseen.  El- 
lette siihen  mennessä  maksa  vuokraanne,  täytyy 

teidän  muuttaa,  sanoi  taloudenhoitaja  ankarana 
ja  poistui. 

Julian  mieleen  vaikutti  tuo  keskustelu  perin 
masentavasti. 

Pitääkö  meidän  muuttaa,  hän  ajatteli,  mihin 
me  sitten  pääsemme? 


Lahtarikaartin  hävittämiä  rakennuksia  Tampereella 


Samalla  hän  katsahti  äitiinsä  ja  huomasi  kyy- 
neleitä hänen  silmänurkissaan.  Sitten  äiti  otti 
sängyn  alta  vasun,  jossa  oli  eri  värisiä  nauhoja 
ja  rimpsuja,  joista  hän  alkoi  valmistaa  kukkia. 

—  Äiti,  saanko  minäkin  tehdä  kukkia?  ky- 
syi Julia. 

—  Kyllä,  lapseni,  jos  sinä  vain  osaat. 

Julia  ryhtyi  työhön.  Pian  hän  oppikin  näp- 
pärästi valmistamaan  kukkia.  Äiti  sitten  vei  ku- 

kat  kauppaan  ja  sai  niillä  vähän  rahaa,  jolla 
maksettiin  vuokra* 

*     *  * 

Julia  teki  pitkät  päivät  kukkia  äitinsä  kanssa 
monta  vuotta.  Niin  he  olivat  jotenkuten  tulleet 
toimeen.  Vuokrakin  oli  maksettu  säännöllisesti, 
joten  heidän  ei  tarvinnut  muuttaa. 

Julia  oli  nyt  kahdentoista  vuoden  ikäinen. 
Hän  ei  ollut  koskaan  nähnyt  vihreää  ruohoa,  ei- 
kä oikeita  kukkia.  Aurinkokaan  ei  milloinkaan 
sopinut  paistamaan  heidän  pienestä  ikkunastaan 
sisälle,  kun  katu  oli  niin  kapea  ja  sen  toisella 
puolella  oli  korkeita  rakennuksia  toinen  toises- 
saan kiinni. 

Kun  Julia  illan  hämärtyessä  katseli  kadulle, 
näki  hän  siellä  repaleisia  ihmisiä.  Toiset  heistä 
olivat  juovuksissa  ja  hoipertelivat,  toiset  olivat 
selviä,  mutta  yhtä  onnettoman  näköisiä.  Hän 
kuuli  kadulta  riitelemistä  ja  näki  kuinka  nuo 
ihmiset  tappelivat  ja  repivät  toistensa  ennestään 
repaleisia  vaatteita  vieläkin  pahemmin  rikki. 

Talossakin  usein  riitelivät  asukkaat  keske- 
nään. Keski-yölläkään  ei  ollut  rauhallista.  Aina 
oli  joku  kompuroimassa  käytävällä  oven  takana, 
tahi  kuului  sieltä  äkäinen  riiteleminen.  Kaikkeen 
tähän  oli  Julia  niin  tottunut,  ettei  hän  huoman- 
nut siinä  mitään  erikoista.  Sellaista  se  oli  elämä 

ollut  aina  siitä  saakka  kun  hän  oli  alkanut  muis- 
taa. Ja  hänen  mielestään  ei  olisi  voinut  toisin  ol- 
lakaan. 

2$C  5j?  >J< 

Mutta  sitten  sen  rikkaan  herran  rouva,  jonka 
talossa  Julia  asui,  päätti  osoittaa  laitakaupungin 
köyhille  hyväntahtoisuuttaan.  Hän  järjesti  erää- 
seen taloon  Julian  kodin  lähelle  kukkanäyttelyn 
lapsille. 

Juliakin  pääsi  toisten  lasten  kanssa  näytte- 
lyyn. Siellä  olikin  ihan  oikeita  kukkia.  Niitä 
oli  niin  tavattoman  paljon  ja  monta  eri  lajia,  et- 
tä Juliaa  oikein  ihmetytti.  Ja  kuinka  hyvältä  ne 
tuoksuivatkaan!  Ne  ihan  lumosivat  Julian.  Ei 
hän  uskaltanut  niihin  koskea,  mutta  kun  hän  oli 
hetken  niitä  arkana  tarkastellut,  astui  hän  lähem- 
mäksi ja  veti  nenäänsä  täysin  siemauksin  kukkien 
tuoksua. 

—  Oh!  Kuinkan  ihanaa!  hän  huudahti! 
Tuoksuvatko  kukat  todellakin  noin  suloiselta? 

—  Tuoksuvat,  lapseni,  oikeat  kukat  tuoksu- 
vat juuri  noin,  sanoi  näyttelyn  ohjaajatar.  Etkö, 
lapseni,  koskaan  ole  nähnyt  oikeita  kukkia? 

—  Oi,  ei,  täti.  Minä  olen  monta  vuotta  tehnyt 
kukkia  kotonani  myytäväksi,  mutta  koskaan  en- 
nen en  ole  nähnyt  oikeita  kukkia,  enkä  koskaan 

ole  osannut  ajatella,  että  ne  olisivat  noin  kau- 
niita ja  tuoksuisivat  näin  hyviltä. 

- —  Lapsiraukka,  nyt  tiedät,  että  on  olemassa 
kaksi  maailmaa.  Toisessa  on  paljon  kukkia  ja 
kaikkea  yllinkyllin  tekemään  elämän  onnellisek- 
si, ja  toisessa  on  elämä  pimeää,  kylmää,  puutteel- 
lista ja  yksitoikkoista,  sanoi  eräs  toinen  nainen, 
joka  näytti  työläiseltä. 

—  Kaksi  maailmaa  —  toisti  Julia  ajatuksis- 
saan kotiinsa  mennessään  .  ♦  .  Kuinka  hän  ei  ol- 
lut tuota  ennemmin  huomannut.  Hän  oli  aina 
luullut,  että  olisi  olemassa  vain  yksi  maailma, 
jossa  kylläkin  on  rikkaita  ja  köyhiä.  Kyllä  hän 
sen  oli  tiennyt,  että  siinä  suuressa,  ränsistynees- 
sä talossa  asuvat  olivat  kaikki  köyhiä,  mutta 
sitä  hän  ei  ollut  osannut  ajatella,  että  rikkaitten 
maailmassa  kasvaisi  niin  ihmeen  kauniita  ja  su- 
lotuoksuisia  kukkia. 

Ja  kun  hän  saapui  köyhään  kotiinsa,  kysyi 
hän  äidiltään: 

—  Miksi  juuri  meidän  pitää  asua  siinä  huo- 
nommassa maailmassa? 

—  Siksi  kun  rikkaat  riistävät  ja  sortavat  mei- 
tä, voidakseen  elää  itse  laiskana  ylellisyydessä. 

—  Pääsemmekö  me,  äiti  koskaan  siihen  parem- 
paan maailmaan,  kysyi  Julia. 

6 

—  En  tiedä.  Vasta  sitten,  kun  köyhät  järjes- 
tyvät ja  ottavat  koko  yhteiskunnan  haltuunsa, 
pääsemme  mekin  nauttimaan  kukkien  tuoksusta, 

Samaan  suuntaan  oli  äiti  ennenkin  puhunut 
isälle  ja  hänelle,  mutta  Julia  ei  ollut  täysin  ym- 
märtänyt hänen  sanojaan.  Nyt  hän  ymmärsi, 
miksi  köyhien  pitää  perustaa  yhdistyksiä  ja  toi- 
mia niissä. 

Niin  pitää  tehdä  siksi,  että  saataisiin  rikkaat- 
kin pakoitetuiksi  tekemään  työtä  ja  että  maa- 
ilma saataisiin  kaikille  onnelliseksi. 


A,  N,  K, 


Farmarin  mietteitä 

( Kantoa  vääntäessä) 

Johdin  askeleeni  tänne  maalle  ulos, 

missä  aurat,  äkcet  jauhaa. 

Täällä  ei  yön,  päivän  rauhaa 

ole  puuhaavalla, 

maan  muokkaajalla. 

Elo  raskaan  raadannan  on  tulos. 

Hiki  päässä  pellot,  niityt  pcrkkaa. 

Synkkää  korpimetsää  kaataa, 

peltotilkuksy  korven  raataa. 

Kivet  kannot  vielä, 

aina  tuossa  tiellä. 

Väännä  niitä,  käännä  tuhat  kertaa. 

Lannoitukset,  kalkit  osia  hyvät. 
Myöskin  korjaa  aidat,  veräät, 
"tulsut"  tämän  tästä  t eräät, 


osta  langat,  laudat, 

hoida  siat,  naudat. 

Laidunmaata  laita,  kaiva  ojat  syvät. 

Työtä  uurastusta  aina  riittää. 
Olkoon  kesä  taikka  talvi, 
farmarilla  ainy  on  arki. 
Paljon  ennen  kuutta, 
sarvipäät  jo  huutaa. 
Nouse  passaamahan  niitä. 

Kuormaa  enempi  kuin  kantaa  jaksaa. 
Jos  vielä  huonees  korjaat,  maalaat, 
veroherrat  senkin  tietää  saavat. 
Katsos  mikä  ero : 
heti  nousi  vero, 

vaikkei  entistäkään  jaksa  maksaa. 

Tuottehetkin  vähän  lohduttaa. 
Paras  lienee  nekin  itse  pitää, 
kukaan  ei  niisf  maksa  mitään. 
Missä  vika  lienee, 
sen  välikädet  tiennee, 
voittojansa  jotka  korottaa. 

Mitä  tehdä  pitäisikin? 
Sitä  tässä  mietin,  jauhan, 
olen  aprikoinut  kauan. 

Sanonpahan  aivan  suoraan: 
Orjaksi  mä  itsen  huomaan, 
samoin  uskoo  naapurikin. 

Saanpa  kiinni  järjen  päästä: 
otetaan  me  turvetoukat, 
ja  myös  kaikki  känsäkourat : 
yhteen  hiileen  puhalletaan, 
valta  meille  valloitetaan, 
va paudutaan  nylki j öistä. 

V.  R. 

Setä  pyöräytti  pataa 

Setä  kertoi  hauskan  tapauksen,  joka  oli  sat- 
tunut silloin,  kun  hän  nuorena  miehenä  oli  Suo- 
messa. 

Sedän  kotikylässä  ei  ollut  saatavana  mitään 
sellaista  työtä,  josta  olisi  palkaksi  saanut  rahaa, 
mutta  setä  oli  kuullut,  että  jossakin  kauempana 
rakennettiin  rautatietä,  ja  että  siellä  tarvittiin 
työhön  miehiä,  ja  maksettiin  niille  monta  mark- 
kaa päivässä  —  ainakin  kaksi  markkaa,  joka 
Amerikan  rahassa  olisi  silloin  ollut  40  senttiä. 

Setä  siis  pani  evästä  pussiin  ja  lähti  pussi  se- 
lässä, kävellä  tallustelemaan  tietä  pitkin  sinne 
päin,  jossa  oli  kuullut  sitä  rautatietä  rakennetta- 
van. 

Mutta  eväät  loppuivatkin  kesken,  kun  hän  oli 
kolme  vuorokautta  kulkenut.  Eikä  matka  ollut 
vielä  puolivälissäkään.  Vaikka  setä  käänsi  pus- 
sinsa nurin,  niin  sittenkään  ei  hän  enää  löytänyt 
sieltä  mitään  syötävää. 

Sedän  täytyi  silloin  poiketa  tien  varrella  ole- 

vaan  isoon  taloon  ja  kysyä  työtä.  Ison  talon 
rikas  isäntä  sanoi,  että  "kyllä  meillä  työtä  on  ja 
ruokaa  palkaksesi/' 

Seuraavana  aamuna  auringon  noustessa  läh- 
dettiin työpaikalle,  joka  oli  kymmenen  mailin 
päässä  metsässä»  Sedän  mukana  lähti  isäntä  itse 
ja  eräs  Pekka-niminen  vanha  mies.  Sedän  piti 
kantaa  kaikkien  kolmen  eväät  pussissa  selässään 
ja  kyllä  siinä  olikin  kantamista,  kun  evästä  oli 
pantu  koko  viikon  varalta. 

Kapeaa  ja  mutkasta  polkua  kulkien  tultiin 
vihdoin  työpaikalle.  Työnä  oli  puiden  kaata- 
minen, ja  kun  päivän  työ  oli  päättynyt,  ruvet- 
tiin majoittumaan  yöksi  pieneen  metsämökkiin. 

Illallista  oli  kuitenkin  laitettava  ennen  maata 
menoa.  Ja  tästä  illallisen  syönnistä  tässä  oikeas- 
taan darkotus  olikin  kertoa.  Setä  jutteli  siitä 
seuraavasti: 

Isäntä  otti  keittääkseen  ja  tuo  vanha  mies 
sai  perunat  kuoriakseen.  Me  näet  keitimme  pe- 
runasoppaa ensi  iltana.  Ja  toisena  iltana  me  kei- 
timme perunasoppaa.  Ja  kolmantena  iltana  pe- 
runasoppaa. Ja  neljäntenä  perunasoppaa.  Ja 
viidentenä  perunasoppaa. 

Ensi  iltana  minä  kaikessa  rauhassa  raahasin 
eväspussin  ison  kannon  viereen  ja  asetin  kaik- 
kien meidän  kolmen  lusikat  kannon  reunalle. 


168 


Keittopadan  asetti  isäntä  itse  varovasti  kannon 
päälle  ja  niin  me  rupesimme  padasta  syömään. 

Siinä  syödessämme  huomasin  jonkun  ajan 
perästä,  että  minun  ja  sen  vanhan  miehen  lu- 
sikkaan ei  sattunut  yhtään  lihamurua,  vaan 
isännän  lusikka  löysi  kaikki  lihat. 

Minun  jo  teki  mieleni  pistää  lusikkani  isän- 
nän puolelle,  mutta  eihän  se  olisi  näyttänyt  oi- 
kein sopivalta,  kun  ei  isäntäkään  koukkinut 
meidän  puoleltamme,  vaan  söi  ihan  omalta  koh- 
daltaan. 

Niin  meidän  työläisten  täytyi  tyytyä  pelkkiin 
perunoihin  ja  liemeen. 

Toisena  iltana  kävi  aivan  samalla  tavalla. 

Kolmantena  iltana  ruualle  ruvetessamme  minä 
en  tuonutkaan  isännän  lusikkaa,  vaan  jätin  sen 
sinne  metsämajaan,  jossa  nukuimme. 

Isäntä,  asetettuaan  padan  kannon  päähän, 
huomasi,  että  hänen  lusikkansa  puuttui.  Hän 
sanoi: 

—  Etkö  sinä  minun  lusikkaani  tuonutkaan? 
Minä  vastasin: 

—  En  löytänyt.  Mihin  lienet  sen  itse  piilot- 
tanut. 

Silloin  isäntä  lähti  itse  lusikkaansa  noutamaan, 
ja  sillä  aikaa  minä  pyöräytin  pataa  niin,  että 

se  puoli,  jonka  isäntä  oli  tarkottanut  omalle 
kohdalleen,  tulikin  minun  ja  sen  vanhan  mie- 
hen kohdalle.  Käänsin  vielä  padan  sangankin 
toisin  päin,  niin  että  isäntä  ei  sangastakaan  huo- 
mannut padan  kääntyneen. 

Kun  isäntä  tuli  lusikka  kourassaan  takaisin, 
ryhdyimme  syömään. 

Ja  nytkös  löysi  minunkin  lusikkani  lihapa- 
loja ja  samoin  vanhan  miehen  lusikka,  sillä  isän- 
tä oli  ovelasti  asettanut  kaikki  lihapalat  yhteen 
läjään  sille  puolelle  pataa,  josta  hän  itse  aikoi 
syödä.  Mutta  pataa  pyöräyttämällä  olivatkin 
lihat  muuttuneet  meidän  puolellemme. 

Tyytyväisenä  sanoi  vanha  mies,  minuun  vil- 
kaisten, että  "ompa  se  isäntä  pannut  lihaa  run- 
saasti pataan  tänä  iltana!" 

Mutta  isäntä  ei  puhunut  mitään.  Hän  oli  kiuk- 
kuisen näköinen,  sillä  hän  huomasi  saaneensa 
kavaluudestaan  rangaistuksen.  Luulen,  että  hän- 
tä myös  hävetti. 

Kerrottuaan  tämän  jutun,  jatkoi  setä: 

—  Kapitalistit  ovat  järjestäneet  asiat  niin,  että 
he  aina  itse  saavat  parhaat  palat  ja  työläiset  jää- 
vät huonommalle  puolelle.  Heillä  on  kaikkea 
yllin  kyllin,  kun  me  työläiset  olemme  puutteessa. 
Mutta  meidän  työläisten  on  "käänettävä  pataa." 
Tosin  koko  "yhteiskunnan  pataa"  ei  voi  yksi 

mies  kääntää,  mutta  kun  kaikki  työläiset  liit- 
tyvät työväenjärjestöihin  ja  sitten  joukkovoi- 
malla käännetään,  niin  kyllä  se  kääntyy,  vaikka 
kapitalistit  kuinka  vastaan  tappelisivat. 

Lenin,  työläisten  opettaja 

Vuonna  1917  syntyi  Venäjällä  työväenluokan,  ja  kapitalistiluokan 
va  illa  ratkaiseva  taistelu  vallasta.  Työväenluokka  voitti  Leninin  joh- 
dolla. Lenin  oh  koko  elämänsä  ajan  opettanut  ja  järjestänyt  työ- 
väestöä. Hän  oli  kirj ottanut  kirjoja,  joissa  opetetaan  työläisiä  tais- 
telemaan kapitahstiluokkaa  vastaan.    Hän  oli  toimittanut  työläisille 

sanomalehtiä.  Sen  vuoksi  kapitalistit  häntä  vihasivat.  He  vangitsivat 
hänet  monta  kertaa.  Vankilasta  hänet  karkotettiin  kauas  Siperiaan, 
josta  hän  pääsi  pakenemaan  ulkomaille.  Ulkomailla  toimitti  hän 
"Pravdaa-nimistä  sanomalehteä,  jota  työläiset  Venäjällä  lukivat  salaa 
kapitalisteilta.  "Pravda"  merkitsee  samaa  kuin  "Totuus"  ja  Lenin 
opetti  totuutta.   Hän  oli  kommunisti. 

Venäjää  hallitsi  ennen  keisari  ylimysten  ja  kapitalistien  kanssa. 
Ne  olivat  pakottaneet  Venäjän  kansan  sotaan,  siihen  samaan  maail- 
man sotaan,  johon  Amer  ikäkin  otti  osaa.  Mutta  kansa  oli  kyllästy- 
nyt sotaan  ja  kieltäytyi  tottelemasta  keisaria  ja  ylimyksiä.  Keisari 
ylimyksilleen  joutui  pois  vallasta.  Silloin  halusivat  kapitalistit  jär- 
jestää valtakunnan  siihen  tapaan  kuin  Amerikassa  ja  pitää  vallan 
itsellään.  Mutta  Lenin  kehoitti  työläisiä  ja  maanviljelijöitä  taisteluun 
kapitalisteja  vastaan.  "Valta  työläisille  ja  maanviljelijöille,  eikä  kapi- 
talisteille !"  sanoi  Lenin.  Ja  työläiset  ja  maanviljelijät  voittivat  tässä 
taistelussa,  sillä  sotaväki  kääntyi  heidän  puolelleen.  Työläisten  ja 
maanviljelijäin  hallitsemaa  Venäjää  sanotaan  Neuvostoliitoksi  ja 
Lenin  oli  Neuvostoliiton  päämies  kuolemaansa  saakka.  Hän  kuoli 
tammikuun  21  p.  1924,  mutta  hänen  opetuksensa  elävät.  Kaikissa 
maissa  työläiset  lukevat  Leninin  kirj ottamia  kirjoja.  Leninin  ja 
Marxin  kirjat  ovat  työläisille  parhaita  kirjoja.  Niistä  he  oppivat 
taistelemaan  kapitalistiluokkaa  vastaan  oikealla  tavalla. 

Kun  työläiset  ovat  vallassa. 

Venäläisiä  työläisiä  ja  sotilaita  ja  heidän  vaimojaan  ja  lapsiaan 
viettämässä  juhlaa   entisen  keisarin  palatsin   edustalla  Pieta- 
rissa.  Ennen  vallankumousta  työläisiä  ammuttiin,  jos  he  yrit- 
tivät kokoontua  tälle  paikalle. 


Työläisten  tasavalta 

Ei  milloinkaan  ole  missään  maassa  ollut  niin 
suurta  juhlaa  kuin  oli  Venäjällä  vuonna  1927. 

Jos  olisi  laskenut  kaikki  ne  liput,  jotka  silloin 
olivat  liehumassa  talojen  katoilla  kaikissa  kau- 
pungeissa ja  maalaiskylissä,  niin  niitä  olisi  ollut 
monta  miljoonaa.  Ja  kaikki  liput  olivat  väril- 
tään punasia,  ja  niissä  oli  sirpin  ja  vasaran  kuva. 

Kaikissa  kaupungeissa  ja  maalaiskylissä  olivat 
kaikki  ihmiset,  isot  ja  pienet,  liikkeellä  juhla- 
pukuihin puettuina  jo  varhain  aamulla.  Lapsilla 
oli  pieniä  punaisia  lippuja,  eivätkä  he  tahtoneet 
malttaa  syödä  aamiaista,  vaan  oli  heillä  kaikilla 
kiire  ulos,  sillä  he  pelkäsivät,  että  he  voisivat 
myöhästyä  juhlakulkueesta,  jossa  he  jokainen 
halusivat  olla  mukana  kun  kulkue  marssi  läpi 
kaupungin  soittokuntain  soittaessa  ja  laulujen 
raikuessa.  Ja  he  kaikki  astuivat  yhtä  jalkaa  kuin 
sotamiehet,  ja  jos  joku  ei  astunut  yhtä  jalkaa, 
niin  se  vähän  hyppäsi  päästäkseen  astumaan  tois- 
ten kanssa  samassa  tahdissa. 

Oikein  pienissä  maalaiskylissä  oli  lapsia  juhla- 
kulkueessa vain  muutamia  kymmeniä,  mutta 
Moskovassa  ja  Leningradissa  ja  toisissa  suurissa 
kaupungeissa  niitä  oli  tuhansia  —  niitä  oli  niin 
paljon,  että  ihan  ihmetellä  täytyi,  kuinka  niitä 
niin  paljon  voi  olla.  Mutta  kyllä  oli  juhlakul- 
kueessa paljon  isojakin  ihmisiä,  sillä  liikkeellä 
olivat  kaikkien  tehtaiden  työläiset  suurine  punai- 
sine lippuineen.  Ja  äidit  ja  tädit  myös  olivat 
juhlakulkueen  mukana  marssimassa  ja  olivat 
yhtä  iloisen  näköisiä  kuin  kaikki  toisetkin» 

Jo  monta  kuukautta  oli  näitä  juhlia  valmis- 
teltu ja  kaikki  olivat  niitä  odottaneet  ja  kaikki 
olivat  niistä  puhuneet.    Niistä  olivat  puhuneet 

työläiset  muissakin  maissa,  Amerikassakin.  Ja 
kaikista  maista  olivat  työläiset  lähettäneet  joukon 
tovereitaan  ottamaan  osaa  noihin  suuriin  juhliin 
ja  nämä  toisista  maista  tulleet  työläiset  marssivat 


Pikku  tyttö  suuresta  Työläisten  Tasavallasta 


juhlakulkueissa  yhtä  innostuneina  kuin  venäläi- 
setkin työläiset,  jos  ei  vieläkin  innostuneempina. 

Mutta  olipa  juhlille  joutunut  yksi  mies  vas- 
toin tahtoaankin,  mutta  hän  ei  ollut  työläinen 
vaan  rikas  kapitalisti  Mr.  Thickhead  Amerikasta. 
Kun  ei  hänellä  ollut  mitään  muutakaan  tekemis- 
tä, niin  oli  hän  lähtenyt  lentokoneella  huvimat- 

kalle  maailman  ympäri»  Ei  hän  itse  osannut  len- 
tokonetta hoitaa,  eikä  tehdä  mitään  muutakaan, 
mutta  hän  oli  palkannut  kaksi  ilmailijaa  —  toi- 
nen ohjasi  konetta  ja  toinen  piti  huolta  siitä,  että 
kone  kävi  hyvin»  Kolmannen  miehen  oli  hän  pal- 
kannut syöttämään  ja  juottamaan  itseään,  kun 
hän  istui  lentokoneen  peräpuolessa  kainaloitaan 
myöten  pehmeään  tuoliin  uppoutuneena»  Evääk- 
si oli  hän  ottanut  itselleen  kaikellaisen  ruuan 
lisäksi  vielä  ison  pullollisen  sellaista  nestettä,  jon- 
ka nimenä  Amerikassa  on  "moonshine",  ja  jota 
myös  sanotaan  viinaksi,  ja  jota  ei  kukaan  järkevä 
ihminen  ryyppäisi  alhaalla  maassa  ollessaankaan, 
saati  sitten  korkealla  ilmassa  lentäissään» 

Mr»  Thickhead  oli  käskenyt  lentokoneen  ohjaa- 
jain  lentää  Parisista  suoraan  Egyptiin,  mutta  len- 
tokonetta hoitavat  miehet  olivat  keskenään  tuu- 
mineet, että  he  voivat  aivan  hyvin  tehdä  pikku 
mutkankin,  ja  lentää  Venäjälle,  nähdäkseen  edes 
vilaukselta  ilmasta  niitä  suuria  juhlia»  He  olivat 
varmoja  siitä,  että  Mr»  Thickhead  ei  sitä  huomaisi, 
sillä  eihän  hän  ymmärtänyt  mitään  ilmansuun- 
nista ja  sitäpaitsi  hän  enimmän  ajan  nukkui  juo- 
vuksissa siinä  pehmeässä  tuolissaan,  ja  hän  oli 
antanut  sellaisen  määräyksen,  että  jos  hän  alkaa 
vähänkään  selvitä,  niin  pitää  hänelle  panna  lusi- 
kalla suuhun  sitä  "moonshine" -nestettä» 

Eikä  Mr.  Thickhead  huomannutkaan,  että  len- 
tokoneen keula  oli  käännetty  Venäjälle  päin.  Hän 
vain  nukkua  röhötti  juovuksissa  tuolissaan.  Näin 
tultiin  erään  suuren  venäläisen  kaupungin  koh- 
dalle. Se  kaupunki  mahdollisesti  oli  Moskova. 
Silloin  Mr.  Thickhead  yhtäkkiä  heräsi.  Hän  säi- 
kähti niin,  että  ponnahti  ylös  tuolistaan,  sillä  jos- 
takin kuului  niin  kova  paukaus  kuin  olisi  sadalla 
suurella  tykillä  ammuttu  yhteislaukaus.  Ja  sa- 
dalla tykillä  siellä  alhaalla  ammuttiinkin,  mutta 
ei  ammuttu  ketään  ihmisiä.  Siellä  paukuteltiin  . 
vain  sen  suuren  juhlan  kunniaksi. 

Mr.  Thickhead  töyttäsi  lentokoneen  ikkunasta 
katsomaan,  että  mikä  on  hätänä  ja  kun  hän  oli 
juovuksissa,  niin  pudota  rötkähti  hän  ikkunasta 
alas. 

Mihin  lentokoneeseen  jääneet  miehet  sitten  len- 
sivät, sitä  ei  kukaan  tiedä.  Luultavasti  laskeutui- 
vat he  sievästi  alas  jonnekin  ja  lähtivät  juhlimaan 
toisten  työläisten  kanssa. 

Mr.  Thickhead  putosi  monta  sataa  jalkaa  tuk- 
kaharjakset  pystyssä  ja  silmät  säikähdyksestä 
pyöreinä  kuin  hopeadollarit. 

Se  oli  kamalaa  menoa  sellainen  alaspäin  meno! 

Kun  sillä  tavalla  vahingossa  putoaa,  niin  voi 
tietysti  pudota  mihin  paikkaan  sattuu,  vaikka 
jonkun  niskaan.  Mutta  varmaankaan  ei  kukaan 

ole  milloinkaan  pudonnut  niin  kummalliseen 
paikkaan  kuin  putosi  Mr.  Thickhead,  sillä  hän 
putosi  erään  tehtaan  pitkän  savupiipun  nokkaan 
jalat  edellä  ja  tarttui  paksusta  vatsastaan  savupii- 
pun reikään  kiinni  niin  lujasti,  että  häntä  ei  olisi 
saanut  siitä  ylös  tukasta  vetämälläkään.  Ja  siinä 


Lapsia  punaisine  lippuineen  vallankumouksen  10-vuotis juhlilla 


hän  nyt  olla  äkötti  piipun  reikään  kainaloitaan 
myöten  uponneena. 

Putous  oli  häntä  säikäyttänyt  niin  kauheasti 
että  hän  selvisi,  vaikka  olikin  ollut  kovasti  juo- 
vuksissa. 

Hän  huomasi  olevansa  vielä  hengissä  —  mut- 
ta kuinka  päästä  savupiipun  nokasta  alas? 

Hän  koetti  huutaa  alhaalla  liikkuville  ihmisil- 
le, mutta  kukaan  ei  häntä  kuullut,  ja  kun  hän 
tarkemmin  katseli  siellä  alhaalla  olevia  katuja 
ja  kaduilla  liikkuvia  ihmisiä  tarttui  hänellä  ääni 
kurkkuun. 

Mitä  hän  näki? 

Punasia  lippuja  kaikkien  talojen  katoilla  ja 
tuhansia  ihmisiä,  jotka  kulkivat  juhlakulkueissa 
punasia  lippuja  kantaen. 

—  Tuohan  on  hirveätä!  Punasia  lippuja  kan- 
netaan tuolla  tavalla  kadulla.  Missä  on  poliisi, 
kun  ei  se  tule  pieksämään  noita  ihmisiä  ja  missä 
on  sotaväki,  kun  ei  se  tule  niitä  ampumaan? 

Näin  hätäili  itsekseen  Mr.  Thickhead,  muistaen 
mitä  Amerikassa  tehtäisiin,  jos  punasia  lippuja 
tuolla  tavalla  alkaisi  kadulle  ilmaantua. 

—  Ahaa!  Tuollapa  tuleekin  sotaväkeä!  Jal- 
kaväkeä auringonpaisteessa  välähtelevine  pisti- 
mineen,  ja  tykkiväkeä  suurine  tykkeineen  ja  sit- 
ten vielä  ratsuväkeä. 

Mr.  Thickhead  huomaa,  että  tuo  suuri  sotaväen 
joukko  kääntyy  samalle  aukealle  paikalle,  johon 
punasia  lippuja  liehuttavat  ihmisetkin  ovat  me- 
nossa. 

Unohtaen  ahtaan  asemansa  savupiipun  no- 
kassa, tulee  Mr.  Thickhead  hyville  mielin.  Hän 

on  varma  siitä,  että  sotaväki  alkaa  ampua  noita 
punasia  lippuja  liehuttavia  ihmisiä  —  kunhan  ei 
vain  vahingossa  joku  kuula  sinkoaisi  tänne  ylös! 
ajattelee  hän! 

Mutta  mitä?! 

Nyt  vasta  huomaa  Mr.  Thickhead,  että  kaikilla 
noilla  sotilasjoukoillakin  on  punaset  liput!  Ne 
asettuvat  suoriin  riveihin  tuolle  suurelle  aukealle 
paikalle,  jonka  keskellä  on  punasilla  lipuilla  ko- 
ristettu puhujalava. 

Mr.  Thickhead  ei  voi  kuulla,  mitä  puhujalaval- 
la olevat  miehet  puhuvat,  mutta  sen  hän  kuulee, 
kun  nuo  tuhannet  ihmiset  aina  vähän  ajan  pe- 
rästä päästävät  riemukkaan  hurraa-huudon  ja 
hän  näkee  sotilaiden  heiluttavan  lakkiaan  ja  kä- 
sittää, että  nekin  huutavat  hurraata,  kun  puna- 
silla  lipuilla  koristetulta  puhujalavalta  puhutaan. 

Tässä  maassa  ovat  Mr.  Thickhead'in  mielestä 
asiat  aivan  sekaisin. 

—  Eihän  tämä  voi  olla  enää  mitään  muuta 
kuin  vallankumousta!  ähisee  Mr.  Thickhead  sa- 
vupiipun nokassa,  sillä  hän  ei  tiennyt,  että  hän 
oli  Venäjällä,  jossa  vallankumous  oli  tapahtu- 
nut jo  kymmenen  vuotta  sitten,  ja  että  nyt  vain 
oli  suuret  juhlat   vallankumouksen  muistoksi. 

Mistäpäs  Mr.  Thickhead  sen  olisi  tiennyt,  kun  ei 
hän  tiennyt  juuri  mitään  muutakaan! 

Ihmeissään  ja  peloissaan  katseli  hän  kaikkea 
touhua  siellä  alhaalla  iltaan  saakka,  mutta  illalla 
siellä  vasta  ilo  alkoikin! 

Syttyivät  tuhanneet  valot  ja  —  —  —  hi- 
uuh!  Mikäs  se  oli?  Ilmaan  ammuttu  raketti, 
joka  tulisena  viiruna  kohosi  korkeuteen,  paljon 
korkeammalle  tehtaiden  savupiippuja.  Se  näytti 
hetkeksi  pysähtyvän  juuri  sen  savupiipun  koh- 
dalle, jonka  nokkaan  Mr.  Thickhead  oli  tarttu- 
nut. 

Burn!!!  Raketti  paukahti  siellä  korkeudessa, 
ja  punainen  valon  leimaus  näytti  täyttävän  ko- 
ko maailman.  Ja  sitten  alkoi  satoja  punasia  täh- 
tiä tippua  alas  Mr.  Thickhead' in  niskaan.  Siinä 
oli  ikävä  olla  alla  ja  tulenkestävä  sateensuoja 
olisi  ollut  hyvään  tarpeeseen,  sillä  ne  tähdet  oli- 
vat kuumia,  ihan  säkenöivät.  Ilotulitusta  jatkui 
myöhäiseen  yöhön  ja  eräskin  raketti  oli  viedä 
Mr.  Thickhead' ilta  nenän,  suhahtaessaan  hänen 
ohitseen. 

Juhlaa  jatkui  vielä  seuraavanakin  päivänä  ja 
seuraavana  iltana  —  sitä  kesti  monta  vuorokaut- 
ta ja  Mr.  Thickhead'ille  tuli  savupiipun  nokassa 
hirveä  nälkä  ja  jano.  Hän  rupesi  laihtumaan. 
Hänen  vatsansa  kutistui  kokoon,  ja  niin  hän 

eräänä  yönä  torkahtaessaan  pudota  solahti  alas 
sinne  savupiippuun. 

Keneltä  tahansa  olisi  päässyt  huuto  hänen 
asemassaan,  ja  Mr.  ThickheacTkin  päästi  sellaisen 
mölinän,  että  se  vasta  oli  mölinä. 


Työläisten    tasavallan    sotilaita,    jotka    eivät    ammu  työläisiä. 
Valokuva  vallankumouksen  10-vuotisjuhlilta  Moskovasta. 


Putous  savupiipun  pohjaan  oli  kylläkin  pa- 
ha tapaus,  mutta  vielä  pahemminkin  olisi  voinut 
sattua,  ja  pahemmin  olisi  sattunut  siinä  tapauk- 
sessa, jos  siellä  olisi  ollut  tuli  alla. 

Mutta  onneksi  ei  siellä  ollut  tulta,  sillä  pesää 
juuri  puhdistettiin  ja  se  oli  kylmillään.  Eräs 
työläinen  veteli  suurella,   puutarhakuokan  nä- 

köisellä  koukulla  savupiipun  pohjalle  kertynyttä 
nokea  ulos  savupiipun  kylessä  olevasta  luukusta. 

Hän  kuuli  Mr.  ThickheacTin  möläyksen,  mut- 
ta hän  ei  käsittänyt,  mistä  ääni  kuului,  ja  hän 
jatkoi  työtään.  Hän  pisti  koukkunsa  sisään  no- 
kisesta luukusta  sinne  pimeään  onkaloon,  jonne 
ei  mitään  voinut  nähdä.  Koukku  tuntui  taker- 
tuvan kiinni  johonkin  —  mies  veti  —  jotakin 
sieltä  on  tulossa  —  hän  veti  ja  veti  —  vetäsipä 
jo  oikein  lujastikin,  ja  sieltäkös  tulla  rötkähti 
Mr.  Thickhead  mustempana  kuin  neekeri  —  niin 
mustana  kuin  kaksi  neekeriä  yhteensä.  Suu,  sil- 
mät, ja  korvat  olivat  nokea  täynnä.  Hän  koet- 
ti sylkeä  nokea  suustaan  ja  tuhistella  sitä  ulos 
nenästään  ja  pyyhkiä  silmiään  ja  korviaan  ja 
näytti  aivan  pökertyneeltä,  ja  kyllä  kai  hän  pö- 
kertynyt  olikin. 

Toisia  tehtaan  työläisiä  kokoontui  pian  pai- 
kalle ja  heille  oli  Mr.  Thickhead'in  ilmaantumi- 
nen tehtaan  lämmityshuoneeseen  yhtä  suuri  ihme 
kuin  Mr.  Thickhead' ille  itselleenkin. 

He  puhuivat  Mr.  Thickhead'ille  jotakin,  mutta 
Mr.  Thickhead  ei  ymmärtänyt  heidän  kieltään,  ei- 
vätkä he  ymmärtäneet  mitä  Thickhead  heille  yritti 
puhua  ja  keskusteluyritys  päättyi  siihen,  että 
kaksi  vankkaa  miestä  nosti  Mr.  Thickhead'in  kot- 
tikärryille  ja  lähtivät  häntä  viemään  ulos. 

Mr.  Thickhead  oli  niin  pelästynyt  ja  niin  heik- 
ko nälästä  ja  uupumuksesta,  että  hän  ei  lain- 
kaan tiennyt,  mihin  häntä  vietiin.  Hän  näytti 
vaipuvan  uneen,  eikä  hän  jälestäpäinkään  ole 
saanut  selville,  kuinka  kauan  hän  nukkui. 

Kun  hän  vihdoin  heräsi,  huomasi  hän  makaa- 
vansa puhtaaksi  pestynä  puhtaassa  sängyssä 
suuressa  valoisassa  huoneessa,  jossa  oli  useita 
muitakin  sänkyjä  säännöllisissä  riveissä.  Toiset 
sängyt  olivat  tyhjiä,  mutta  eivät  kaikki.  Mr. 
Thickhead  huomasi  olevansa  sairaalassa  ja  arveli, 
että  iso,  mustapartainen  ja  mustatukkainen  mies 
hänen  vuoteensa  vieressä  oli  lääkäri,  kun  se  juuri 
oli  koettelemassa  hänen  kätensä  ranteesta  suonen 
tykytystä. 

Lääkäri  se  olikin,  mikäpäs  muu  se  olisi  voinut 
olla.  Se  oli  tehtaan  sairaalan  lääkäri,  ja  mainio 
sattuma  Mr.  Thickhead'ille  oli  se,  kun  tämä  lää- 
käri osasi  puhua  amerikan  kieltä. 

Häneltä  Mr.  Thickhead  kuuli  kovin  kummalli- 
sia asioita. 

Saatuaan  tietää,  että  hän  oli  tehtaan  sairaa- 
lassa, halusi  Mr.  Thickhead  puhutella  tehtaan 
omistajaa. 

—  Minä  itsekin  olen  tehtaan  omistaja  Ameri- 
kasta, sanoi  Mr.  Thickhead. 

Mutta  lääkäri  pudisti  päätään  ja  vastasi  hy- 
myillen: 

—  Luulen,  että  teidän  on  hyvin  vaikea  päästä 
tämän  tehtaan  omistajan  puheille. 

—  Kuinka  niin,  onko  hän  matkustanut  jon- 
nekin? kysyi  Mr.  Thickhead. 

—  Ei  ole  matkustanut,  eikä  matkustakaan, 
vastasi  lääkäri. 

—  Hän  siis  on  kotona?  Asuuko  hän  tässä 
kaupungissa,  vaiko  maalla?  kysyi  Mr.  Thick- 
head. 

—  Kyllä  omistaja  asuu  tässäkin  kaupungissa, 
mutta  samalla  kertaa  se  asuu  kaikissa  muissa- 
kin kaupungeissa  ja  myöskin  maaseudulla,  selitti 
lääkäri,  jota  Mr.  Thickhead'in  kysymykset  näyt- 
tivät huvittavan. 

Mr.  Thickhead'ista  alkoi  tuntua,  että  lääkäri 
on  hullu,  mutta  lääkäri  jatkoi  vakavasti: 

Tämän  tehtaan  ja  muutkin  tehtaat  omistavat 
yhteisesti  kaikki  ne  ihmiset,  jotka  tässä  maassa 
asuvat  ja  tekevät  työtä.  Kukaan  yksityinen  ei 
omista  tätä  tehdasta. 

—  Mutta  sehän  on  mahdotonta!  huudahti 
Mr.  Thickhead.  - —  Kuinka  voi  kansa  omistaa  teh- 
taat. Kuka  niistä  tehtaista  silloin  pitää  huolen. 
Kuka  katsoo,  että  työläiset  eivät  laiskottele  .  .  . 

—  Työläiset  itse  katsovat,  että  he  eivät  lais- 
kottele, selitti  lääkäri. 

—  Mahdotonta!  kiivastui  Mr.  Thickhead  — 
mahdotonta,  sanon  minä.  Minulla  on  omassa 
tehtaassani  Amerikassa  tuhannen  miestä  työssä 
ja  melkein  kaikki  ne  tekevät  vastenmielisesti  työ- 
tä, uskotko  sen? 

—  Uskon  hyvinkin,  sanoi  lääkäri  ja  selitti: 
—  Myöskin  täällä  tekivät  työläiset  vastenmie- 
lisesti työtä  niin  kauan  kuin  yksityiset  kapita- 
listit omistivat  tehtaat.  Kuinkapa  he  olisivat 
voineet  innostua  rikastuttamaan  noita  rikkaita, 
jotka  itse  eivät  tehneet  mitään.  Mutta  sitten  kun 
työläiset  itse  tulivat  tehtaiden  omistajiksi,  niin 
rupesivat  he  tekemään  halukkaasti  työtä,  sillä 
he  tietävät,  että  mitä  paremmin  tehdas  tuottaa, 
sitä  paremmat  ovat  heidän  palkkansa. 

Tässä  Mr.  Thickhead  päästi  suuren  naurun  ja 
sanoi: 

—  Työläiset  voivat  olla  siinä  luulossa,  mutta 
minä  tiedän  paremmin.  Jos  tehtaan  tuotanto  li- 
sääntyy, voi  tavaroita  tulla  liikaa  ja  tehdas  jou- 
tuu seisomaan,  eivätkä  nuo  ahkerat  työläiset  saa 
senttiäkään  palkkaa. 

—  Niin  käy  teillä  Amerikassa,  mutta  ei  täällä, 
väitti  lääkäri. 

—  Mitäs  te  teette,  kun  tulee  tavaroita  liikaa? 
kysyi  Mr.  ThickheacL 

—  Me  lyhennämme  työpäivää  ja  lyhyemmäs- 
tä  työpäivästä  saavat  työläiset  sitten  yhtä  hyvän 
palkan  kuin  ennen  pitemmästä. 

Kun  Mr.  Thickhead  vielä  sai  kuulla,  että  jo- 
kaisessa tehtaassa  työläiset  keskustelevat  ja  neu- 
vottelevat tehtaiden  hoidosta,  ja  ottavat  osaa 
kaikkien  suunnitelmien  tekoon  ja  tehtaan  hal- 
lintoon, niin  Mr.  Thickhead' ille  tuli  niin  paha 
olla,  että  hän  halusi  päästä  mahdollisimman  pi- 
an pois  tästä  työläisten  hallitsemasta  maasta. 

Eikä  kenelläkään  ollut  halua  häntä  siellä  pi- 
dättää. Mitäpäs  hänellä  siellä  olisi  tehty.  Kun 
hän  siis  oli  voimistunut  niin  paljon,  että  hän 
saattoi  lähteä,  saatettiin  hänet  rautatieasemalle. 
Ensin  hän  matkusti  junalla  ja  sitten  suurella  lai- 
valla ja  tuli  vihdoin  Amerikaan,  ja  heti  ensi 
sanoikseen  huusi  toisille  kapitalisteille,  että: 

—  Se  täytyy  hävittää,  se  täytyy  hävittää! 

—  Mikä  täytyy  hävittää?  —  kysyivät  toiset 
kapitalistit,  jotka  aina  ovat  valmiit  hävittämään. 

—  Se  Neuvostoliitto,  jossa  työläiset  ovat  val- 
lassa, vastasi  Mr.  Thickhead  hätäisesti  ja  selitti, 
että:  —  Siellä  ei  ole  mitään  järjestystä,  sillä 
siellä  eivät  poliisit  pieksä  työläisiä,  eivätkä  sota- 
miehet heitä  ammu,  sillä  ne  ovat  työläisten  puo- 

lella  kaikessa.  Ja  työläisten  palkkoja  korotetaan 
ja  työpäivää  lyhennetään. 

Ja  kaikki  kapitalistit  olivat  Mr,  ThickheacTin 
kanssa  yhtä  mieltä  siinä,  että  sellaisessa  maassa, 
jossa  poliisit  ja  sotamiehet  eivät  pieksä  ja  ammu 
työläisiä,  ei  todellakaan  ole  mitään  järjestystä, 
vaan  anarkia  eli  epäjärjestys.  Yksimielisesti  päät- 
tivät he,  että  Neuvostoliitto  pitää  hävittää  ja 
ryhtyivät  suunnittelemaan  suurta  sotaa  sitä  vas- 
taan —  niin  suurta  sotaa,  ettei  sellaista  sotaa 
ole  vielä  milloinkaan  missään  ollut,  Mr,  Thick- 
head  sanoi,  että  hän  on  niin  vihainen  Neuvosto- 
liitolle, että  hän  haluaisi  juosta  sapeli  kourassa 
ihan  ensimäisessä  rivissä,  kun  Neuvostoliiton 
kimppuun  hyökätään,  mutta  hän  pelkää,  että 
voisi  innoissaan  vaikka  langeta  ja  loukata  ison 
vatsansa  terävään  sapeliin.  Ja  siksi  hän  sanoi, 
että  on  parempi  tehdä  niin  kuin  aina  ennenkin, 
ja  aina  ennenkin  on  pantu  työläiset  sotaa  käy- 
mään. 

Ja  kaikki  toiset  kapitalistit  sanovat,  että: 
—  Niimpä  tietenkin!  Ei  suinkaan  hullukaan 
lähde  sotaan  itseään  tapattamaan.  Lähetetään 
sotaan  työläiset! 

Ja  he  päättivät  että  kaikissa  kirkoissa  ja  ka- 
pitalistien sanomalehdissä  ja  kaikissa  radioissa 
on  puhuttava  pahaa  Neuvostoliitosta,  että  työ- 

Iäiset  rupeaisivat  sitä  vihaamaan  ja  lähtisivät  so- 
timaan sitä  vastaan,  kun  kapitalistit  käskevät. 
Mr.  Thickhead  itsekin  lupasi  puhua  radioon  jona- 
kin iltana,  kun  ei  hän  ole  juovuksissa. 

Myöskin  he  päättivät,  että  kaikissa  kouluis- 
sa on  opetettava,  että  Neuvostoliitto  on  paha, 
että  työläisten  pojat  sitä  vihaisivat  ja  lähtisivät 
sitä  vastaan  sotimaan,  kun  kasvavat  vähän  suu- 
remmiksi. 

Mr.  Thickhead  sanoi,  että  näin  täytyy  kaikin 
keinoin  valehdella,  kirkon,  koulun,  sanomaleh- 
tien ja  radion  avulla,  että  työläiset  eivät  saisi 
oikeita  tietoja  Neuvostoliitosta.  Sillä  jos  he  oi- 
keita tietoja  saisivat,  niin  he  eivät  lähtisi  tappele- 
maan Neuvostoliittoa  vastaan,  vaan  sanoivat, 
että: 

—  Me  haluamme  itsellemmekin  neuvostolii- 
ton, sillä  se  on  kaikista  paras  työläisille  ja  far- 
mareille. 

K.  A.  S. 


Suomalainen  maisema 


Internationale 


Kirj.  Eugene  Pot  tiet. 


Työn  orjat,  sorron  yöstä  nouskaa! 

Maan  ääriin  kuuluu  kutsumus; 

Nyt  ryskyin  murtuu  pakkovalta, 

Tää  on  viime  ponnistus. 

Pohja  vanhan  järjestyksen  horjuu, 

Or  ja  joukko  taistohon  ! 

Alas  lyökää  koko  vanha  maailma, 

Niin  valta  teidän  silloin  on! 

:,:Tää  on  viimeinen  taisto; 
Rintamaamme  yhtykää, 
Niin  huomispäivänä  kansat 
On  veljet  keskenään! :,: 


On  kurjan  kurjat  kunniassaan 
Raharuhtinaat  nuo  röyhkeät, 
Ei  koskaan  tee  he  itse  työtä, 
Vaan  he  työtä  ryöstävät. 
Varat  kansan  hankkimat  on  menneet 
Kaikki  konnain  kukkaroon. 
Pois  kansa  velkansa  jo  vaatii, 
Nyt  ryöstösaalis  tuotakoon! 

:,:Tää  on  viimeinen  taisto  j.  n.  e. 


Työmiehet,  kyntäjät  ja  kaikki 
Työkansan  joukko  nälkäinen! 
Maa  meidän  on  ja  olla  täytyy, 
Vaan  ei  läiskäin  lurjusten. 
Nälkä  meilV  on  aina  vieraanamme, 
Vaan  kun  korpit  haaskoiltaan 
Me  kerran  kaikki  karkoitamme, 
Niin  päivä  pääsee  paistamaan. 

:,:Tää  on  viimeinen  taisto; 
Rintamaamme  yhtykää, 
Niin  huomispäivänä  kansat 
On  veljet  keskenään! :,: 

NEUVOSTOVALLAN  LAULU 

Rakettu  on  raudalla, 
tulesta  on  tuotu 
sirpin  ja  vasaran 
vapaa  liittovalta. 
Miekan  terin  tehty 
ja  sydänverin  luotu 
on  tämä  aatteen 
ja  työn  tasavalta. 
Koskaan  ei  sortua  saa 
työläisen,  talonpojan  maa! 
koskaan  ei  sammua  voi 
punaisen  tähtemme  koi! 


Missä  kalvat  kalskivat, 
vasarat  nyt  kalskaa, 
missä  tykit  jyskivät, 
siellä  sirpit  suhkaa. 
Ahkeralle  maaemo 
maksaa  aimo  palkkaa. 
Onnela  nouseva 
keskeltä  on  tuhkaa. 
Koskaan  ei  sortua  saa 
työläisen,  talonpojan  maa! 
Koskaan  ei  sammua  voi 
punaisen  tähtemme  koi! 

